REPORT: Dheenah hajoo jahaa myhun hayyaru kurumuga mi avaskan nufennany kyvve? - vNews.mv\nރިޕޯޓް: ދީނަށް ފުރައްސާރަކުރާ މީހުން ހައްޔަރުކުރުމުގަ މި އަވަސްކަން ނުފެންނަނީ ކީއްވެ؟\n23 June 2022, 19:15\nސައްތައިންސައްތަ މުސްލިމުން ދިރިއުޅެމުންދާ މި ގައުމުގައި، ދީނަށް ހަޖޫޖަހާ، ފުރައްސާރަ ކުރާ މީހުން މަދުން ނަމަވެސް ފެންނަމުންދާކަން މިއީ ހިތާމަވެރި އެހެންނަމަވެސް ހަގީގަތެކެވެ.\nމީސްމީޑިއާގެ އެކި މަންސަތަކުގެ ބޭނުން ނަހަމަ ގޮތުގައި ހިފާ، ފަރުދާގެ ފުރަގަހުގައި ފިލާ ތިބެގެން، ވަގު އެކައުންޓުތަކުގެ އެހީގައި މިފަދަ އެތައް ބަޔަކު ދަނީ އިސްލާމްދީނާއިމެދު އެމީހުންގެ ހިތުގައި އޮތް ނަފްރަތާއި، ނުރުހުން، ހަޑިމުޑުދާރު ބަޚުރުވައިން ބަޔާންކުރަމުންނެވެ.\nސުވާލަކީ، އެއްވެސް އިލާހަކު ނުވާކަމަށް ދައުވާކުރާ "އެތީސްޓުން"، ހަމައެކަނި އިސްލާމް ދީނާއި، އެއްކައުވަންތަ ﷲ އަށާއި އެކަލާނގެ ނަބިއްޔާއަށް ފުރައްސާރަކޮށް، ހަމަލާދިނުމަށް މަސައްކަތް ކުރަނީ ކީއްވެގެންތޯއެވެ. އެތީސްޓަކަށް ވުމަކީ އިސްލާމް ދީނާއި އެދީނުގެ އަހުލުވެރިން އެމީހެއްގެ ދުޝްމަނުންނަށް ވާންޖެހޭ ސަބަބަކަށް ވަނީތޯއެވެ.\nމިއީ އަދި މުޅިން އެހެން މައުލޫއެކެވެ. ހަގީގީ ސުވާލަކީ، މިފަދަ ކަންތައްތައް ކުރާ މީހުން ހޯދުމުގައި އާއި، އެމީހުން ހޯދުނަސް، ތަހުގީގު ދިގުލައިގެން ދިއުމާއި، އެފަދަ އެތައް މީހެއް ގައުމު ދޫކޮށް ފިލައިގެން ދާނެ މަގު އެހާ ފަސޭހައިން ފެންނަނީ ކީއްވެގެންތޯއެވެ؟ އެމީހުންގެ އަމަލުތަކުގެ ސަބަބުން އައިސްދާނެ ނުރައްކަލުން ސަލާމަތްވުމަށް، ތަހުގީގާއި، ގާނޫނު އަރާ ހަމަކުރުމުގެ ކުރިން އެމީހުންނަށް އެކަމުން ސަލާމަތްވެ އެހެން ގައުމެއްގައި ނަމަވެސް އުފަލާ ހިތްހަމަ ޖެހުމުގައި އުޅެވެނީ ކީއްވެތޯއެވެ؟ އޭގެކުރިން އެމީހުން މުއައްސަސާތަކުގެ ބެލުމުގެ ދަށަށް ނުގެނެވެނީ ކީއްވެގެންތޯއެވެ؟ މިއީ ހައްތަހާވެސް ހިތުގައި އުފެދޭ ސުވާލުތަކެވެ.\nފަހުގެ ތާރީހެއްގައި އެންމެ އަވަސް ތަހުގީގެއް ކޮށް، ކަމުގައި ޝާމިލުވާ ކަމަށްބުނެ ބަޔަކު ހައްޔަރު ކުރެވުނީ، މިމަހުގެ 21 ވަނަ ދުވަހު ފާހަގަކުރި ބައިނަލްއަގްވާމީ ޔޯގާ ދުވަހުގެ ހަރަކާތްތަކަށް ހުރަސް އެޅިކަމަށްބުނާ މީހުންނާ، މި ހަމަނުޖެހުމަށް ވާގިވެރިވި ކަމަށްބުނެ، އެކަމުގެ ތުހުމަތުގައި 22 ވަނަ ދުވަހު ހައްޔަރުކުރެވުނުމީހުންނެވެ.\nހަމަނުޖެހުންތައް ހިންގި އެއްވުމަށް ދައުވަތު ދިން ކަމަށާ އެއްވުމުގަ އިސްކޮށް ހަރަކާތްތެރިވި ކަމުގެ ތުހުމަތުގަ ދެ ޝައިހެއް ހައްޔަރުކުރުން\nގާތްގަނޑަކަށް 24 ގަޑިއިރުގެ ތެރޭގައި9މީހަކު ވަނީ ފުލުހުންގެ ބެލުމުގެ ދަށަށް ގެނެސްފައެވެ. އޭގެތެރެއިން6މީހުންނަކީ ސީދާ ޔޯގާ ހަރަކާތަށް ހުރަސް އެޅުމަށް ކުރި މަސައްކަތުގެ ތެރެއިން އުފެދުނު ހަމަނުޖެހުންތަކުގެ ތެރެއިން ހައްޔަރުކުރި6މީހުންނެވެ. ދެންތިބި ތިން މީހުން ހައްޔަރުކުރީ 22 ވަނަ ދުވަހުގެ އިރުއޮއްސުނު ފަހުންނެވެ. މި ތިން މީހުންގެ ތެރޭގައި އައްޝައިހް ފަޟްލޫން މުހައްމަދު އާއި އައްޝައިހް އާދަމް ނިޝާން ހިމެނެއެވެ. އަދި މި ދެ ޝައިހުންނަށް ދީފައި އޮތް ދީނީ ތަގުރީރު ދިނުމާއި ދީނީ ނަސޭހަތް ދިނުމުގެ ހުއްދަވެސް ވަނީ ކުޑަ ވަގުތުކޮޅެއްގެ ތެރޭގައި ވަގުތީގޮތުން ބާތިލްކޮށްފައެވެ.\nޔޯގާ ޑޭގެ ހަމަނުޖެހުމާއި ގުޅިގެން ހައްޔަރުކުރި މީހުން\nއިސްލާމިކް މިނިސްޓްރީން ނެރުނު ބަޔާނުގައި ބުނެފައިވަނީ، އައްޝައިހް ފަޟްލޫން މުހައްމަދާއި އައްޝައިހް އާދަމް ނިޝާންގެ ހުއްދަ ވަގުތީގޮތުން ބާތިލް ކުރީ ގަލޮޅު ރަސްމީ ދަނޑުގައި ހިންގުނު ހަރަކާތައް އަމާޒުކޮށް ފުލުހުންގެ ސަފުތައް ފޫއަޅުވާލައި، ބަންދުކޮށްފައިވާ ސަރަހައްދަކަށްވަދެ، ދައުލަތުގެ މުއްދަލަށް ގެއްލުންދީ، ދައުލަތުގެ ވަޒީރުންނާއި އިއްޒަތްތެރިންނާއި އަދި އެކުވެރި ދައުލަތްތަކާއި ބައިނަލްއަޤުވާމީ ޑިޕލޮޓުންނާއި މަންދޫބުންނަށް ހަމަލާދީ ހަމަނުޖެހުން ހިންގި އެއްވުމަށް ދަޢުވަތުދީ އެ އެއްވުމުގައި އިސްކޮށް ޙަރަކާތްތެރިވެފައިވާތީ ކަމަށެވެ.\nޝައިހް ނިޝާން ހައްޔަރުކުރި ގޮތާއިމެދު އާންމުންގެ ގިނަ ކަންބޮޑުވުންތަކެއް!\nމަޝްހޫރު ދީނީ އިލްމުވެރިޔާ ޝައިޚް އާދަމް ނިޝާން ހައްޔަރު ކުރީ ފަސްވަރަކަށް އަހަރުގެ ދަރިފުޅާއި އެކު އިޝާ ނަމާދު ކުރަން މިސްކިތައް ވަޑައިގަންނަވަނިކޮށެވެ. މި މަންޒަރު ފެންނަ ވީޑިއޯއެއް މިހާރު މީސްމީޑިއާގައި ދަނީ ދައުރުވަމުންނެވެ.\nކައިރީގައި ތުއްތު ދަރިފުޅު ހުށްޓާ ޝައިހް ހައްޔަރުކުރުމުން އަމާޒުވި ފާޑުކިޔުންތަކުގެ އިތުރުން، ނަމާދުކުރަން ތަކުރާރުކޮށް ޝައިހް އެދުނު އެދުމަށް އިޖާބަނުދީ، ފުލުހުން ޝައިހް ހައްޔަރުކުރުމުންވެސް ގިނަބައެއްގެ ފާޑުކިޔުން ދިވެހި ފުލުހުންނަށް ވަނީ އަމާޒުވެފައެވެ.\nކުޑަކުއްޖެއްގެ ހާޒިރުގައި މީހަކު ހައްޔަރުކުރުމާއި، ވަކިކަމެއް ކުރަން ހުއްޓާ މީހަކު ހައްޔަރުކުރުމަށް ފުލުހުންގެ އެތިކްސް ކޯޑުގައި ވަކި ގޮތަކަށް އަމަލުކުރުމަށް ލިޔެފައި ނެތަސް، ހައްޔަރުކުރަންދާ ފުލުހުންގެ ޓީމުން ގެންގުޅެންޖެހޭ އާންމު އުސޫލުތަކާއި މިންގަނޑުތަކެއްވެސް ހުންނަންވާނެ ނޫންތޯއޭ ބުނެ ބައެއް ފަރާތްތަކުން ދަނީ ހިތުގެ ޝުއޫރުތައް ފާޅުކުރަމުންނެވެ.\nޔޯގާ ހަރަކާތަށް ހުރަސްއެޅުމަށް ހިންގި ހަމަނުޖެހުން ސީރިއަސް މައްސަލައެއްގެ ގޮތުގައި ތަހުހީގު ކުރާނެކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙް ވިދާޅުވެ، މިކަން ތަހުގީގު ކުރުމަށް ވަޒީރުން ހިމެނޭ ކޮމިޓީއެއް އެކުލަވާލާ، ފުލުހުންވެސް މިކަން ސީރިއަސް މައްސަލައެއްގެ ގޮތުގައި ތަހުގީގު ކުރަމުން ދިއުން މިއީ، މި މައްސަލައިގެ ސީރިއަސް މިންވަރު ހާމަކޮށްދޭ ކަންތައްތަކެވެ. އެހެންކަމުން މިކަމުގަ ޒިންމާވާ ފަރާތްތަކަށް އަވަސް ފިޔަވަޅުތަކެއް އެޅުމަށްޓަކައި ހައްޔަރުވެސް ކުރާނެތާއެވެ.\nދީނަށް ހަޖޫޖަހާ މީހުންގެ މައްސަލަ، ޔޯގާ ހަރަކާތަށް ހުރަސް އެޅި މީހުންގެ މައްސަލައަށްވުރެ ސީރިއަސް ކަން ކުޑައީތަ؟\nމިއީ ވަރަށް ގިނަ ދިވެހިން ކުރަމުން އަންނަ ސުވާލެކެވެ. ދީނަށް ފުރައްސާރަކުރާ އެތައް ބަޔަކު މިނިވަނުންގެ ގޮތުގައި މިއަދުވެސް ތިބީ ކީއްވެތޯއެވެ؟ އެފަދަ ފަރާތްތަކަށް ދެވެން އޮތް އެންމެ ހަރުކަށި އަދަބު ނުދެނީ ކީއްވެތޯ އަބަދުވެސް ދިވެހިން އަހަމުންދެއެވެ.\nއިސްލާމްދީނުގެ އަސްލުތަކާއިމެދު ސުވާލު އުފައްދާ، ކީރިތި ރަސޫލާ ކުޑައިމީސްކޮށް ހެދި މޯލްޑިވިއަން ޑިމްކޮރެސީ ނެޓްވޯކް (އެމްޑީއެން) 2019 ވަނަ އަހަރުގެ ޑިސެމްބަރު މަހުގެ 19 ވަނަ ދުވަހު އުވާލިނަމަވެސް، އެ ޖަމިއްޔާގައި އިސްކޮށް ހަރަކާތްތެރިވި ފަރާތްތަކާއިމެދު ގާނޫނީ ފިޔަވަޅު ނޭޅެނީ ކީއްވެތޯ، މިއީވެސް ދިވެހިން ކުރަމުން އަންނަ ސުވާލެކެވެ. ހަމަ ގައިމުވެސް މި އަމަލުތައް ހިންގީ އެ ޖަމިއްޔާއިން އިންނެއް ނޫނެވެ. އެ ޖަމިއްޔާގައި ހަރަކާތްތެރިވާ ފަރާތްތަކުންނެވެ. ޖަމިއްޔާގެ ހަރަކާތްތެރިން ކުރި މި ހުތުރު އަމަލު، ޖަމިއްޔާ އުވާލުމަކުން ފޮހެވިގެން ނުދާނެތާއެވެ.\nމީގެއިތުރުން ހަތް އުޑުގެ މަތިން ހިދާޔަތުގެ އަލިގަދަ ނޫރު، މުސްލިމުންގެ ދުސްތޫރެއްގެ ގޮތުގައި ބާވާލެއްވި ކީރިތި ގުރުއާނަށާއި، ހުރުމަތްތެރި ކުރެވިފައިވާ މިސްކިތްތަކުގެ ހުރުމަތް ކަނޑާލާ، އެތައް ނަޖިސް އަމަލުތަކެއް ހިންގި މީހަކާއިމެދުވެސް ކަންތައްވި ގޮތް އަޅުގަނޑުމެން މާ ދުރުނޫން ތާރީހެއްގައި ދުށީމެވެ. ސިކުނޑީގެ އުނިކަމެއް ހުރި މީހެއް ކަމަށްބުނެ އެންމެފަހުން އެމީހާވެސް ދޫކޮށްލީއެވެ.\nމީގެއިތުރުން މީސްމީޑިއާގައި، ހާއްސަކޮށް ޓުވިޓާގައި އެހެން ނަމެއް ޖަހައިގެން ފޭކް އެކައުންޓްތަކުގެ އެހީގައި ދީނަށް ފުރައްސާރަކުރާ މީހުންނަށް އޮތީ މާމޮޅު ގޮތެކެވެ. އެއީ ކާކުކަން އާންމުންނަށް ހާމަވުމުގެ ކުރިން ސަލާމަތްތެރިކަމާއި ރައްކާތެރިކަމާއެކު ގައުމު ދޫކޮށް ފިލައިގެން ގޮސް، މިނިވަން ކަމާއެކު ބޭރު ގައުމެއްގައި ތިބެ އަނެއްކާވެސް ދިވެހިންނަށާއި ދިވެހިން އެ ދީނަކަށް ފުރިހަމައަށް ކިޔަމަންވާ އިސްލާމް ދީނަށް ހަޖޫޖެހުމެވެ.\nމީގެ ކުޑަކުޑަ މިސާލެއް ދައްކާލާނަމެވެ. އެންމެފަހުން ހިނގި މިފަދަ ހާދިސާގެ ވާހަކައިންނެވެ.\n"ކުރެދިކުރި"ގެ ނަމުގައި ހިންގަމުންދިޔަ ޓުވިޓާ އެކައުންޓަކުން، މާތް ﷲ އަށާއި ރަސޫލާއަށް ފުރައްސާރަކުރަމުންދިޔަ މީހެއްގެ ވަނަވަރު ނޫސްވެރިން ފުލުހުންނާ ހިއްސާކުރީ މި ހަފްތާގެ ކުރީކޮޅުއެވެ. ފުލުހުންނަށް އެކަން ނޭނގި އޮވެދާނެތީއެއް ނޫނެވެ. އެއީ ކާކުކަން ނޫސްވެރިންނަށްވެސް، އަމިއްލަ ހޯދުންތަކުން ހޯދިފައިވާތީ އެކަން ފުލުހާ ހިއްސާކުރީއެވެ.\nހުސައިން ޝައިހާން ނަމަކަށްކިޔާ މީހަކު، އެކައުންޓުގެ ނަން ބަދަލުކޮށްގެން މިކަން ކުރިކަމުގެ ފުރިހަމަ ހެކި ނޫސްވެރިންތަކެއް ވަނީ ފުލުހުންނާއި ހިއްސާ ކޮށްފައެވެ. އެގޮތުން މި އެކައުންޓުން މީގެކުރިން އުރީދޫ އާއި ބީއެމްއެލްގެ ޓުވިޓާ އެކައުންޓުތަކާއި ކޮށްފައިވާ މުއާމަލާތްތައްވެސް ހިއްސާކުރިއެވެ. އެކަމުގެ ހެކިވެސް ހުށަހެޅިއެވެ. ފަހަރެއްގައިވެސް މިކަން ފުލުހުންނަށް ނޭނގި އޮވެދާނެކަމަށް ބަލައިގެންނެއް ނޫނެވެ.\nމި މައުލޫމާތުތައް ހިއްސާކުރި ރޭގެ ވަގުތެއްގައި ފުލުހުންގެ ތަރުޖަމާނު ވަނީ މިކަން ފުލުހުންގެ ސަމާލުކަމަށް ގެނައުމުން އެކަމަށްޓަކައި މި މައުލޫމާތު ހިއްސާކުރި ނޫސްވެރިޔާއަށް ޝުކުރުއަދާކުރައްވާފައެވެ.\nއެހެންނަމަވެސް ދެން ނޫސްވެރިން ފުލުހުންނާއި ހިއްސާކުރީ އަންގާރަ ދުވަހުގެ ވަގުތެއްގައި ޝައިހާން ރާއްޖެއިން ފުރި މައުލޫމާތެވެ. އެކަން ފުލުހުންގެ ސަމާލުކަމަށް އައިތޯ ކުރި ސުވާލަށް ޖަވާބު ނުދީ ހުރުމަށްފަހު ބުދަ ދުވަހުގެ މެންދުރުގެ ވަގުތެއްގައި ފުލުހުން ވަނީ މީސްމީޑިއާގައި ރަސޫލާއަށް ބަދުބަސްބުނެ ފުރައްސާރަކުރި މައްސަލައިގެ ތަހުގީގުގައި ކުރަންޖެހޭ މަސައްކަތް ގުޅުންހުރި އިދާރާތަކާއި ގުޅިގެން ކުރަމުންދާކަމަށް ބުނެ ފުލުހުން އިތުރު ޖަވާބެއް ނުދީ ހުއްޓާލާފައެވެ.\nގުޅުންހުރި އިދާރާތަކާއި ގުޅިގެން ތަހުގީގު ކުރަމުންދާކަން ފުލުހުން ހާމަކުރިއިރު، ނޫސްވެރިންނަށް ވަނީ ޝައިހާން ގައުމު ދޫކޮށް ފިލައިފިކަމުގެ މައުލޫމާތު ލިބިފައެވެ. މިކަމާ ގުޅިގެން ނޫސްވެރިން ތަކުރާރުކޮށް ފުލުހުންނާއި ކުރި ސުވާލުތަކަށް މިއަދާއި ހަމައަށްވެސް އަދި ޖަވާބެއް ދީފައެއް ނުވެއެވެ. ޝައިހާން ފުރައިގެން ދިޔަކަމުގެ މައުލޫމާތު ލިބުނު ކަންވެސް އަދި ނުލިބޭކަންވެސް ހާމައެއް ނުކުރެއެވެ.\nކޮންމެއަކަސް، އިސްލާމްދީނާއި ދިވެހިރާއްޖޭގެ ގާނޫނު އަސާސީއަށް އިހުތިރާމް ކުރުމެއްނެތި، ގާނޫނީ އިމުގެ ބޭރުން ކުރާ ކޮންމެ ކަމަކީ، އެއީ ކޮންމެ މީހެއްކަމުގައިވީނަމަވެސް، ހައްގު އަދަބު ލިބެންޖެހޭނެ ކަންކަމެވެ. އަދި މީގެއިން ކޮންމެ ކަމަކާއިމެދުވެސް ކަމާބެހޭ މުއައްސަސާތަކުން އަމަލުކުރަން ޖެހޭނީ އަދުލުވެރި އިންސާފުވެރި ކަމާއެކުގައެވެ. ވަކި މީހަކަށް ނުވަތަ ވަކި ބަޔަކަށްވީތީ އެކަމުން އިސްތިސްނާ ކޮށްގެން ނުވާނެއެވެ.\nމިފަދަ އެތައް މައްސަލައެއް ކުރިމަތިވަނީ ވަކި ޕާޓީއެއް ނުވަތަ ވަކި ބައެއް ވެރިކަމުގައި އޮންނާތީއެއް ނޫނެވެ. ނުވަތަ މުއައްސަސާތަކުގެ ހިންގުމުގެ ހުންގާނުގައި ވަކި ފަރާތެއް ހުންނަވާތީއެއްވެސް ނޫނެވެ. އެހެންނަމަވެސް ޖަވާބުދޭން ނޭންގޭ ސުވާލަކީ މިކަންތައްތައް މިހެން ވަނީ ކީއްވެތޯއެވެ.


މިއީ ފުނާ ނާޅާތީ ހުންނަ ގޮތެއް ނޫން، ބައްޔެއް\nމި ކުއްޖާ މި ހުރީ ބޮލުގައި ފުނާ ނާޅައި ކަމަށް ހީވިޔަސް އެއީ ބައްޔެއްގެ ސަބަބުން ހުންނަ ގޮތެކެވެ. އެމެރިކާގެ ޗިކާގޯގައި ދިރިއުޅޭ ފަސް އަހަރުގެ ޓޭލާ މެކްގޯވެންގެ ބޮލުގެ އިސްތަށިގަނޑު ވިއްސިވިހާލިވެފައި ހުންނަނީ "އަންކޮމްބަބަލް ހެއާ ސިންޑްރޯމް" ގެ ސަބަބުންނެވެ.\nސްކޫލަށް ދިޔައީ 70 ފުލުހުންނާ އެކު\nއެމެރިކާގެ ފަސް އަހަރުގެ ފިރިހެން ކުއްޖަކު ސްކޫލަށް ގެންދިއުމުގައި އިންޑިއާނާގެ ފުލުހުންތަކެއް އޭނާ އެސްކޯޓްކޮށްގެން ދިން ޝަރަފާ އެކު އެތައް ބައެއްގެ ތައުރީފު އޮހެން ފަށައިފި އެވެ.\nކުދިންނަށް ކިޔައިދޭ ވާހަކަތަކާ މެދު ސަމާލުވާންޖެހޭ\nކުޑަކުދިންނަށް ކިޔައިދޭ ހިޔާލީ ވާހަކަތަކުގައި ހުންނަ އަނިޔާވެރިކަމުގެ ބައިތަކާއި އެފަދަ ވާހަކަތަކުގައި ހުންނަ ނުރަނގަޅު އެކި ކަންކަމާ ހެދި ގިނަ ބެލެނިވެރިން މިހާރު ދަރިންނަށް ވާހަކަ ކިޔައި ދެނީ އެފަދަ ވާހަކަތަކުގެ "ޕްލޮޓް ބަދަލުކޮށްލައިގެން" ކަމަށް އިނގިރޭސިވިލާތުގައި ހެދި ދިރާސާއެއްގައި ބުނެފި އެވެ.\nގަން ރީޖަނަލް ހޮސްޕިޓަލަށް ދިރާގުން އެހީވެއްޖެ\nލ. ގަން ރީޖަނަލް ހޮސްޕިޓަލުގައި މިއަދު ހުޅުވި ކުޑަކުދިންގެ ތެލެސީމިއާ ވޯޑަށް ދިރާގުން އެހީ ދީފި އެވެ.\nދަރިފުޅަށް އެންމެ ފުރަތަމާ ކާންދޭނީ ކޯއްޗެއް؟\nތުއްތު ދަރިފުޅަށް ކާންދޭ އުމުރަށް ދިއުމުން، ފުރަތަމަ ކާންދޭނެ އެއްޗަކާ މެދު މައިންބަފައިން ވަރަށް ބޮޑަށް ފިކުރު ކުރެ އެވެ. އެ ވިސްނުމުގެ ތެރެއިން އެންމެ އާންމުކޮށް ފަށައިގަނެވެނީ ބަތާއި ދޮންކެޔޮ ފަދަ ބާވަތްތަކުންނެވެ. އެއީ ޗިސްކޮށްފައި، ދަރިފުޅަށް ކާން ދޭން ވެސް ފަސޭހަވުމުންނެވެ.\nސައިކަލްގައި ބަނދެގެން ދަރިފުޅު ސްކޫލަށް ގެންގޮސްފި\nދަރިފުޅު ސްކޫލަށް ދާން ދެކޮޅު ހަދާތީ، ޗައިނާގެ ގުއަންޑޮން ޕްރޮވިންސްގެ މީހަކު ދަރިފުޅު ސައިކަލްގައި ބަނދެގެން ސްކޫލަށް ގެންދިޔަ މައްސަލައެއް ހޫނުވެއްޖެ އެވެ.\nސަކަރާތުގެ ތެރޭގައި ދިރުވާލީ ނިޔަފަތިކަނޑާ ދައްޗެއް\nޗައިނާގައި، އުމުރުން އެއް އަހަރުގެ ކުއްޖަކު މަންމައާ އެކު މަޖާކޮށް ސަކަރާތް ޖެހުމުގެ ތެރޭގައި، ނިޔަފަތިކަނޑާ ދައްޗެއް ދިރުވާލައިފި އެވެ.\nއައްޑޫގައި މިއަދު މޫދަށް އެރިގެން އުޅެނިކޮށް ތިން ކުއްޖަކު ގެއްލިގެން ހޯދަނިކޮށް އޭގެ ތެރެއިން އެއް ކުއްޖަކު ފެނިފައިވާ ކަމަށާއި އަނެއް ދެ ކުދިން ހޯދުމުގެ މަސައްކަތް ކުރަމުން އަންނަ ކަމަށް އެމްއެންޑީއެފުން ބުނެފި އެވެ.\nކީޒަލް: އިންޓަނެޓުގެ ނުރައްކާތަކުން ސަލާމަތްކޮށްދޭ\nމިއީ ކޮންމެ ތަނަކުން ވެސް އިންޓަނެޓް ލިބެން ހުންނަ ޒަމާނެވެ. ނަމަވެސް އާންމު ތަންތަނުގައި އިންޓަނެޓަށް ވަދެ އުޅޭއިރު ސަމާލުވާންޖެހޭ ކަންކަން ވަރަށް ގިނައެވެ. އެއީ ކޮންމެ ކަނެކްޝަނަކީ ރައްކާތެރި ކަނެކްޝަނަކަށް ނުވާތީއެވެ. މި ސަބަބަށްޓަކައި ރައްކާތެރިގޮތުގައި އިންޓަނެޓު ބޭނުންކުރުމަށް މަގުފަހިކޮށްދޭން އުފެއްދި އެއް ޑިވައިސް...\nރާމާމަކުނެއް ކުއްޖަކު ވަގަށް ނަގައި މަރާލައިފި\nއިންޑިއާގެ ބައެއް ހިސާބުތަކުގައި ރާމާމަކުނުގެ އުނދަގޫ ބޮޑުވެ މީހުންނަށް ވަނީ ނުރައްކާވެފަ އެވެ. ހޮނިހިރު ދުވަހު ހިނގި މިފަދަ ހާދިސާއަކުން ވަނީ ބިރުވެރިކަން ބޮޑުވެފަ އެވެ.\nގޭގައި ކައްކައިގެން ކެއުމަށް ވުރެ ބޮޑަށް ކެފޭ/ރެސްޓޯރަންޓްތަކުން ކާ މީހުން ގިނަވެއްޖެ އެވެ. މިއީ ދިރިއުޅުމަށް އައި ޒަމާނީ ބައެއް ބަދަލުތަކާ އެކު، ފެޝަނަކަށް ވެސް ވެފައި އޮތް ނުރަނގަޅު އާދައެކެވެ.\nކެންސަރު ޖެހިފައިވާ ކުޑަ ކުއްޖަކު ފުލުހަކަށް\nއިންޑިއާގެ މުމްބާއީގައި އުޅޭ، ކެންސަރު ޖެހިފައިވާ ހަތް އަހަރުގެ ފިރިހެން ކުއްޖަކު ފުލުހަކަށް ވުމުގެ އުންމީދު ފުރިހަމަކޮށްދިނުމަށް އެއް ދުވަހަށް ފުލުހެއްގެ ގޮތުގައި ގެންގުޅެފި އެވެ.\nފިޓްބިޓް ކުޑަކުދިންނަށް ހާއްސަކޮށް\nމިޒަމާނުގައި ކުޑަކުދިން ލައްވާ ކުޅިވަރެއް ކުޅުވުމަކީ ގިނަ ފަހަރަށް ވަރަށް އުނދަގޫކަމެކެވެ. އެކަމަކު ކުދިން ގަޔާވާ ގޮތަށް ފިޓްބިޓުން އުފައްދާފައިވާ "ފިޓްބިޓް އޭސް ކިޑްސް އެކްޓިވިޓީ ޓްރެކަ" އަކީ މިކަހަލަ ކުދިންނަށް އަމާޒުކޮށް އުފައްދާފައިވާ ސްމާޓް އުޅައެކެވެ.


ނިދާކޮޓަރީގެ ތެރެއިން ހަމައެކަނި އިވިއިވި ހުރީ އޭސީއިން އިވޭ "ޒޫން" އަޑެވެ. ފިނިކަމުން މީހަކު ގަނޑުވެދާހާ އެ ކޮޓަރި ފިންޏެވެ. ގަދަ ނޫކުލައާއި އަޅިކުލައިގެ ފާރުތައް، ކޮޓަރިއަށް ފެތުރިފައި އޮތް ފަނޑުއަލިކަމުގައި ވަކިން އަނދިރި ކަމަށް ދައްކައެވެ. ކޮންމެ ދިމާލަކުން ފެންނަނީ ތަނަވަސް ކަމެވެ. ކޮޓަރީގެ މެދަށްވާނޭހެން އެއް ބިތުގައި ކިންގްސައިޒު އެނދު ޖައްސާފައި ހުއްޓެވެ. އާދައިގެ އެނދުތަކަށްވުރެ އުސްކޮށް ހަދާފައި ހުރި އެނދެކެވެ. އެނދުގައި ވަނީ ހަމައެކަނި ގޮދަޑި އެކަންޏެއް ނޫނެވެ. އެތައް ފަށަލައެއް ވެއެވެ. އެ އަގުބޮޑު މަޑު ތަންމަތީގައި ނިދާފައި އޮތް ޒުވާނާ ރަޖާގެ ތެރެއިން ފުރޮޅިލި އެވެ. މަޑުމަޑުން ހިއްލާލި ކަނާއަތްތިލަ ގެނެސް ލޯމަތީ އުނގުޅާލި އެވެ. ނިދީގެ ވަރުބަލިކަމުގެ ތެރެއިން އެ ދެ ލޯ ކިރިޔާ ހުޅުވާލި އެވެ. އޭނާ ތެދުވި އެވެ. ސޮހިގެން ދިޔަފަދަ ހަރަކާތެއް ފަދައިން އެނދުން އެ ޒުވާނާގެ ފައިކޮޅު ތިރިއަށް ބޭލި އެވެ. ފައިދަށުގައި އޮތް ރަގުގައި ފައި ޖެހުމުން އިރުކޮޅަކު އެނދުގެ އަރިމަތީ އިށީނދެލައިގެން އިނެވެ. އޭރު ވެސް އުނަގަނޑާ ހަމައިން އޭނާއާއެކު އެނދުގެ ތިރިއަށް ފައިބާފައި ރަޖާގަނޑު އޮތެވެ. އެ ނަގަން ހިފާލި ނަމަވެސް ބަރުކަމުންނާއި ބޮޑުކަމުން "ކުއިލްޓް" އަތަށް އަންނަ ގޮތެއް ނުވި އެވެ. ރަޖާގަނޑުގައި ހިފައި އެނދުމައްޗަށް އެއްލީ ދެނެވެ. ތެދުވި ގޮތަށް އެނދުގެ ފައިލާކޮޅުގައި ހުރި ދިގު ގޮނޑި ކައިރިއަށް އައެވެ. އަޅިކުލައިގެ ދޫ ހަރުވާޅުގައި ހުރި އެ ޒުވާނާ ގުދުވެލައި ގޮނޑިމަތީގައި އޮތް "ތްރޯ ބްލޭންކެޓް" ނެގި އެވެ. އެ ހިފައިގެން ކޮޓަރިން ނުކުތް އިރު ދޮރު ހުރީ ތަންމިނަށް ހުޅުވާލާފަ އެވެ. އަތުގައި އޮތް ބްލޭންކެޓް ތިރިއަށް އެލިފައި އޮތް އިރު އޭނާއާ އެއްވަރަށް އޭތި ތަޅުމުގައި ކޭތެމުން އައެވެ. ފިޔަވަޅު މަޑުޖައްސާލުމާއެކު ކައިރީގަ ހުރި ކޮޓަރީގެ ދޮރުގައި ހިފާލި އެވެ. ތަޅުނުލާ ހުރުމުން އެ ދޮރު ވެސް ހުޅުވާލި ގޮތަށް އެތެރެއަށް ވަނެވެ. އަދިވެސް އޭނާ އެ ހުރީ ނިދާފައި ކަހަލަ އެވެ. އެނދުގައި މީހަކު ނިދާފައި އޮތްކަން އެނގޭއިރު ވެސް އެ އެނދަށް އޭނާ އެރިއެވެ. އަތުގައި އޮތް ބްލޭންކެޓުން ގައި ނިވާކޮށްލަމުން ނިދީގެ ފުންކަމުގެ ތެރެއަށް އޭނާ ގެނބުނީ އެވެ. އެ ތަންމަތީ ނިދާފައި ދެން އޮތް ޒުވާނާއަށް ކުޑަވެސް ސަމާލުކަމެއް ނުދީ އެވެ.\n"ލަމް!... ލަމް!..." ލޯ ހުޅުވާލުމެއްނެތި ނިދިބަރުކަމާއެކު ސުޖާއު ގޮވިއެވެ.\nއޮތް ގޮތަށް އޮވެ ގައިދަށަށް ވާހެން އޮތް ވައަތް ސުޖާއު ދަމާލީ އަނބިމީހާގެ ގައިގާ ޖެހޭތޯ އެވެ. ކުއްލިއަކަށް ފޯނުން އަޅަންފެށި އެލާމުގެ އަޑުން މުޅި ކޮޓަރި ވެސް ސިހި ފާރުތައް ތެޅިގަތް ކަހަލައެވެ. އޭނާގެ ބޮލުގައި އެއްޗަކުން ޖެހީހެން ހީވިއެވެ. ނިތްކުރީގައި ރިހެން ފެށި އެވެ. އެނދުމަތިން އަނބިމީހާގެ ގައިގާ އަތް ނުޖެހުމުން ސުޖާއު ބޯ ހިއްލާލިއެވެ. ފަނޑު އަލިކަމުގެ ތެރެއިން ކޮޓަރި ތެރެއަށް އޭނާގެ ނަޒަރު ހިންގާލެވުނެވެ. އެނދު އަރިމަތީ އޮތް ފޯނު ނަގަން ބަނޑުވަތަށް ދެމިގަތެވެ. އެވަގުތު ފާހާނާއާ ދިމާއިން ސުޖާއުގެ ނޭފަތުގައި ޖެހުނީ އަނބިމީހާ ފެންވަރައިގެން ނުކުތުމުން ދުވާ ހިތްގައިމު މީރު ވަހެވެ. އެ ދިމާއަށް އޭނާގެ ނަޒަރު ދަތުރު ކޮށްލި އެވެ.\n"ސޮރީ!... ހަނދާން ނެތުނީ އެލާމް ކަނޑާލަން." ފާހާނާއިން ނުކުތް ލަމްހާ ބުނެލި އެވެ. އޭނާ އައީ އަވަހަށް ފޯނުގެ އެލާމް ކަނޑާލާށެވެ. ނަމަވެސް އެނދު ހުރަހަށް ވާހެން، ކުރުއަތް މައްޗަށް ތެދުވެ ފޯނު އަތަށް ލައިގެން ސުޖާއު ބަލަން އޮތް ގޮތް ލަމްހާއަށް ފެނުނީ އެވެ.\n"ނަމާދަށް ދާންވީ ދޯ." ފޯނު ބާއްވާފައި ހަށިގަނޑު ތަންމައްޗަށް ދޫކޮށްލަމުން ސުޖާއު އަހާލި އެވެ.\n"އެގޮތް ރަނގަޅީ." ރީތިވާ މޭޒުގެ ގޮނޑީގައި އިށީންނަމުން ލަމްހާ ބުންޏެވެ. ހަތަރެސްފައިގަ "ބޮޑީބަޓާ" އުނގުޅާލުމަށް ފަހު ކަނދުރާ ފޮރުވޭވަރުގެ ކުރު އިސްތަށިގަނޑު އޮމާންކުރަން ފެށި އެވެ. ގަދަ ޗޮކުލެޓު ކުލަ ޖައްސާފައި އޮތް އެ އިސްތަށިގަނޑަށް އަނދިރިކަން އެޅިފައި ހުންނައިރު ހީވަނީ ގުދުރަތީ ކަޅުކަމެއް ލިބިފައިވާ އިސްތަށިގަނޑެއް ހެންނެވެ. ބޮލުން ފާޅުވާ ނުރަ އިސްތަށިތައް ފޮރުވާލުމުގެ ގަސްދުގައި ކުރި ކަމެއް ނޫނެވެ. ލަމްހާއަކީ ރީތިކަމާއި ޒުވާން ކަމަށް ލޯބިކުރާ އަންހެނެކެވެ. ވައަތް ފަރާތަށް މަގު ފަޅާލައި އިސްތަށިގަނޑު ބައި ކޮށްލި އެވެ. އެއީ ލަމްހާގެ އާންމު ފުނާއެޅުމުގެ ވައްޓަފާޅި އެވެ. ފައިކުރި ފުޅާ ހަރުވާޅަކާއެކު އަތް ދިގު ޓީޝާޓެއް ލައިގެން ލަމްހާ ނުކުތީ ނަމާދު ކުރާ ބަޔަށެވެ. އޭރު ވެސް ސުޖާއު ކަންނެތްވެފައި އޮތެވެ.\nލަމްހާ އެތައް ފަހަރަކު ގޮވުމުން ވެސް ސުޖާއުގެ ކަންނެތްކަން ބޮޑުވެ އިރުއަރަން ވާއިރަށް ފަތިސް ނަމާދު ކުރެވުނީ ކިރިޔާ އެވެ. އަނބިމީހާ ކޮޓަރިން ނުކުތުމުން އޭނާ އަނެއްކާ ވެސް އެނދުގައި އޮށޯތީ އެވެ. ނުވައެއް ޖަހާއިރު ގޮވާށޭ ބުނެފައެވެ. ކޮޓަރިން ނުކުމެގެން އައި ލަމްހާގެ ލޮލުގައި ހުޅުވާލާފައި ހުރި ދެ ކޮޓަރި ފެނުނެވެ.\n"އީހާން..." ހިތާ ހިތުން ލަމްހާއަށް ކިޔާލެވުނެވެ. ކަންތައްވީގޮތް ލަމްހާއަށް އެނގުނީ އެވެ. އެ މަންޒަރަކީ އޭނާއަށް އާ ކަމަކަށް ނުވެއެވެ. މަޑު ހިނގުމުގައި އައިސް އޭނާ އެތަނުން އެއް ކޮޓަރީގެ ދޮރުމަތީ މަޑުކޮށްލި އެވެ. އެނދުގައި އޮތް ދެ ޒުވާނުން ފެނުނެވެ. ލަމްހާ އެތެރެއަށް ވަދެގެން އައިސް އެނދު ކައިރީ މަޑުކޮށްލި އެވެ. އެނދުގެ ބިއްދޮށަށް އެނބުރި އޮތް އަންހެން ކުއްޖާއަށް ބަލާލާފައި މަގަތުގައި އޮތް ފިރިހެން ކުއްޖާގެ މޫނަށް ލަމްހާގެ ނަޒަރު ހުއްޓާލި އެވެ.\n"ރަނގަޅު މަންޒަރެއް ފެންނަނީތަ؟" ވިލްދާން އަހާލި އެވެ. އޭނާ އައިސް ހުއްޓުނު ގޮތަށް އެކުވެރިޔާގެ ކޮނޑުގައި ޖަހާލިއެވެ. ލާންޗު އަތުވެއްޖެކަމުގެ ޚަބަރު ވިލްދާނަށް އޭނާ ދިނެވެ. އެއާއެކު ދެން ތިބި މީހުންގެ ކައިރިއަށް އެ ދެ ޒުވާނުން އެކުގައި ހިނގައިގަތެވެ.\nރިސޯޓު މިއުޒިކު ކުޅޭ އެ ބޭންޑަކީ ދާއިރާއަށް ޅަ މޫނުތަކެއް ހިމެނޭ ބޭންޑެކެވެ. ޖުމްލަ ހަތަރު މެންބަރުންގެ މައްޗަށް ހިމެނޭ އެ ބޭންޑުގައި ކޮންމެ މީހަކީ ވެސް މިއުޒިކު ކުޅުމުގެ އިތުރުން ވަޒީފާތަކަށް ނުކުންނަ މީހުންނެވެ. ލިބޭ ކޮންމެ ފުރުސަތެއްގެ ބޭނުން ހިފަން ބޭނުން ވިޔަސް އެކަމަށް އޮތް ހުރަހަކަށް ވަޒީފާ ވެއެވެ. ކިތަންމެ މިނިވަންކަމާއެކު އެ އުފަލަށް އިޖާބަދޭން ބޭނުން ވިޔަސް އާއިލާގެ ނުފޫޒުން އެތަނުން ބައެއް މެންބަރުންނަށް ސަލާމަތެއް ނުވެވުނެވެ. އެ އާއިލާތަކަށް އޮފީހެއްގައި މަސައްކަތް ނުކުރަންޏާ ވަޒީފާއެއް އަދާ ކުރާކަމަށް ނުވަނީއެވެ.\nމިއުޒިކު ކުޅޭ ސަމާނުތަކާއެކު އެންމެން ލާންޗަށް އެރިއެވެ. މާލޭގެ މަލަމަތި ފެނުނުއިރު އާ ދުވަހަކަށް ދުނިޔެމަތި އަލި ކުރަން ފަށައިފި އެވެ. ރޭގައި ރިސޯޓުގައި ހާއްސަ ހަފުލާއެއް އޮތްއިރު އެކަން ނިމުމަކަށް އައީ ފަތިހު ހަތަރެއް ޖަހާ ދިޔަ ފަހުންނެވެ. ނިންޖަށްވުރެ އެންމެންގެ ސަކަރާތް ބޮޑުވެފައި ތިބިއިރު އެކަކުވެސް އަރާމުކޮށްލަން ހަމަޖެހިފައި ހުރި ކޮޓަރިއަށް ނުދިޔަ އެވެ. ނިދައިފިނަމަ ހޭނުލެވުމުގެ ފުރުސަތު ވެސް އޮތީމައެވެ. ޔަގީނުން ވެސް އެތަނުން އެކަކު ފިޔަވައި ދެން ތިބި އެކަކަށް ވެސް މާލެ އެރުމަށްފަހު ނިދާނޭ ވަގުތެއް ވާނީ ވަޒީފާ ނިންމާފައި ގެއަށް އާދެވުނު އިރަކުންނެވެ.\n"ލައިޒަލް." ވިލްދާން ގޮވާލި އެވެ.\nލާންޗުގެ ދުވެލީގެ ސަބަބުން ލޮނުގަނޑަށް އަންނަ ބަދަލުތަކަށް ގެއްލިފައި އިން ޒުވާނާ އިސް އުފުލާ ބަލާލީ ދެނެވެ. ވިލްދާން އިންތަނުން ތެދުވެގެން އައިސް ލައިޒަލްގެ ގާތުގައި އިށީނެވެ. އެމީހުންގެ ދަތުރުތައް އަޅައިދޭ ލާންޗަކީ ލައިޒަލް ހަމަޖައްސައިދީފައި އޮންނަ ފަސޭހައެކެވެ. އޭނާއަކީ ގުރޫޕުގެ ލީޑް ގިޓަރިސްޓެވެ.\n"ސަޔަށް އަރާނެތަ؟" ވިލްދާނު އަހާލި އެވެ. އާދަކޮށް ރިސޯޓުން ހެނދުނު މާލެ އަންނަ ދުވަހެއްނަމަ ގުރޫޕު އެންމެން އެއްކޮށް ސައިބޯން އެރުމަކީ އާދައެކެވެ.\n"މިއަދަކު ނޫން." ދުވަހުގެ ތަވާލު އޮތް ގޮތް އެނގޭތީ ލައިޒަލް ބުނެލި އެވެ.\nމާލެއަށް ފޭބުމާއެކު ރިޝްވާނުގެ ސައިކަލު ފަހަތުގައި އަދުހަމް ދިޔަ އެވެ. އެއްއަތުން ގިޓާފޮށި ހިފަހައްޓާލައިގެން ލައިޒަލް ތަންކޮޅެއް ދުރަށް ހިނގަން ޖެހުނެވެ. އޭނާއާއެކު ވިލްދާނު އައެވެ. ވިލްދާނަކީ ބޭންޑުގެ ޑްރަމަރެވެ. އެ ބޭންޑާއި ލައިޒަލް ގުޅުނީ ވެސް ވިލްދާނު ކުރުނުކޮށްގެންނެވެ. ދުރުގައި ޕާކުކޮށްފައި އޮތް ކާރަށް ލައިޒަލް އެރިއެވެ. އަނެއްފަރާތުން ކުރީ ސީޓަށް ވިލްދާނު އެރިއެވެ. ގެއާ ދިމާއަށް ލައިޒަލް އައީ އެކުވެރިޔާގެ ގޭ ދޮށަށް ފުރަތަމަ މަޑުކޮށްފައެވެ.\n"ލައިޒަލް." ގޭތެރެއަށް ވަދެގެން އައި ކާފަ ދަރިފުޅު ފެނުމާއެކު ފިރާގު ގޮވާލި އެވެ. އެ މޫނުން ލުއި ހިނިތުންވުމެއް ފާޅުވާން ހުއްޓެވެ. އެ ދަރިފުޅަކީ އޭނާގެ ލޮލުގެ ފިނި ކަމެވެ.\n"މިއަދު ދާންޖެހޭކަން ދަރިފުޅު ހަނދާން އެބަހުރިތަ؟ ހަމްދާނު އަންނާނެ ލައިޒަލް ގޮވައިގެން ދާން. ސައި ބޮއެގެންނު ދާނީ." ލައިޒަލް މަޑުކޮށްލުމުން ފިރާގު ވާހަކަ ދެއްކި އެވެ.\n"ހަނދާން އެބަހުރި، ސައި ތައްޔާރުވީމަ ރަޝިއްތަ ކައިރީ ބުނޭ ގޮވާލާށޭ." ލައިޒަލް މިހެން ބުނެ އެތެރެއަށް ވަދެގެން ދިޔަ އެވެ.\n"އެލާވް ޔޯސެލްފް ޓު ހޯޕް، ޓު ޑްރީމް، ޓު ޓްރަސްޓް އަގެއިން. ޑޯންޓް ލެޓް އަ ފިއު ބޭޑް މެމޮރީޒް ސްޓޮޕް ޔޫ ފްރޮމް ހެވިން އަ ގުޑް ލައިފް. ގިވް ޔޯ ލަވް ޓު އަ ގިވާ ލައިކް ޔޫ. ސީ ޔޫ ސޫން ބިގް ބޭބީ." ފޯނުގައި ލިޔަމުން ދިޔަ ވަރަކަށް ހިތާހިތުން ބަސްތައް ކިޔަމުން ދިޔައެވެ. ކޮނޑުގައި މީހަކު މަޑުމަޑުން ޖަހާލުމުން ކާކުތޯ ބަލާލި އެވެ. ފޯނު އަތްދަބަހުގެ ތެރެއަށް ލުމާއެކު ކައިރީގަ ހެވިފައި ހުރި އަންހެންކުއްޖާއާ އެފަދަ ފުޅާ ހިނިތުންވުމެއް އޭނާ ބަދަލު ކޮށްލި އެވެ.\n"ކާކު؟" ދެއަތުގެ އިޝާރާތުން އެ އަންހެންކުއްޖާ އަހާލިއެވެ. އެއާއެކު ހަމައެފަދައިން، އަތުގެ އިޝާރާތުން އޭނާ ޖަވާބުދިނީ ހިނި އައިސްފަ ހުރެއެވެ.\n"މިއަދު ހިނގާބަލަ އަހަރެމެންނާއެކު. ޝަފީ މެޑަމް ވެސް ބައިވެރިވާނެ... ކުރިއަށް މިއޮއް އަންނަނީ ނުލާހިކު ބޮޑު ދުވަހެއް. އެންމެން ވެސް ދައްކާ ނީރާ އަހަރެމެން ތެރޭގަ ބާއްވާ ކަންކަމުގައި ބައިވެރިނުވާ ވާހަކަ. އަސްލު ބުނެބަލަ!... ކީއްވެތަ އެހާ އަވަހަށް ގެއަށްދަނީ؟ މަންމައެއް ނޫންކަން އެނގޭ ޔޫއަށް ގުޅަނީ. ބޯއިފްރެންޑް ދޯ! ނުފެނި ގިނައިރުވާތީ ކެތް ނުވަނީތަ!" ދާލިޔާ އަތުގެ ހަރަކާތުން އެތައް ވާހަކައެއް ދައްކާލަމުން ހީނގަތެވެ. އެ ވާހަކަތަކުގައި ދިމާކުރުންވާކަން ނީރާ ދެނެގަތެވެ.\nއެހެން މީހުންގެ ކަންފަތްތަކަށް ހިމޭންވެފައިވާ އަޑަކުން އެ ދެ އަންހެންކުދީން ވާހަކަ ދައްކަމުން އިދާރީ ބައިން ނުކުތެވެ. އެ ދެ މީހުންނަކީ ވެސް ދެ ޓީޗަރުންނެވެ. އަޑުއިވުމުންނާއި ވާހަކަ ދެއްކުމުގައި ދަތިކަން ހުންނަ ކުދީންނަށް ކިޔައިވައިދޭ ހާއްސަ ޓީޗަރުންނެވެ. ރާއްޖޭގައި އެފަދަ ކުދީންނަށް ކިޔަވައިދޭ ތަންތަން ނިސްބަތުން މަދެވެ. އެ އެސޯސިއޭޝަންއަކީ ހަމައެކަނި ހާއްސަ އެހީއަށް ބޭނުންވާ ކުދީންނަށް ޓަކައި ބަޔަކު ހުޅުވާލި ރަނުގެ ފުރުސަތެވެ. އެފަދަ އެއްވެސް ކުއްޖަކީ ތަޢުލީމާއި މުޖުތަމައުން ފުރުސަތު ނުލިބިފައި ހުންނަން ޖެހޭނެ ކުއްޖެއް ނޫންކަން އެމީހުން ސާބިތު ކޮށްދެ އެވެ. ޒުވާން ވިޔަފާރިވެރީން ތަކެއްގެ ހިއްސާގައި ކުރިއަށްދާ އެ އެސޯސިއޭޝަންއަށް އަމިއްލަ ފަރާތްތަކުގެ ބޮޑު ތަރުހީބަކާއި ތަފާތު އެހީތައް ލިބެމުންދެއެވެ.\n"ހެދުން ފަހަން މިހާރު އުޅެގެން އެހާތަނަށް ފައިނަލް ވާނީ. ޝަފީ މެޑަމް ބުނި އެންމެން އެއްތަނުން ގަތީމައޭ ކުލަ ދިމާވާނީ." ދާލިޔާ ދެއްކި ވާހަކައަށް ނީރާ ވަކި އެއްޗެއް ނުބުނުމުން އޭނާ ދެން ފެށީ އެހެން ވާހަކައެކެވެ.\nދެ އަންހެން ކުދީން ނުކުތީ މެންދުރު ލިބުނު ހުސްވަގުތުގައި ކައިރީގަ ހުރީ ރެސްޓޯރެންޓަށް ދިއުމަށެވެ. ހޫނުގަދަ ދުވަހެއްކަމުން ފިނިއެއްޗެއް ބޯލަން އެމީހުން ތިބީ ބޭނުންވެފަ އެވެ. ދާލިޔާގެ ވާހަކަ ގިނައެވެ. އެކަކުއަނެކަކަށް ނަޒަރު ސީދާނުކޮށް ވާހަކަދެއްކުން އުނދަގުލެވެ. ހަރަކާތަށް ނުބަލާ އެބުނާ އެއްޗެއް ފަހުމް ކުރުން ދަތިވީމައެވެ.\nގޭޓުން ވަދެގެން އައި ކާކުކަމެއް ދެ އަންހެން ކުދީންނަށް ވެސް ނޭނގެއެވެ. ލޮލުގައި އަޅައިގަތީ ހަލުވިކޮށް އައި އެ މީހާ ކައިރިވެފައި ވަނިކޮށެވެ. ދެ އަންހެންކުދީން ޖެހުނީ ދެފަރާތަށެވެ. އެމީހާ ވެސް ނެގި ފިޔަވަޅާއެކު އެއްފަރާތަށް ޖެހުމުން ނީރާއާ މުޑި އެރިއެވެ. ނީރާ ވެއްޓެން ދިއުމުގެ ކުރީން އޭނާގެ ކޮނޑަށްވުރެ ތިރީން ދެއަތުގައި ހިފަހައްޓަމުން އެ ޒުވާނާ ބަލާލިއެވެ. ތިރިއަށް ވެއްޓިފައި އޮތް އެ ޒުވާނާގެ ފޯނު ނީރާއަށް ފެނުނެވެ. އޭނާ ވެސް އެ އައީ ކަމަކަށް ގެއްލި ހުރެކަން ލަފާކުރަން ނީރާއަށް އެނގުނީ އެހެންވެއެވެ.\n"ސޮރީ..." އެ ޒުވާނާ ބުންޏެވެ. ވެއްޓުނު ފޯނަށް ގެއްލުމެއް ލިބިދާނޭތީ އޭނާ ކަންބޮޑުނުވާ ކަހަލައެވެ. ހައިރާންކަމާއެކު ކަޅިވެސް ޖަހާނުލައި ނީރާގެ ލޯ އަމާޒުވެފައި ހުރީ އެ ޒުވާނާގެ ދެ ލޮލަށެވެ. ޔަގީނުން ވެސް އެއީ ރާއްޖެއިން މިހާތަނަށް އެހާ ކައިރިން ނީރާ ދުށް އެންމެ ރީތި ދެ ކަޅިއެވެ. ނުލާއި ފެހިކުލަ ފާޅުވާން ހުރިއިރު ބަލާ ފޫހިނުވާފަދަ ޖާދުވީ އަޖައިބެއް ފަދައެވެ. އެހެންވިޔަސް އެ ދެ ލޮލުން ނުރައްކާތެރިކަމެއްގެ އިންޒާރު ނީރާއަށް ކުރެވުނެވެ. ހިންދިރުވާލެވުނީ ބަޔާންކުރާން ދަތިވީ ފަދަ ބީރައްޓެހި އިހްސާސެއްގެ އަސަރު ހިތަށް ވެރިވީތީއެވެ. އަވަހަށް ދުރަށް ފިޔަވަޅެއް އޭނާ އަޅާލިއެވެ. އެއާއެކު އެ ޒުވާނާ ވެސް ނިކަން އަވަހަށް އޭނާގެ ގައިން ދޫކޮށްލައިފިއެވެ. އެމީހުންގެ އަނެއްފަރާތުގައި ހުރި ދާލިޔާ އިޝާރާތް ކުރީ ލާނެތްކަން އެކުލެވޭ ބަސްތަކަކުންނެވެ. ދެ ލޯ ބޮޑުކޮށްލަމުން އެ މޭރުމުން ނީރާ ޖަވާބުދިނެވެ. އަދި އަވަހަށް އެ ޒުވާނާއާ ދުރަށް ހިނގައިގަތެވެ. ނަމަވެސް ފިޔަވަޅު ނަގާފައި ނީރާ ހުއްޓުނެވެ. ފަސްއެނބުރި ޒުވާނާއަށް ބަލާލިއިރު އޭނާ ވެއްޓުނު ފޯނު ނެގީއެވެ. ދެ އަންހެން ކުދީން މަޑުކޮށްގެން ތިބިކަން އެނގި އެ ޒުވާނާ ބަލާލުމުން ނީރާ އަތުގެ އިޝާރާތުން "ސޮރީ"އޭ ބުނެލި އެވެ. އެއްޗެކޭ ނުބުނެ އެ ޒުވާނާ އެނބުރިލި ގޮތް ފެނި އެ ދެ އަންހެން ކުދީން ގޭޓުން ނުކުންނަން އަވަސް ވެލި އެވެ. ނަމަވެސް ފަސްއެނބުރި އަނެއްކާވެސް ނީރާއަށް ބަލާލެވުނެވެ. އެ ޒުވާނާ ހުއްޓި ބަލަން ހުރިކަން ފާހަގަވީ ދެނެވެ. ދާލިޔާގެ އަތަށް ދަމާލަމުން އެ އަތުގައި ހިފައިގެން ނީރާ ހިނގުން ބާރުކޮށްލީއެވެ. އެ ޒުވާނާގެ ކުރިމަތިން ގެއްލެން ބޭނުންވެފައި ހުރިވަރުންނެވެ. (ނުނިމޭ)\nބައްޕަ ކޮނޑުމައްޗަށް ލައިގެން ހަ ގަޑިއިރު ހިނގައިފި\nބުޅަލެއް ސާހިބުގެ މަހާނަ ކައިރީ ދެ މަސް!\nރައީސް ދަންޖައްސަން ޕީޕީއެމް ކައުންސިލްގެ މެންބަރަކު ގޮވައިފި\nބިދޭސީން ޑީޕޯޓް، ކަޅު ބާޒާރަށް ދިވެހިން


ބޭސްފަރުވާ އަށް ފަހު އަދީބު ރާއްޖެ އަތުވެއްޖެ – Haftha\nWed, 8 July, 2020, 3:43 am\nބޭސްފަރުވާ އަށް ފަހު އަދީބު ރާއްޖެ އަތުވެއްޖެ\nކުރީގެ ނައިބު ރައީސް އަހުމަދު އަދީބު ބޭސްފަރުވާއަށް އިންޑިއާ އަށް ވަޑައިގަތުމަށްފަހު މިއަދު ހަވީރު ރާއްޖެ އަތުވެއްޖެ އެވެ.\nބޮޑެތި ކުށްތަކެއްގައި ތުހުމަތު ކުރެވޭ އަދީބަށް ރާއްޖެއިން ބޭރުން ބޭސްފަރުވާ ކުރަން ދިއުމުގެ ހުއްދަ މޯލްޑިވްސް ކަރެކްޝަނަލް ސާވިސަސް އިން ދިނީ މިދިޔަ މަހުގެ 13 ވަނަ ދުވަހު އެވެ. އެ ހުއްދައާއެކު ޓްރެވަލް ޑޮކިއުމަންޓެއްގައި އަދީބު ބޭސްފަރުވާއަށް ފުރީ ޖެހިގެން އައި ދުވަހު އިންޑިއާގެ ބެންގަލޫރަށެވެ. އަދީބާ އެކު އަނބިކަނބަލުން މަރިޔަމް ނަޝްވާ ވެސް ވަޑައިގަތެވެ.\nހޯމް މިނިސްޓަރު އިމްރާން އަބްދުﷲ ކުރިން ވިދާޅުވި ގޮތުގައި، ބޭސްފަރުވާ ކުރުމަށް އިންޑިއާ އަށް ވަޑައިގަތުމުގެ ހުއްދަ އަދީބަށް ދިނީ އެއް އަހަރު ދުވަހަށެވެ. އަދި ފަރުވާއަށް ފަހު އަދީބު އައުމަށް ހަމަޖެހިފައި ވަނީ ޖޫން 26 އަށެވެ. ނަމަވެސް ބޭސްފަރުވާގެ އެންމެހައި ކަންކަން ފުރިހަމަ ކުރެވިފައިނުވާތީ އާއި ވަކިން ހާއްސަކޮށް، ކެންސަރ ސްކްރީނިންގ އެއް ހެދުމަށް ޑޮކްޓަރުން ދެއްވި ލަފައާއެކު ކަންކަން ކުރިއަށް ގެންދިއުމަށް އާއިލާއިން އެދުމުން އަދީބަށް ވަނީ 10 ދުވަސް އިތުރުކޮށްދީފަ އެވެ.\nއޭނާގެ ބަންދުގެ މުއްދަތު ހަމަވާ ގޮތަށް އޮތީ މި މަހުގެ 18 ގަ އެވެ. އެކަމަކު ބޭސްފަރުވާ އަށް ފުރާވަޑައިގަތުމާ އެކު ބޭސް ފަރުވާއަށް ފުރި ދުވަހުން ފެށިގެން އެ ހުކުމް ތަންފީޒުކުރުން މެދުކެނޑޭނެ އެވެ.


Dhe Rashehge School Gai3Bureege Imaaraatheh Elhumah SWIFT Aai Havaalu Koffie ދެރަށެއްގެ ސްކޫލްގައި3ބުރީގެ އިމާރާތެއް އެޅުމަށް ސްވިފްޓް އާއި ހަވާލުކޮށްފި – Huvadhoo News Dhe Rashehge School Gai3Bureege Imaaraatheh Elhumah SWIFT Aai Havaalu Koffie Huvadhoo News\nދެރަށެއްގެ ސްކޫލްގައި3ބުރީގެ އިމާރާތެއް އެޅުމަށް ސްވިފްޓް އާއި ހަވާލުކޮށްފި\nރ. ރަސްމާދޫ ސްކޫލްގައި3ބުރީގެ އިމާރާތެއް އަދި ރ ފައިނު ސްކޫލްގައި3ބުރީގެ އިމާރާތެއް އެޅުމުގެ މަސައްކަތް މިނިސްޓްރީ އޮފް އެޑިއުކޭޝަން އިން ސްވިފްޓް އިންޖިނިއަރިންގ ޕްރައިވެޓް ލިމިޓެޑް އާއި ހަވާލުކޮށްފިއެވެ.\nމިއެއްބަސްވުންތަކުގައި ސޮއި ކުރެއްވުމަށް މިއަދު ބޭއްވި ރަސްމިއްޔާތުގައި މިނިސްޓްރީ އޮފް އެޑިއުކެޝަންގެ ފަރާތުން ސޮއިކުރެއްވީ, މިނިސްޓަރ ޑރ އައިޝަތު އަލީ އެވެ. އަދި ސްވިފްޓް އިންޖިނިއަރިންގ ޕްރައިވެޓް ލިމިޓެޑްގެ ފަރާތުން ސޮއިކުރެއްވީ އެކުންފުނީގެ ޑިރެކްޓަރ ޖެނެރަލް މުހައްމަދު ޒުބައިރު އެވެ.\nމިއަދު ސޮއިކުރެެވުނު އެއްބަސްވުމުގެ ތެރެއިން ރަސްމާދޫ ސްކޫލްގެ މަސައްކަތް ސްވިފްޓްއާއި ހަވާލުކޮށްފައިވަނީ 365 ދުވަހުގެ ތެރޭގައި ނިންމުމަށެވެ. މިމަޝްރޫއުގެ އަގަކީ 12,839,307.38 އެވެ.\nއަދި ފައިނު ސްކޫލްގެ މަސައްކަތް ސްވިފްޓްއާއި ހަވާލުކޮށްފައިވަނީ, 365 ދުވަހުގެ ތެރޭގައި ނިންމާ ގޮތަށް 15,268,826.02 އަށެވެ.\nސްވިފްޓް އިންޖިނިއަރިންގ ޕްރައިވެޓް ލިމިޓެޑް އަކީ ދިވެހިރާއްޖޭގެ އެކި ކަންކޮޅުތަކުގައި ކޮންސްޓްރަކްޝަންގެ މަސައްކަތް ފުޅާ ދާއިރާއެއްގައި ކުރަމުންދާ ކުންފުންޏެކެވެ.


BREAKING | Covid Jehigen Malaysia In Ithuru 336 Meehaku Maruvejje - Vaguthu\nކޮވިޑް-19: ދުނިޔެ ހުޅުވެނީ! -9ގަޑިއިރު ކުރިން\nކޮވިޑް ޖެހިގެން މެލޭޝިއާއިން އިތުރު 336 މީހަކު މަރުވެއްޖެ\nކޮވިޑް-19 ޖެހިގެން މެލޭޝިއާއިން އިތުރު 336 މީހަކު މަރުވެއްޖެއެވެ.\nމެލޭޝިއާއަކީ ކޮވިޑް ފެތުރިފައިވާ ގައުމުތަކަށް ބަލާއިރު، 23 ވަނަ އަށް އެންމެ ގިނަ މީހުން ފައްސިފައިވާ ގައުމެވެ. އެގައުމުން ގިނަ ބަޔަކު ކޮވިޑް ބަލީގައި މަރުވަމުން އަންނަނީ އެބަލީގެ ޑެލްޓާ ވޭރިއެންޓް ފެތުރެން ފަށާފައިވާތީ ކަމަށް ރިޕޯޓްތަކުން މީގެ ކުރިން ވަނީ ބުނެފައެވެ.\nކޮވިޑްގެ އެންމެ ފަހު ތަފާސް ހިސާބުތައް ގެނެސްދޭ ގައުމީ އިދާރާއަކުން ނެރެފައިވާ މައުލޫމާތަށް ބަލާއިރު، މެލޭޝިއާއިން ފާއިތުވި 24 ގަޑިއިރު، 336 މީހަކު މަރުވެ، ޖުމްލަ މަރުވި މީހުންގެ އަދަދު ވަނީ 18,219 އަށް އަރާފައެވެ. އަދި އިތުރު 20,396 މީހަކު މި ބައްޔަށް ފައްސިވެ، ޖުމްލަ އަދަދު ވަނީ 1,844,835 އަށް އަރާފައެވެ.\nމެލޭޝިއާއިން އެއް ދުވަސް ތެރޭ އެންމެ ގިނަ ބަޔަކު ފައްސިވެފައިވަނީ މިއަހަރުގެ އޮގަސްޓް މަހުގެ 26 ވަނަ ދުވަހުއެވެ. އެދުވަހު އެގައުމުން 24،599 މީހަކު ވަނީ މި ބައްޔަށް ފައްސިވެފައެވެ. އަދި އެންމެ ގިނަ މީހުން އެއްދުވަސް ތެރޭ މަރުވެފައިވާ ކަމަށް ރިޕޯޓް ކޮށްފައިވަނީ ވެސް ހަމަ އެދުވަހުއެވެ. އެގޮތުން އެދުވަހު އެގައުމުން 393 މީހަކު ވަނީ މި ބަލީގައި މަރުވެފައެވެ.\nއެގައުމުން ބަލި ޖެހުނު މީހުންގެ ތެރެއިން 1,570,827 މީހަކު ބަލިން ރަނގަޅުވެފައިވާއިރު، މިވަގުތު އެގައުމުގައި ބަލި ޖެހިފައިވާ 255,789 މީހަކު އެބަ ތިއްބެއެވެ. އޭގެ ތެރެއިން 959 މީހަކަށް ފަރުވާ ދެމުން އަންނަ ހޮސްޕިޓަލުތަކުގައި އެނދުމަތި ކޮށްގެންނެވެ.\nމިއީ ކޮވިޑް ފެތުރެން ފެށި ފަހުން އެގައުމުން އެންމެ ގިނަ ބަޔަކު ބައްޔަށް ފައްސިވެ، މަރުވަމުން އަންނަ ދުވަސްކޮޅުކަން ފާހަގަ ކޮށްލެވެއެވެ.\nކޮވިޑް-19: ދުނިޔެ ހުޅުވެނީ!\nމިއަދު ފައްސިވީ 45 މީހުން


ކޯޓުތަކުގެ ޖާގައިގެ މައްސަލަ ހައްލުކުރުމަށް ހުޅުމާލޭގައި އަޅާ ދިހަ ބުރީގެ ހަތަރު ޓަވަރު އެޅުމަށްޓަކައި 37494 އަކަ ފޫޓުގެ ބިން ހަމަޖެއްސި ކަމުގެ އެއްބަސްވުމުގައި އެޗް.ޑީ.ސީގެ ފަރާތުން ސޮއި ކުރެއްވީ ޑެޕިއުޓީ މެނޭޖިން ޑިރެކްޓަރު އަހުމަދު އާތިފެވެ. އަދި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ފަރާތުން މި އެއްބަސް ވުމުގައި ސޮއި ކުރެއްވީ ޖުޑީޝަލް އެޑްމިނިސްޓްރޭޓަރ ޑރ. އަބްދުﷲ ނަޒީރެވެ.\n2020 ވަނަ އަހަރުގެ ބެޖެޓުގައި ހިމަނައިގެން ހުޅުމާލޭގައި އަޅަން މި ނިންމި މިކޯޓު ކޮމްޕްލެކްސްގެ ފުރަތަމަ ފިޔަވަހީގައި 10 ބުރީގެ އެއް ޓަވަރު އެޅުމަށް ވަނީ ހަމަޖެހިފައެވެ. މި ކޯޓު ކޮމްޕްލެކްސް ޚާއްޞަ ކުރެވިގެންދާނީ ސިވިލް ކޯޓު، ފެމިލީ ކޯޓު އަދި ޖުވެނައިލް ކޯޓުގެ މަސައްކަތްތަކަށެވެ. އެގޮތުން ޒަމާނީ ވަސީލަތްތަކާއިއެކު ޙިދުމަތް ހޯދާ ފަރާތްތަކަށް ފަސޭހަވާނެ ފަދައިން މި އިމާރާތުގެ ހިދުމަތްތައް ޤާއިމު ކުރެވިގެންދާނެއެވެ. މި އިމާރާތުގެ މަސައްކަތް ކުރިއަށް އޮތް ދެ އަހަރު ދުވަހުގެ ތެރޭގައި ނިމޭނެ ކަމަށް ވަނީ ލަފާކުރެވިފައެވެ. އަދި ދެވަނަ ފޭސްގައި ބާކީހުރި އެހެން ކޯޓުތަކަށް މި ބިމުގައި ކޯޓު ކޮމްޕްލެކްސް އިމާރާތް ކުރެވިގެން ދާނެއެވެ.\nޝަރުޢީދާއިރާއަށް މިއަހަރު ކަނޑައަޅާފައިވާ ބަޖެޓުން އައްޑޫ ސިޓީގައިވެސް ކޯޓު ކޮމްޕްލެކްސް އެއް އެޅުމަށް ވަނީ ހަމަޖެހިފައެވެ. އަދި މީގެ އިތުރުން ޤައުމީ ތަރައްޤީގެ ޕްލޭންގައި ހިމެނިފައިވާ ފަދައިން ރާއްޖޭގެ އުތުރާއި ދެކުނުގައި ޑިސްޓްރިކްޓް ކޯޓުތައް ޤާއިމު ކުރެވިގެން ދާނެއެވެ. އެގޮތުން މާލޭގައި ހުރި ސުޕީރިއަރ ކޯޓުތަކުން އާންމުންނަށް ފޯރުކޮށްދޭ ހިދުމަތްތައް މި ދެންނެވި ޑިސްޓްރިކްޓް ކޯޓުތަކުންވެސް ފޯރުކޮށްދެމުން ދާނެއެއެވެ.\nމިއަދުގެ ސޮއިކުރުމުގެ ރަސްމިއްޔާތުގައި ވާހަކަފުޅު ދައްކަވަމުން ޖުޑީޝަލް އެޑްމިނިސްޓްރޭޓަރ ޑރ.އަބްދުﷲ ނަޒީރު ވިދާޅުވީ "ސަރުކާރުގެވެސް ވަރަށްބޮޑު އަމާޒެއް އެއީ އާންމުންނަށް ފަސޭހަކަމާ އެކީގައި އަދުލު އިންސާފަށް ވާސިލުވުމަށްޓަކައި ކުރަންޖެހޭ ހުރިހައި ކަންތައްތަކެއް ކޮށްދިނުން. އެހެންކަމުން އަޅުގަނޑުމެންގެ އަމާޒަކީ ކުރިއަށް އޮތް3އަހަރު ދުވަހުގެ ތެރޭގައި ކައުންސިލް އިމާރާތުގައި ހިނގަމުން އަންނަ ކޯޓުތަކަށް ސްޓޭންޑް އެލޯން ކޯޓުތަކަކަށް ބަދަލުވެގެން ދިޔުން. އަދި އަޅުގަނޑުމެންގެ ދެވަނަ އަމާޒަކީ ކޯޓަށް ހުށަހެޅޭ މައްސަލަތަކުގައި 95 އިން ސައްތަ މައްސަލަ އެއް އަހަރު ދުވަހުގެ ތެރޭގައި ނިންމުން."\nކުރިއަށްއޮތް ދެ އަހަރު ދުވަހުގެ ތެރޭގައި މާތްﷲ އިރާދަފުޅާއިއެކު އެޅިގެންދާ މި ކޯޓު ކޮމްޕްލެކްސްގެ ސަބަބުން ހައްލުވެގެން ދާނީ ކޯޓުތަކުގެ ޖާގައިގެ މައްސަލަ އެކަންޏެއް ނޫނެވެ. ކޯޓުތަކުން ނިންމާ މައްސަލަތައް އަވަސްވެ ނިންމާ މައްސަލަތަކުގެ ޢަދަދުވެސް އިތުރުވެގެންދާނެއެވެ. ސަބަބެއްކަމަށް ޖުޑީޝަލް އެޑްމިނިސްޓްރޭޓަރ ޑރ. ނަޒީރު ވިދާޅުވީ މި ކޮމްޕްލެކްގައި ގިނަ ކޯޓު ރޫމްތަކެއް ހެދިގެން ދާނެކަމެވެ. އަދި އެއްފަހަރާ ގިނަ މައްސަލަތަކެއް ބެލުމަށް ފުރުސަތު ފަހިވެގެން ދިޔުމުގެ ސަބަބުން މައްސަލަތައް ނިމޭ ރޭޓް އަވަސްވެގެން ދާނެކަމެވެ.\nމި ކޯޓު ކޮމްޕްލެކްސް އެޅުމަށް ބިން ހަމަޖައްސަވައި ދެއްވި ކަމަށްޓަކައި ދިވެހިރާއްޖޭގެ ރައީސުލް ޖުމްހޫރިއްޔާ އަލްފާޟިލް އިބްރާހީމް މުޙައްމަދު ޞާލިޙް އަށާއި ރައްޔިތުން މަޖިލީހުގެ ރައީސް ރައީސް އަލްފާޟިލް މުޙައްމަދު ނަޝީދު އަށާއި އަދި އެޗް.ޑީ.ސީއަށް ޖުޑީޝަލް އެޑްމިނިސްޓްރޭޓަރ ޝުކުރު އަދާކުރެއްވިއެވެ.\nފުރަތަމަ ފިޔަވަހީގައި އިމާރާތްކުރާ މި ކޯޓް ކޮމްޕްލެކްސްގެ ބިންގާ އެޅުން 2020 ފެބުރުވަރީ 20 ވަނަ ދުވަހު ހަވީރު ހުޅުމާލޭގައި ބޭއްވުމަށް ވަނީ ހަމަޖެހިފައެވެ.


Drug aa dhekolhu hanguraamaigai mayoraku avahaarakollaifi | Mihaaru\nފިލިޕީންސްގެ ރައީސް ޑުޓާޓެ: މަސްތުވާތަކެއްޗާ ދެކޮޅު ހަނގުރާމައިގައި 7،000 އަށް ވުރެ ގިނަ މީހުން ވަނީ މަރާފައި. --ފޮޓޯ:ގެޓީ އިމޭޖަސް\nޑްރަގާ ދެކޮޅު ހަނގުރާމައިގައި މޭޔަރަކު އަވަހާރަކޮށްލައިފި\n30 ޖުލައި 2017 - 18:344comments\nމެނީލާ (ޖުލައި 29) - މަސްތުވާތަކެތީގެ ވިޔަފާރިއާ ގުޅުން އޮންނަ ކަމަށް ފިލިޕީންސްގެ ރައީސް ރޮޑްރިގޯ ޑުޓާޓެ ތުހުމަތު ކުރައްވާފައިވާ މޭޔަރަކަށް ފުލުހުން ބަޑިން ހަމަލާދީ އަވަހާރަކޮށްލައިފި އެވެ.\nމިންޑަނާއޯ ޖަޒީރާގެ އޮޒަމިޒް ސިޓީގެ މޭޔަރު ރޭނާލްޑޯ ޕަރޮޖިނޮންގެ ގެއަށް ދިން ހަމަލާގައި އޭނާގެ އަންހެނުންނާއި އިތުރު 10 މީހަކު ވެސް ވަނީ މަރާލައިފަ އެވެ.\nއޮފިޝަލުން ބުނީ ކޯޓު އަމުރަކާ އެކު ޕަރޮޖިނޮން ހައްޔަރު ކުރަން ފުލުހުން ދިއުމުން އޭނާގެ ސެކިއުރިޓީ ގާޑުން ވަނީ ބަޑިޖަހައިފައި ކަމަށެވެ. ރައްދުގައި ފުލުހުން ވެސް ހަމަލާދީ މޭޔަރު އަވަހާރަކޮށްލީ ކަމަށް އޮފިޝަލުން ބުންޏެވެ. ނަމަވެސް ޕަރޮޖިނޮންގެ ތަރުޖަމަނާކު ވަނީ އެކަން ދޮގުކޮށްފަ އެވެ. އޭނާ ބުނީ މޭޔަރުގެ ކޭމްޕުން އެއްވެސް ހަމަލާއެއް ނުދޭ ކަމަށެވެ.\nފުލުހުންގެ ހަމަލާގައި މޭޔަރުގެ ކޮއްކޮއަކު ވެސް ވަނީ މަރުވެފަ އެވެ. ނަމަވެސް އެ ހަމަލާ އިން ވަނީ މޭޔަރުގެ އަންހެން ދަރިކަނބަލުން އަދި އެ ސިޓީގެ މޭޔަރުގެ ނައިބު ސަލާމަތްވެފަ އެވެ. ފުލުހުން ވަނީ މަސްތުވާތަކެއްޗާ ގުޅުން ހުރި ކަމަށް ބަލާ މޭޔަރުގެ ދަރިކަނބަލުން ހައްޔަރުކޮށްފަ އެވެ.\nޕަރޮޖިނޮން އަކީ މަސްތުވާތަކެއްޗާ ދެކޮޅަށް ޑުޓާޓެ ސަރުކާރުން ފަށާފައިވާ ހަނގުރާމައިގައި އަވަހާރަކޮށްލި ތިން ވަނަ މޭޔަރެވެ. މަސްތުވާތަކެއްޗާ ދެކޮޅު ކެމްޕޭން ޑުޓާޓެ ފެއްޓެވެނީ މިދިޔަ އަހަރުގެ ޖުލައި މަހު އެވެ. ވޭތުވެދިޔަ އަހަރެއްހާ ދުވަހު ފުލުހުން ހިންގި އޮޕަރޭޝަނުގައި ވަނީ 7،000 އަށް ވުރެ ގިނަ މީހުން މަރައިފަ އެވެ.


Raiy Gerifulhu - 1 | Vaahaka ރަތްގެރިފުޅު – 1 – Vaahaka\n3k 24 0\tJune 1, 2021\nނޯޓު: ރަތްގެރިފުޅު ޓީސާރ ގައި ލިޔެވިފައިވާ ”… އެންމެ ކައިރީގައިވި އަތޮޅެއްގެ ރަށަކަށެވެ.“ މިޖުމްލަ ލިޔެވިފައިވަނީ ނުބައިކޮށެވެ. ރަނގަޅު ގޮތަކީ ”… ކުޑަރަށާއި ކައިރީގައިވި އަތޮޅެއްގެ ރަށަކަށެވެ.“ މިއެވެ. ކިޔުންތެރިންގެ އަރިހުން ނިހާޔަތަށް މާފަށް އެދެމެވެ.\nރުކުގައި އޮތް ރާވެރިއަލީ ރުކުން ފޭބީ ދެގުޑި ރުކުރާ ހިފައިގެންނެވެ. ބޮޑު ދެ ނާށީގައި، ރޯނު ފުރައިގެން ހަދާފައިވާ ބޮޑު ދެރާގުޑިއެވެ. އެ ރުއް ކައިރީގައި ތިން ފޫޓޫ ދިގު ދަނޑިއެއް ޖަހާފައި ހުއްޓެވެ. އަދި އެ ދަނޑީގެ ކޮޅުގައި އޮތް ހުރަސް ދަނޑިއެއްގައި ހަތަރު ރާގުޑިއާއި، ހުދުކުލައިގެ ތުވާލިކޮޅެއް އަޅުވާލެވިފައި ހުއްޓެވެ. ރުކުން ފައިބައިގެންގޮސް އަލީގެ އަތުގައި އޮތް ރާދެގުޑިއާއި ރާގުޑި ސާފުކުރުމަށް ގެންގުޅޭ ފިންދަނޑިވެސް އެ ދަނޑީގައި އަޅުވާލިއެވެ. އެއަށްފަހު ތުވާލިކޮޅު ނަގާ މޫނުގައިވީ ދާތަށް ފުހެލިއެވެ. އަދި އަރުވާޖަހާފައިހުރި މުންޑުގަނޑު ރަނގަޅު ކޮށްލިއެެވެ. ހަމައެއާއެކު ކަނާތު ކޮނޑުމައްޗަށް ތުވާލިކޮޅު ލުމަށްފަހު، ދަނޑީގައި އަޅުވާލާފައިހުރި ރާގުޑިތަށް ދެއަތުން ހިފިއެވެ. ކޮންމެ އަތަކަށް ތިން ރާގުޑި ވާގޮތަށެވެ. ދެން ހިނގައިގަތީ އަތިރިމަގުން ތުނޑިއަށް ދިއުމަށެވެ. އޭނަގެ މުންޑުގެ ކަނާތްފަރާތުގައި ކުޑަ ފިޔޮށްސެއް ޖަހާލައިފައި އިނެވެ.\nރާވެރިއަލީގެ ހިނގުމުގައިވީ މަޑުމައިތިރިކަމެވެ. ކޮނޑާއި ހަމައަށް އޮތް ވަރުގަދަ, ބާނިލާފައިހުރި އިސްތަށިގަނޑުގެ ކަޅުކުލަ ގަދައެވެ. ލިބިފައިވަނީ ހަތަރެސްކަން މޫނެކެވެ. ލޮލުގެ ކަޅި ހުރީ މަޑު ޗޮކުލެޓު ކުލައިގައެވެ. އޭނަގެ މަތިމަހާއި ތުނބުޅި ހުރީ ކުރުކޮށް ކޮށާފައެވެ. މެދު މިނެއްގެ އިސްކޮޅަކާއި ހަށިގަނޑެއް ލިބިފައިވާ މީހެކެވެ. ހަމުގެ ކުލަ ދިވެހި ނަސްލުގެ މީހުންގެ ކުލައާއި އެއްގޮތެވެ. ހަށިގަނޑުގެ އެކި ހިސާބު ގައި އެކި ތޮތްގޮތުން ލިބިފައިވާ ޒަހަމްތަކުގެ ލަކުނު ހުއްޓެވެ.\nތުނޑިއާއި ހަމާލަށް ދެވުނުއިރު އޭނަގެ ދެ ދަރިން ކަމުގައިވާ ފަރީޝާ އާއި މޫސަ ދުވެ ސަކަރާތުގައި ކުޅެން އުޅުނެވެ. ދެކުދިންނަށް އަލީ ފެނުމާއިއެކު ކުޅުން ހުއްޓާލިއެވެ. އަދި ދުވެފައި އެކުދިންގެ ބައްޕަ ގާތަށް ދިޔައެވެ. އެހިނދު އަލީ ގެ މޫނުމަތިން ފެނިގެން ދިޔައީ އުފާވެރިކަމެވެ. ދެކުދިންނާ ދިމާލަށް ބަލާލުމަށްފަހު ހިނިތުންވެލިއެވެ. އަލީގެ އަތުގައި ހުރި ރާގުޑިތަކުން ދެ ރާގުޑި ފަރީޝާ ހިފިއެވެ. އެއަށްފަހު ރަށުގެ ތުނޑިއަށް ނިކުތުމަށް ކޮށާފައިވި މަގުން ރަށުގެ އެތެރެއަށް ދިޔުމަށް, ތިން މީހުން އެކުގައި ހިނގައިގަތެވެ. މި ރަށުގައި އެމީހުން ދިރިއުޅޭ ގެއާދިމާލަށް ދިޔުމަށެވެ.\nރާވެރި އަލީ އާއި އޭނަގެ ދެކުދިންގެ ވަޒަނަކީ މި ކުޑަކުޑަ ނާއިންފަރަވެ. އެރަށަކީ އަލީގެ އުފަން ރަށްކަމުގައިވާ ށ.މަރޮށީގެ ހުޅަނގުން ގާތްގަނޑަކަށް7ކިލޯމީޓަރު ދުރުގައި އޮންނަ ރަށެކެވެ. ނާއިންފަރަށް އަލީ ބަދަލުވީ އޭނަގެ ދަރިންގެ އުމުރުން އެންމެ ދެ އަހަރުގައެވެ. މަރޮށީގައި ދިމާވި ހާދިސާއެއްގެ ސަބަބުން، އެ ރަށުގައި އަލީއަށް އުޅެން އުނދަގޫވެގެންނެވެ. މިރަށަށް ބަދަލުވުމަށްފަހު، އެދެކުދިން ބަލާ ބޮޑު ކުރީ އޭނަގެ އަމިއްލަ މަސައްކަތުންނެވެ. އެއްވެސް މީހެއްގެ އެހީއަކާ ނުލައެވެ.\n"ކޮއިފުޅާ، ބައްޕަ ބުނީމެއްނުދޯ އެގޮތަށް އަލިފާންގެރިއަށް ބަދަލު ނުވާށޭ. ދަރިފުޅަށް އެނގޭންނު ކީއްވެކަން ބައްޕަ މިހެން މިބުނަނީ؟"\nވަލުތެރޭގައި ކޮށާފައިވާ ހަނި މަގުން ދަމުން ރައިވެރި އަލީ އޭނާގެ ދަރިފުޅު މޫސާއާއި ވާހަކަދެއްކިއެވެ. މޫސާ އިސްޖަހާލައިފަ ހުރެ ބުންޏެވެ.\n"އަޅުގަނޑު ބަދަލުވީ ތުނޑީގަ ހުރެފައޭ ބައްޕާ. ގަސްތަކުގެ އެތެރޭގަ ހުރެފައެއް ނޫނެއްނު؟"\nބިޔަ އަލިފާންގެރިއަށް ބަދަލުވުމުން ރަށުގެ ގަސްތަކުގައި ރޯވެދާނެތީ، ރަށުގެ ވަލުތެރޭގައި ހުރެ އަލިފާންގެރިއަށް ބަދަލު ނުވުމަށް އަލީ ވަނީ މޫސާގާތު ބުނެދީފައެވެ.\nމޫސާ ދިން ޖަވާބުގެ ސަބަބުން، ރަށުގެ ހުޅަނގު ފަރާތުން ދިޔަ ރިޔާ ދޯނި އެކުދިންނަށް ފެނިފައި ނުވާކަން އެނގުނެވެ. މިހެންވެ އިތުރަށް ތުނޑީގައި ހިނގާދިޔަ ކަންކަމުގެ ވާހަކަ ދައްކަން އަލީ ބޭނުންމެއް ނުވިއެވެ. އަލީގެ ފަހަތުން އެ ދެކުދިންވެސް މަޑު ހިނގުމެއްގައި ގެއާދިމާލަށް ދިޔައެވެ.\nއެމީހުން ދިރިއުޅޭ ގެ ހުންނަނީ ރަށުގެ މެދާކަށް ހިސާބުގައެވެ. ތެޅިގަލާއި އުވަ ބޭނުންކޮށްގެން ހަދާފައި ހުރި އެ ގޭގައި, ތިން ކޮޓަރިއާއި, ގިފިއްޔަކާއި, މައިގެއެއް ހުރެއެވެ. މި ގެ ހިޔާކޮށްފައިވަނީ, އިރުމައްޗަށާއި ހުޅަނގަށް ވާގޮތަށް ފަނުގެ ފުރާޅަކުންނެވެ. ގޭގެ އުތުރުފަރާތުގައި މާދުރުނޫން ހިސާބެއްގައި ކާގެއަކާއި ބަދިގެއެއް ހަދާފައި ހުރެއެވެ. އެ ދެގެވެސް ހަދާފައިވަނީ ތެޅި ގަލުންނެވެ. ހިޔާކޮށްފައިވަނީ ފަނުގެ ފުރާޅަކުންނެވެ. އަލީމެން ދިރުއުޅޭ ގޭގެ އިރުމަތީފަރާތުގައި ގެއާ ވަރަށް ދުރުގައި ވީރާނާވެފައިވާ ފަންގެއެއް ހުއްޓެވެ.\nތިންމީހުންނަށް ގެއާއި ހިސާބަށް އާދެވުނުއިރު ގާތްގަނޑަކަށް ހަވީރު ފަހެއް ޖަހާދާނެއެވެ. ގެއަށް އައިސް އަލީ ވަނީ ބަދިގެއަށެވެ. ބަދިގޭގެ އުތުރުފަރާތުގައި މަހަށް ދިލަ އަރުވުމަށް ހަދާފައި ހުންނަ ކަހަލަގެ ދުމަށްޓެއް ހުއްޓެވެ. އެދުމަށީގެ ދަށުގައި އަޅިން ހަދާފައި ހުރި ދެ އުނދުން ހުއްޓެވެ. އުނދުނުގެ މަތީގައި އެއްޗެހި ކެއްކުމަށް، މުށި ދެ ތެލި ބަހައްޓާފައި ހުއްޓެވެ. ބަދިގޭގެ އެއްފަރާތުގައި މުށި ރުނބާތަކަކަށް ދިޔާހަކުރު އަޅާފައި، ހިނިފަދަ ކުދި ސުއިއްޕަށް ނުވަދެވޭނެހެން މަތީގައި ކެޔޮފަތް އޮޅާ ރޯނުން ބަނދެފައި ހުއްޓެވެ. އަލީ ގެނައި ރާގުޑިތަށް ބަދިގޭގައި، ރާގުޑި އަޅުވަން ހަދާފައިހުރި ހަރެއްގައި އެޅުވުމަށްފަހު ނިކުތެވެ. އެއިރު ފަރީޝާ އަތުގައި އޮތް ދެރާގުޑި ގެނެސް ކާގޭގައި އަޅުވާލުމަށްފަހު, ދެކުދިން ގޭގެ ކުރިމަތީގައި ހަދާފައިހުރި ޖޯލިފަތީގައި އިށީންނަނީއެވެ. ތިން ޖޯލީގެ އެ ޖޯލިފަތި ހަދާފައި ހުރީ ފަންތޮށްޓާއި ގަސްގަހުގެ ދަނޑިންނެވެ. ޖޯލިތަށް ގަތާފައިހުރީ ދިއްގާގަހުގެ ވަކައިންނެވެ.\nދެކުދިންނަށް ހަވީރުގަޑީގައި އެއްޗެއް ކެއުމަށް އައުމަށް ގޮވުމަށްފަހު އަލީ ވަނީ ކާގެއަށެވެ. ކާގޭގެ މެދުގައި، އޮށިން ހަދާފައި ހުރި މޭޒެއް ހުއްޓެެވެ. އެމޭޒުގެ ދެފަރާތުގައި އޮށިން ހަދާފައިހުރި ދިގު ދެގޮނޑި ހުއްޓެެވެ. އަލީގޮސް މޭޒުމަތީގައި ހުރި, ކަށިކެޔޮ ފަތުން ވިޔެފައިވާ ވައްޓަކުން ހިއްކާފައިހުރި ބަނބުކެޔޮ ކޮޅެއް ނެގިއެވެ. އަދި ހަމަ އެކަހަލަގެ ވައްޓަކުން ހިއްކާފައި ހުރި ކަޑުމަސްވެސް ނެގި އެވެ. އެއަށްފަހު ތަށި ބެހެއްޓުމަށް ކާގޭގައި ހަދާފައިހުރި ހަރަކުން, މުށި ދެތަށި ނަގާފައި މޭޒުމަތީގައި ބެހެއްޓިއެވެ. އަދި ކޮންމެ ތަށްޓަކަށް ހިއްކާފައިހުރި ބަނބުކެޔޮލާއި ހިކިމަސް އެޅިއެވެ. އެއަށްފަހު މުށި ދެޖޯޑު ނެގުމަށްފަހު ފަރީޝާ ގެނައި ރާގުޑިއަކުން ދެޖޯޑަށް ރާއެޅުމަށްފަހު, މުށި ދެތަށި ކައިރީގައި ބެހެއްޓިއެވެ.\nފަރީޝާއާއި މޫސަވެސް ކާގެއަށް އައެވެ. ހުޅަނގަށް ހުރި ދިގު ގޮނޑީގައި ދެކުދިން އިށީނުމުން އަލީވެސް ދެންހުރި ގޮނޑީގައި އިށީނެވެ. ފަރީޝާއާއި އަލީ ކާން ފެށިއެވެ. މޫސައިނީ އެމީހުން ކާތަން ބަލާށެވެ. ކެމުގެ ތެރެއިން އަލީ އެކުދިންނާ ވާހަކަދެއްކިއެވެ.\n”ދަރިފުޅުމެންނޭ. މިހާރު ކުދެލި ބައްތި ތަކަށް އަޅާ މިޔަރުތެޔޮ ހުރީ ހުސްވާން ގާތްވެފަ. ބައްޕަ އެބަ ވިސްނަން ކައިރި ރަށަކަށް ގޮސް ދިޔާހަކުރު ވިއްކައިގެން ތެޔޮކޮޅެއް ލިބޭތޯ. މާދަމާ ވީންނު ދެކުނުގެ ރަށަކަށް ދިޔުމަށް ދަތުރު ހަދަން. ވައިވެސް ޖެހެނީ ދެކުނުގެ ރަށްތަކަށް ދާން ފަސޭހަގޮތަކަށްނު.“\n”އަޅުގަނޑު އެހާ ދާހިތެއްނެތް ބައްޕާ. ކޮންމެ ރަށަކަށް ދިޔަސް މީހުން އަހަރަމެންނަށް ކަންތައް ކުރަނީ އިހާނެތިކޮށެއްނު.“\nހިކި މަސްކޮޅެއް ކާލަމުން ފަރީޝާ ޖަވާބުދިނުވެ. ފަރީޝާގެ ވާހަކަ ނިމުމުން އަލީގެ ކަނާތުއަތުން ރާ ޖޯޑު ނަގާފައި ރާ ފޮދެއް ބޯލުމަށް ފަހު ބުނެލިއެވެ.\n”ތިހެންވީއިރު އަޅުގަނޑުގެ މައްސަލައެއްނެތް. އެކަމަކު ކޮއްކޮވެސް ދަންޏާ އަޅުގަނޑު ދާނީ. މޫސާ ދާނަންތަ؟“\n”ދޮންތަ ދަންޏާ އަޅުގަނޑުވެސް ދާނެއްއްނު ދޯ.“\nމޫސާގެ އެ ޖަވާބުން އަލީގެ މޫނުމަތިންވެސް އުފާވެރިކަން ފެނުނެވެ. ކައިނިމުމުން އަލީގެ އެދުމުގެ މަތިން ފަރީޝާއާއި މޫސާ ދިޔައީ އަތިރިއަށް އަކިރި ހޮވާށެވެ. އިރު އޮށްސުމުން ގެއަށް އަންނަގޮތަށް ސަރުތުކޮށްފައެވެ. އަލީ ދެން އަވަސްވެގަތީ ބަދިގެ ކައިރީގައިހުރި ވަޅުން ފެންނަގައިގެން ތަށިތަށް ދޮވެ ސާފު ކުރުމަށެވެ. އެއަށްފަހު ދިޔައީ ގިފިއްޔަށް ވަދެ ފެންވަރާށެވެ.\nގިފިލީގެ އިރުމަތީ ކަނުގައި ފެންނަގަން ވަޅެއް ހަދާފައި ހުއްޓެވެ. އެވަޅު އެހާ ފުނެއްނޫނެވެ. ވަޅުގެ ވަށައިގެން ތިން ފޫޓު އުސް ތެޅިގަލުގެ ފާރެއް ރާނާފައި ހުއްޓެވެ. ފެންވަރާ ނިމިގެން އެގޭގެ ދެކުނުނަށް ހުރި ދެ ކޮޓަރިން އިރުމައްޗަށް ހުރި ކޮޓަރިއަށް ވަނެވެ. ގިފިލިން މި ކޮޓަރިއަށް ވަންނަން ދޮރެއް ހުރެއެވެ. އެ ކޮޓަރީގެ ދެކުނު ފާރުން އުތުރު ފާރަށް އަންނައުނު އެޅުވުމަށް ރޯނުތަކެއް ދަމާފައި ހުއްޓެވެ. އެ ރޯނުތަކުގައި އަލީއާއި ފަރީޝާގެ އަންނައުނުތައް އަޅުވާފައި ހުއްޓެވެ. ނަމަވެސް މޫސާގެ އެއްވެސް އަންނައުނެއް އެ ރޯނުތަކަކު ނެތެވެ.\nރޯނުގައި އަޅުވާފައި ހުރި ހުދާއި ނޫކުލައިގެ މުންޑެއް އަލީ އަނދުނެވެ. އަދި އަޅިފުސް ކުލައިގެ ޓީޝާޓެއް އަލީ ލިއެވެ. އެއަށްފަހު އެ ކޮޓަރިން ނިކުމެގެން މައިގެއަށް ދިއައެވެ. މައި ގޭގެ އިރުމަތީފަރާތުގައި އޮށިން ހަދާފައިވާ ކުޑަ އެނދެއްހުއްޓެވެ. އެއަށީގެ މަތީގައި ކަށިކެޔޮފަތުން ވިޔެފައިވާ ސާންތިއަކާއި, ހުދު ކުލައިގެ ފޮތީގެ ކަންނެޔޮއަކާއި ދެބާލިސް އޮތެވެ. އެނދުގެ ބޯލާ ކޮޅުގައި އޮށިން ހަދާފައި ހުރި ތިން ގޮނޑި ބަހައްޓާފައި ހުއްޓެވެ. އަދި މައިގޭގެ ހުޅަނގު ފަރާތުގައި އޮށިން ހަދާފައިހުރި މޭޒެއް ހުއްޓެވެ. އެ މޭޒާއި ވީ ދިމާ މަތީގައި ބޮޑު ކުދެލި, މިޔަރުތެޔޮ ބައްތިއެއް އެލުވާފައި ހުއްޓެވެ. އެ ކުދެލީގެ އެތެރޭގައި އުއި ފުއްތަކެއް ކުދެލީގެ އެކި ފަރާތްތަކަށްވާހެން އެލިފައި ހުއްޓެވެ. މައިގޭގެ ހުޅަނގު ދޮރުން ނުކުމެގެންގޮސް ގޭބޭރުގައި ހުރި ޖޯލީގައި އަލީ އިށީނެވެ. އެއިރު އިރު އޮށްސެން ގާތްވަނީއެވެ.\nފަރީޝާއާއި މޫސާ އަތިރިމަތީގައި އަކިރި ހޮވަން އުޅުނެވެ. އެއިރު އުޑުމަތީގައި ވީ ވިލާތަކުގައި ހުރީ އޮރެންޖު ކުލަ އަރާފައެވެ. ހީވަނީ އުޑުގައި ރޯވެފައި ހުރި ހެނެވެ. ނަމެވެސް އެރީތި މަންޒަރު ބަލަން ނުތިބެ އެދެކުދިން ގެއަށް ދިއުމަށް ހިނގައިގަތެވެ. އެކުދިންނަށް އެ މަންޒަރު ފެނިފެނި ބާވެފަ ހުރި ކަހަލައެވެ.\nދެކުދިން ސަކަރާތުގައި ގެއާ ހިސާބަށް ދެވުނުއިރު އިރު އޮށްސި އަނދިރި ވަނީއެވެ. ގެނައި އަކިރިތަށް ބަދިގެއަށް ލުމަށްފަހު ދެކުދިން ގެއަށް ވަނެވެ. ގެއަށް ވަދުނުއިރު އެކުދިންގެ ބައްޕަ އުޅުނީ އޭނަގެ ކޮޓަރީގައެވެ. އަލީގެ ކޮޓަރިއަކީ ގޭގެ އުތުރުގައި ހުންނަ ކޮޓަރިއެވެ. އެ ކޮޓަރީގެ އުތުރު ފަރާތުގައި މައިގޭގައި ހުންނަ ކަހަލަގެ އެނދެއް ހުއްޓެވެ. އެއެނދު ތަންދަށުގައި ބޮޑު ފޮއްޓެއް ހުރެއެވެ. އަލީ އިނީ އެ ފޮށި ނެރެގެން އެއިން އެއްޗެއް ހޯދާށެވެ. ދެކުދިން ފެނުމުން ފެންވަރަން ދާށޭ ފަރީޝާ ގާތު ބުންޏެވެ.\nފަރީޝާ ފެންވަރައިގެން ނިކުމެ ނޫ ލިބާހަކާއި ކަޅު ކަނޑިއްކެއް ލިއެވެ. އެއަށްފަހު އެކުދިންގެ ކޮޓަރިކަމުގައިވި ދެކުނުފަރާތުގައި ދެކޮޓަރިން ހުޅަނގަށްވީ ކޮޓަރިއަށް ދިއައެވެ. އެއިރު އަލީގެ އެހީއާއެކު މޫސާ އުޅެނީ ކޮޓަރިތަކުގައާއި މައިގޭގައި އެލުވާފައިހުރި ބޮޑު ކުދެލި ބައްތިތަށް ދިއްލާށެވެ. މައިގޭގައި ހުރި ގޮނޑިއެއް އަލީ ގެންގޮސް ބައްތި ދަށުގައި ބެހެއްޓުމުން އެއަށް އަރާހުރެއެވެ. އެސޮރުގެ އަތުން އަލިފާން ހުޅެއް އުފެއްދުމަށްފަހު ކޮންމެ އުއި ފުކަކު ރޯކުރަމުން ދިއައެވެ. އިސާހިތަކު މައިގެއާއި ކޮޓަރިތަށް އަލިފާނުގެ އަލިން ދިއްލާލިއެވެ.\nމޫސައާއި ފަރީޝާ ނިދާ ކޮޓަރީގައިވެސް މައިގޭގައި ހުންނަ ކަހަލަގެ ދެ އެނދު ހުރެއެވެ. އެއް އެނދު ހުންނަނީ ހުޅަނގު ފަރާތުގައެެވެ. އަނެއް އެނދު ހުންނަނީ އިރުމަތީ ފަރާތުގައެވެ. ކާގޭގައިހުރި ބައްތި ދިއްލާ ނިމުމުން މޫސާ ދިއައީ ކޮޓަރިއަށެވެ. އަލީ ދެން އަވަސްވެގަތީ ރޭގަނޑުގެ ކެއުން ތައްޔާރުކުރާށެވެ.\nއިޝާ ވަގުތަށް ފަހު ތިންބެއިން އެއްކޮށް ކެއުމަށް ކާގެއަށް ދިއައެވެ. މޭޒުމަތީގައި ކެއުމަށް ބަނބުކެޔޮ މޮޑެވަފައި ހުއްޓެވެ. އަލީއާއި ފަރީޝާ ކައި ނިމެންދެން މޫސާވެސް ކާގޭގައި އިނެވެ. މާދަމާގެ ދަތުރު ފަށަން ހަމަޖެހިފައި އޮތީ ވީހާވެސް ހެނދުނާއެވެ. މިހެންވެ ދެކުދިން ކައިނިމިގެން ދިޔައީ ނިދާށެވެ.\nތަށިތަށް ދޮވުމަށް ފަހު, މިއަދު ގެނައި ރާތަށް ފޮނުފޮޅުވާލުމަށް ބަދިގެއަށް އަލީ ވަނެވެ. ތެޔޮބައްތިއެއްގެ އެހީގައި އުނދުން ރޯކުރުމަށްފަހު ރާކޮޅު ކުޑަކޮށް ކެކިލަންދެން ދަރު އެޅިއެވެ. އެއަށްފަހު އުނދުން ނިއްވާލުމަށްފަހު ތެލީގެ މަތިން ލަކުޑި ފިޔަނެއް ޖެހުމަށްފަހު ގެއަށްވަނެވެ. ދެކުދިންގެ ކޮޓަރިއަށް ބޯދީ ބަލާލިއިރު އެކުދިން ތިބީ ނިދާފައެވެ. އަލީވެސް ނިދޭތޯ ބެލުމަށް މައި ގޭގައި ހުރި އެނދުގައި އޮށޯވެލިއެވެ. ނަމަވެސް ނިދޭ ގޮތެއް ނުވިއެވެ. ވިސްނެނީ މިއަދު ހަވީރު ވަގުތު ފެނުނު ރިޔާ ދޯނި އެދިޔަ ރަށާއި މެދުއެވެ. އިރު ކޮޅަކު ވިސްނަން އޮވެފައި އެނދުން ތެދުވެގެން އޭނަގެ ކޮޓަރިއަށް ދިއައެވެ. އެނދު ތަންދަށުގައިހުރި ފޮށިން ކަށިކެޔޮފަތްތަކެއް އެއްފަތާއި އަނެއްފަތް ގުޅުވައިގެން ހަދާފައިއޮތް ދިގު ޗާޓެއް ނެގިއެވެ. ދިވެހި ރާއްޖޭގެ ޗާޓެކެވެ.\nއެ ޗާޓު ހިފައިގެން ގޮސް މައިގޭގައި ހުރި މޭޒުމަތީގައި އެ ޗާޓު ފަތުރާލިއެވެ. އަދި ނާއިންފަރުން ގާތްގަނޑަކަށް 27 ކިލޯމީޓަރު ދުރުގައިވާ އަލިފުށީގައި އިނގިލި ޖެއްސިއެވެ. އަދި ދިގު ދެލިގަނޑެއް ނަގައި އެރަށުގައި ބޮޅެއް އަޅާލިއެެވެ. އެޗާޓަށް ނަޒަރު ހިންގާލުމުން ފެނިގެން ދިޔައީ ށ އަތޮޅުގެ ވަރަށް ގިނަ ރަށްތަކުގައި ކަޅުދެލިން ބޮޅު އެޅުމަށްފަހު ރަސްގެ ފާހަގަ ޖަހާފައި ހުރި ތަނެވެ. އަލީ އެ ޗާޓު އޮޅާލުމަށްފަހު ފޮށީގެ ތެރެއަށްލިއެވެ. އެއަށްފަހު ނިދޭތޯ އޭނަގެ ކޮޓަރީގައި ހުރި އެނދުގައި އޮށޯތެވެ. އިސާހިތަކު އޭނައަށްވެސް ނިދުނެވެ.\nއާނީން June 1, 2021\nRoohyMithuru June 7, 2021\nނޫރު June 1, 2021\nމިބައި ވަރަށް ކަމުދިޔަ.\n"ތައް" ލިޔާ އިރު އިންނާނީ އަލިފު ސުކުނެއް އިނގޭ.\nރަނގަޅު ކޮށްލައްޗޭ. ✌✌\nXooru June 1, 2021\n2 ވަނަ ބަޔަށް އިންތިޒާރުކުރަން\nRoohyMithuru June 1, 2021\nރީހާ June 1, 2021\nވަރަށް އުފެއްދުންތެރި ވަރަށް ކަމުދޭ\nRASHODHAAN June 1, 2021\nަަBlack Hat Hacker June 2, 2021\nދޭތެރެއަކުން ބްރޭކް ނަގާ ސައިޓު June 6, 2021\nމި ސައިޓުގައި ދެން އެއްްވެސް ވާހަކަ އެއް ޝާއިއު ނުކުރާނެތަ؟ ޙަތްފާއެއްވީ ސައިޓުގެ ހަބަރެއް ދަބަރެއް ނެތް\nތިކަމުގެ މައުލޫމާތު ބޮޑަށް އެގިލައްވާނީ ސައިޓުގެ އެޑުމިން ޓީމްއަށް.\nމީރާ June 7, 2021\nއެޑްމިން... ކީއްވެގެންތަ މި ސައިޓަށް ވާހަކަތައް އަޕްނުވަނީ.. މިހާރު ހަފްތާއެއްވަނީ އާ ވާހަކައެއް އަޕްނުވާތާ.. މި ސައިޓް މިހާރު ވަރަށް ފީކަޅާވެއްޖެ..\nާރު June 13, 2021\ntulusqmu vAhaka ކޮބާ\nRoohyMithuru June 18, 2021\nހީރާ June 7, 2021\nކޮންއިރަކުންތައް2ވަނަ ބައި ކިޔާލަން ލިބޭނީ؟؟🥺\nވާހަކަ.ކޮމް ގެ މީހުން މާ ލަހުން ވާހަކަ ލަނީ.\nހީރާ June 8, 2021\nވާހަކައިގެ2ވަނަ ބައި ކިޔާލަން ލިބޭނީ ކޮންއިރަކުންތައް؟


Liverpool Ge Thaareehugai Emme Bodu Musaara Eh Dhey Kulhuntheriyakah Salah - Vaguthu\nލިވަޕޫލްގެ ތާރީހުގައި އެންމެ ބޮޑު މުސާރައެއްދޭ ކުޅުންތެރިއަކަށް ސަލާހު\nލިވަޕޫލްއަށް ކުޅެމުން އަންނަ މިސްރުގެ ތަރި މުހައްމަދު ސަލާހް ލިވަޕޫލްގައި އިތުރު ފަސް އަހަރު އެ ކްލަބުގައި މަޑުކުރަން ނިންމާ އެއްބަސްވުން އާކޮށްފިއެވެ.\nމީޑީޔާ ރިޕޯޓުތައް ބުނާގޮތުން އާ ކޮންޓްރެކްޓާއެކު ސަލާހު އަށް ހަފްތާއަކު 200،000 ޕައުންޑް ލިބޭނެއެވެ. އެއާއެކު ސަލާހު ވެގެން ގޮސްފައިވަނީ ލިވަޕޫލްގެ ތާރީހުގައި ވެސް އެންމެ ބޮޑު މުސާރައެއްދޭ ކުޅުންތެރިޔާއަށެވެ.\nނިމިގެންދިޔަ ސީޒަންގައި ސަލާހުގެ ފަަރާތުން މޮޅު ކުޅުމެއް ފެނިގެން ގޮސްފައިވާއިރު އޭނާ ވަނީ ލިވަޕޫލް އަށް 44 ގޯލު ކާމިޔާބުކޮށްދީފައެވެ. އަދި ސަލާހް ވަނީ އެއް ސީޒަނެއްގައި ލިވަޕޫލްއަށް އެންމެ ގިނަ ގޯލުޖެހި ކުޅުންތެރިޔާގެ ރެެކޯޑްވެސް މުގުރާލައިފައެވެ. ކުރިން މި ރެކޯޑް އޮތީ ލިވަޕޫލް ދޫކޮށް ސްޕެއިންގެ ބާސެލޯނާއަށް ބަދަލުވި އުރުގުއޭގެ ފޯވާޑް ލުއިސް ސުއަރޭޒްގެ އަތުގައެވެ.\nއެފްރިކާގެ އެންމެ މޮޅު ކުޅުންތެރިޔާގެ މަގާމުވެސް ހޯދައިފައިވާ ސަލާހްއަކީ ޕްރިމިއާ ލީގުގެ އެންމެ މޮޅު ކުޅުންތެރިޔާވެސް މެއެވެ. ލިވަޕޫލް ޗެމްޕިއަންސް ލީގުގެ ފައިނަލަށް ގެންދިޔުމުގައި މުހިންމު ދައުރެއް އަދާކޮށްފައިވާ ސަލާހް އަކީ މިސްރު ވޯލްޑްކަޕަށް ކޮލިފައިކޮށްދިނުމުގައިވެސް މުހިންމު ދައުރެއް އަދާކޮށްފައިވާ ކުޅުންތެރިއެކެވެ. އަނިޔާގެ ސަބަބުން ވޯލްޑްކަޕްގައި ސަލާހަށް އެދެވޭ ކުޅުމެއް ދެއްކިފައިނުވާއިރު ގްރޫޕް ސްޓޭޖުން ބަލިވެ މިސްރު މިހާރު ވަނީ ވޯލްޑްކަޕާއި އަލްވަދާއު ކިޔާފައެވެ.\nއައު ކޮންޓްރެކްޓުގައި ސަލާހް ސޮއިކުރުމުން ދެ ކަމެއް ހާމަވެގެން ގޮސްފައިވާ ކަމުގައި ލިވަޕޫލްގެ ކޯޗު ޔާގަން ކްލޮޕް ބުނެފައިވެއެވެ.\nއެގޮތުން ކޯޗު ކްލޮޕް ބުނީ އައު ކޮންޓްރެކްޓްގައި ސޮއިކުރުމުން ލިވަޕޫލްއަށް ސަލާހް ބޭނުންވާ މިންވަރު ހާމަވެގެން ގޮސްފައިވާ ކަމަށާއި ސަލާހް އަކީ ދުނިޔޭގެ ފެންވަރުގެ ކުޅުންތެރިއެއް ކަމަށެވެ. އަދި ސަލާހް އާއި އެކު އަންނަ ސީޒަންގައި ކާމިޔާބީ ހޯދޭނެ ކަމަށް އުންމީދުކުރާ ކަމަށްވެސް ކޯޗު ކްލޮޕް ވަނީ ބުނެފައެވެ.\nރިލީސް ކްލައުސް އަކާއި ނުލާ އައު ކޮންޓްރެކްޓްގައި ސަލާހް ސޮއިކުރި އިރު ކޮންޓްރެކްޓްގެ މުއްދަތު ހަމަވާނީ 2023 ވަނަ އަހަރުއެވެ.


މަރަދޫފޭދޫ ދަމަނަވެށިން ވަގަށްނެގި ރަސްމީ ތައްގަނޑެ ފަޅު ރަށަކުން ފެނިއްޖެ!\nއައްޑޫސިޓީ މަރަދޫ ފޭދޫގައި ހުންނަ ދަމަނަވެށިން ވަގަށް ނަގާފައިވާ ތައްގަނޑުތަކުގެ ތެރެއިން އެ އޮފީހުގެ ރަސްމީ ތައްގަނޑު ފަޅުރަށަކުން ފެނިއްޖެއެވެ.\nއެނގިފައިވާ ގޮތުގައި، އެތައްގަނޑު ފެނިފައިވަނީ ގދ. ނަޑެއްލާ ކައިރީގައި އޮންނަ މާފުށި ކިޔާ ފަޅުރަށެއްގެ އުތުރުފަރާތު ގޮނޑުދޮށުން ނަޑެއްލާ ކައުންސިލްގައި މަސައްކަތްކުރާ މީހަކަށެވެ. އެ ފަޅުރަށަކީ އެމީހާގެ ނަން މަތީގައި އޮންނަ ފަޅު ރަށެކެވެ.\n"މިއަދުނޫހަށް" މައުލޫމާތު ދެއްވަމުން ގދ. ނަޑެއްލާ ކައުންސިލްގެ ނައިބު ރައީސް ޝަހުމަދު އަޒީޒް ވިދާޅުވީ، ފަޅުރަށަކުން ފެނިފައިވަނީ އައްޑުސިޓީ މަރަދޫފޭދޫ ދަމަނަވެށީގެ ތައްގަނޑު ކަމަށާއި އެއީ ވެކްސިން ޖެހިކަން އަންގައިދޭ ތައްގަނޑު ނޫން ކަމަށެވެ.\n"ދަމަނަވެށީގެ ތައްގަނޑު ފެނިފައިވަނީ، ވެކްސިން ޖެހިކަން އަންގައިދޭ ތައްގަނޑެއް ނޫން އެއީކީ. އެތައްގަނޑު މިހާރު ވާނީ ތިނަދޫ ހޮސްޕިޓަލަށް ހަވާލުކޮށްފަ. ހެލްތު މިނިސްޓްރީ އާއި ގުޅައިގެން އެކޮޅުން ދަމަނަވެށްޓާއި ތައްގަނޑު ހަވާލުކުރުމުގެ މަސައްކަތް ކުރިއަށް ގެންދާނެ" ޝަހުމަދު ވިދާޅުވިއެވެ.\nތިނަދޫ ހޮސްޕިޓަލާއި ތައްގަނޑު ހަވާލުކުރީ މިދިޔަ ހޮނިހިރު ދުވަހު ކަމަށް ވެސް ނަޑެއްލާ ކައުންސިލުގެ ނައިބު ރައީސް ވިދާޅުވިއެވެ.


WDC ge dhekunu dhaaiaraage member kamah Haneefa inthikhaabu vejje\nމިއަދު ބޭއްވި އަންހެނުން ކޮމެޓީގެ އިންތިޚާބުގެ ދެކުނުދާއިޜާގެ ގޮންޑި ކާމިޔާބު ކުރި ހަނިފާ އިބްރާހިމް\n16 ނޮވެމްބަރ 2019, 20:39 |\nފުވައްމުލައް ސިޓީ އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ ފުވައްމުލަކު ދެކުނު ދާއިރާއަށް މެންބަރަކު ހޮވުމަށް ބޭއްވި ބައި-އިލެކްޝަން ކެންޑިޑޭޓް ނަމްބަރު2ހަނީފާ އިބްރާހިމް ކާމިޔާބުކޮށްފިއެވެ.\nމި އަދު ބޭއްވި އިންތިޚާބު ހަނީފާ ކާމިޔާބުކުރީ އޭނާއާއި ވާދަކުރި މަރިޔަމް ޒުނައިރާ އަށްވުރެ 96 ވޯޓު އިތުރަށް ހޯދައިގެންނެވެ. ބާތިލް4ވޯޓާއެކު މުޅިއެކު ވޯޓު ލާފައި ވަނީ 386 މީހުންނެވެ.\nމިއިންތިޚާބުގައި ވޯޓުލުން ބޭއްވި ފުނާޑު އަވަށު ހާފިޒު އަހުމަދު ސްކޫލުގައި ބެހެއްޓި ވޯޓު ފޮށްޓާއި ދޫނޑިގަމު އަވަށުގައި، ފުވައްމުލައްކު ސްކޫލުގައި ބެހެއްޓި ވޯޓު ފޮށީގެ ޖުމްލަ ވަގުތީ ނަތީޖާ:\n1. މަރިޔަމް ޒުނޭރާ ގޯލްޑަންގޭޓް/ ދޫނޑިގަން ލިބުނު ވޯޓު 143، %37\n2. ހަނީފާ އިބްރާހިމް ދޫހެނބެރިގެ /ދޫނޑިގަން ލިބުނު ވޯޓު 239، %62\nހޭޒްގައި ބެހެއްޓި ވޯޓު ފޮށްޓަށް 117 މީހުން ވޯޓު ލީ އިރު އެފްއެސްގައި ބެހެއްޓި ފޮށްޓަށް 269 މީހުން ވޯޓު ލާފައި ވެއެވެ. މި އިންތިޚާބުގައި ވޯޓު ލުމުގެ ހައްގުލިބިފައި ވަނީ 1331 މީހުންނަށެވެ.\nމިއިންތިޚާބު ކާމިޔާބު ހަނީފާ ކުރުމާއެކު މިދައުރުގައި އަންހެންނުންގެ ކޮމެޓީގެ ބާކީ އޮތް ދުވަސްތަކަށް އޭނާ މިވަނީ އިންތިޚާބު ވެފައެވެ. ނަމަވެސް މަގާމާއި ހަވާލުވެވޭނީ ރަސްމީކޮށް އޭނާ މަގާމަށް އައްޔަން ކުރުމުންނެވެ.\nއ.ތ.މ ކޮމެޓީގެ މިހާރު ތިބި ދެމެމްބަރުންާއި އަލަށް އިންތިޚާބުވި މެންބަރު ހަނީފާ\nއަންހެނުން ތަރައްގީއަށް މަސައްކަތް ކުރާ ކޮމެޓީގެ އިންތިޚާބުގައި އާއްމުކޮށް ވޯޓުލަނީ ނިސްބަތުން މަދު ބައެކެވެ. ފާއިތުވި އަންހެނުން ކޮމެޓީގެ އިންތިޚާބުގައި ވެސް ވޯޓު ލާފައި ވަނީ %50 އަށް ވުރެ މަދުންނެވެ.\nމިފަހަރުގެ އިންތިޚާބުަގއި ވޯޓު ލާފައިވަނީ %20 މީހުންނެވެ. މީގެކުރީ ފަހަރު ވޯޓު ލާފައިވަނީ ފުނާޑު އަވަށުން %38.0 އަދި ދޫނޑިގަމުން %43.1 މީހުންނެވެ.\nފުވައްމުލައް ސިޓީ އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ ރައީސާއަކީ އުތުރު ދާއިރާގެ މެމްބަރު އާސިފާ އިބްރާހިމް އެވެ. ކޮމެޓީގައި މިވަގުތު ނާއިބު ރައީސަކު ނެތެވެ. ދެން ހިމެނެނީ މެދު ދާއިރާގެ މެންބަރު މަރިޔަމް ހަސަން ދިދީއެވެ.\nއަންހެނުންގެ ކޮމެޓީގެ ބައި-އިލެކްޝަނގެ ވަގުތި ނަތީޖާ 2019 ނޮވެމްބަރ\nއަންހެނުން ކޮމެޓީގެ އިންތިާޚބުގެ ވޯޓުލުން


Corona virus 845 meehakah jehi 25 meehaku maruvejje\nކޮރޯނާ ވައިރަސް 845 މީހަކަށް ޖެހި 25 މަރު\nޗައިނާގެ ނެޝަނަލް ހެލްތު ކޮމިޝަނުން ބުނާ ގޮތުން ވައިރަސް ޖެހިފައިވާ މީހުން އެ ގައުމުގެ 13 ޕްރޮވިންސަކުން މިހާރު ފެނިފައިވޭ -- ފޮޓޯ: ރޮއިޓާސް\nޗައިނާ އިން ދާދި ފަހުން ފެނުނު އާ ވައިރަސް، ހަލުވިކަމާއެކު ފެތުރެމުންދާއިރު މިހާތަނަށް އެ ވައިރަސްގެ އަސަރު 845 މީހެއްގެ ގައިން ފެނިފައިވާ ކަމަށް ކަމާބެހޭ އިދާރާތަކުން ބުނެފި އެވެ.\nދުނިޔޭގެ ސިއްހަތު ޖަމިއްޔާއިން ބުނީ ބުރާސްފަތި ދުވަހުގެ ނިޔަލަށް މުޅި ދުނިޔެއިން ނޮވެލް ކޮރޯނާވައިރަސްގެ 845 ކޭސް ރިޕޯޓްކުރެވިފައިވާ ކަމަށެވެ. އޭގެ ތެރެއިން 830 މީހުންނަކީ ޗައިނާއަށް ނިސްބަތްވާ މީހުން ކަމަށް ވަނީ ބުނެފައެވެ.\nމީގެ އިތުރުން މި ވައިރަސްގެ އަސަރުކޮށް ބަލިޖެހުނު މީހުންގެ ތެރެއިން ބުރާސްފަތި ދުވަހުގެ ނިޔަލަށް 25 މީހަކު މަރުވެފައިވާ ކަމަށް ތަފާސް ހިސާބުތަކުން ދައްކައެވެ. ސިއްހީ އިދާރާތަކުން ބުނީ ބަލި ޖެހުނު މީހުންގެ ތެރެއިން 177 މީހެއްގެ ހާލު ސީރިއަސް ކަމަށެވެ.\nޗައިނާގެ އިތުރުން ނޮވެލް ކޮރޯނާވައިރަސް އިތުރު ނުވަ ގައުމަކުން ވަނީ ފެނިފައެވެ. ޗައިނާ ފިޔަވައި އެންމެ ގިނަ ބަޔަކަށް މި ވައިރަސްގެ އަސަރު ކޮށްފައިވަނީ ޗައިލެންޑުންނެވެ. އެ ގައުމުން ހަތަރު މީހެއްގެ ގައިން މި ވައިރަސް ފެނިފައެވެ.\nމީގެ އިތުރުން ހޮންކޮން، މަކާއޯ އަދި ސައުތުކޮރެއާ އިން ދެ މީހަކަށް ބަލި ޖެހިފައިވެއެވެ. އަދި ޓައިވާން، ޖަޕާން، ނޭޕާލް، ސިންގަޕޫރު އަދި އެމެރިކާއިންވެސް ވަނީ މި ވައިރަސްގެ އަސަރުކޮށްފައިވާ މީހަކު ފެނިފައެވެ.\nއެ ވައިރަސް ގައިން ގަޔަށް އަރާކަން މިހާރު ކަށަވަރު ވެފައިވާއިރު، ލުނާ ނިއު އިޔާގެ ބަންދާ ދިމާކޮށް ޗައިނާގެ ގިނަ ބަޔަކު ބޭރަށް ދަތުރު ކުރާއިރު، ނުރައްކާތެރި "ސާސް" ވައިރަސް އާ އެއްގޮތް ސިފަތަކެއް ހުންނަ ވައިރަސް ވަރަށް ބާރު މިނުގައި އެހެން ގައުމުތަކަށް ފެތުރިދާނެކަމުގެ ބިރު މިހާރު ބޮޑެވެ.\nޗައިނާގެ ނެޝަނަލް ހެލްތު ކޮމިޝަނުން ބުނީ އެ ވައިރަސް ޖެހިފައިވާ މީހުން އެ ގައުމުގެ 13 ޕްރޮވިންސަކުން މިހާރު ފެނިފައިވާ ކަމަށެވެ. ބަލި ކޮންޓްރޯލް ކުރުމަށް ޗައިނާއިން ގެންދަނީ ވަރުގަދަ ފިޔަވަޅުތަކެއް އަޅަމުންނެވެ.\nޗައިނާ ޑަބްލިޔޫއެޗްއޯ މިނިސްޓްރީ އޮފް ހެލްތު\nއެކަހެރި ކުރީ 7، އެންމެން ގެއަށް


Fen Boduve, India Ge Magu Thakugai Ves Kin'boo! - Vaguthu\nފެންބޮޑުވެ، އިންޑިއާގެ މަގުތަކުގައި ވެސް ކިނބޫ!\nކުއްތާ ކާލަން ކިނބޫ މަސައްކަތް ކުރަނީ\nއިންޑިއާގެ ގުޖުރާތަށް ކުރި ވިއްސާރައިގެ ސަބަބުން ފެންބޮޑުވެ، މަގުތައް މަތިން ކިނބޫތައް ފެންނަން ފަށައިފިއެވެ.\nމަގުތައް މަތީގައި ކިނބޫ ފަދަ ނުރައްކާތެރި ޖަނަވާރުތައް އުޅުމަކީ އާއްމު ކަމަކަށް ނުވާ އިރު، އެ ގައުމުގެ މީޑިއާ ރިޕޯޓްތައް ބުނާ ގޮތުން މިކަން ވުމަށް މެދުވެރިވީ އެ ހިސާބު ގަނޑުގައި އޮންނަ ކޯރެއް ފުރި، ބަންޑުން ވުމުގެ ސަބަބުންނެވެ.\nމީސް މީޑިއާގައި މިހާރު އާއްމު ވެފައިވާ ވީޑިއޯ އަކުން ފެންނަ ގޮތުގައި ކިނބުލެއް ވަނީ މީހުން ދިރިއުޅޭ ގެތައް ކުރިމައްޗައް އައިސް، މަގުމަތީގައި އުޅުނު ކުއްތާ ތައެއް ކާލަން މަސައްކަތް ކޮށްފައެވެ. އެ ކިނބޫ ވަރަށް މަޑު މަޑުން އައިސް ކުއްތާ ކާލަން އުޅުނު ނަމަވެސް، ކުއްތާ ވަނީ ހަނި ގޮތަކަށް ސަލާމަތް ވެފައެވެ.\nއެވަގުތު ކުޑަ ކުއްޖަކު ނުވަތަ މީހަކު މަގުމަތީ ހުރި ނަމަ، ސީރިއަސް އަނިޔާ ތަކެއް ލިބުނީހެވެ. ނަމަވެސް އެ ހިސާބު ގަނޑުގެ މީހުން ވަނީ ކިނބޫ ހިފާ ފަރާތްތަކަށް ގުޅައިގެން އެ ކިނބޫ ހިފާފައެވެ. މިއީ އެ ސަރަހައްދުން މިހައިތަނަށް ހިފި ހަމަ އެކަނި ކިނބޫ ނަމަވެސް، ހިފި ކިނބުލަށް ވުރެން ބޮޑު އަދި ނުރައްކާތެރި ކިނބޫތައް އެ ސަރަހައްދުގައި އުޅުމުގެ ފުރުސަތު އެބައޮތެވެ. އެހެންކަމުން ކަމާ ބެހޭ ފަރާތްތަކުން ވަނީ އެ ހިސާބު ގަނޑުގެ މީހުންނަށް އެކަން އަންގާފައެވެ.\nމި މަންޒަރު ދައްކުވައިދޭ ވީޑިއޯ ވަނީ ޔޫޓިއުބްގައި ވެސް އާއްމު ކޮށްފައެވެ.


Adeeb ge shareeaiy live kuran edhijje\nއަދީބުގެ ޝަރީއަތް ލައިވް ކުރަން އެދިއްޖެ\nއަދީބު: އޭނާގެ ޝަރީއަތް ލައިވް ކުރަން ވަނީ އެދިފަ - އަވަސް ފޮޓޯ\nކުރީގެ ނައިބު ރައީސް އަހުމަދު އަދީބުގެ މައްޗަށް އަލަށް އުފުލި ދައުވާތަކުގެ ޝަރީއަތް ޓީވީއިން ލައިވްކޮށްގެން ކުރިއަށް ގެންދިޔުމަށް އޭނާގެ ފަރާތުން ކުރިމިނަލް ކޯޓުގައި އެދިއްޖެ އެވެ.\nއަދީބުގެ ވަކީލް މަހުފޫޒު ސައީދު އަވަސްއަށް ވިދާޅުވި ގޮތުގައި އަދީބު ވަނީ އޭނާއަށް ކޮށްފައިވާ ހުރިހާ ދައުވާއެއްގެ ޝަރީއަތް ވެސް ލައިވްކޮށް ދިނުމަށް ކުރިމިނަލް ކޯޓަށް ފޮނުއްވި ސިޓީއެއްގައި އެދިފަ އެވެ. އެގޮތަށް އެދިފައިވަނީ މައްސަލައަކީ ރައްޔިތުންގެ ކަންބޮޑުވުން އޮތް މައްސަލައަކަށްވާތީ ވީހާވެސް ހާމަކަން ބޮޑު ގޮތެއްގައި ޝަރީއަތް ކުރިއަށް ގެންދަން ބޭނުންވާތީ އެވެ.\nއަދީބު މިގޮތަށް އެދިފައިވާއިރު މިހާތަނަށް ރާއްޖޭގައި ޓީވީއިން ލައިވްކޮށްފައިވަނީ ކުރީގެ ރައީސް އަބްދުﷲ ޔާމީންގެ ޝަރީއަތެވެ. އެ ޝަރީއަތުގައި އަދީބު ހެކި ބަސް ވެސް ދީފައިވެ އެވެ. ލައިވްކޮށްގެން ކުރިއަށް ގެންދާ އެ ޝަރީއަތުގައި ދެން އޮތީ ހުކުމް އިއްވުމެވެ.\nއަދީބުގެ މައްޗަށް މިހާތަނަށް ސާބިތުވީ އެމްއެމްޕީއާރްސީގެ ހިޔާނާތުގެ އެއް މައްސަލަ އެވެ. އެއީ މާބިންހުރާ މައްސަލަ އެވެ. ނަމަވެސް އެ ހުކުމް ހައިކޯޓުން ބާތިލްކޮށް ކުރިމިނަލް ކޯޓަށް އަލުން ބަލަން ވަނީ އަންގާފަ އެވެ. ހައިކޯޓުގެ އެ ހުކުމް މިހާރު ދައުލަތުން ވަނީ ސުޕްރީމް ކޯޓުގައި އިސްތިއުނާފުކޮށްފަ އެވެ. އެ މައްސަލާގެ ޝަރީއަތް ކުރިއަށްދާއިރު އެ ޝަރީއަތް ނިމެންދެން އޭނާ ވަނީ ބަންދު ކުރުމަށް އަމުރުކޮށްފަ އެވެ. ނަމަވެސް އޭނާ ބަހައްޓާފައި ހުރީ ގޭބަންދުގަ އެވެ.\nއަދީބުގެ މައްޗަށް ހިޔާނާތުގެ ހަތް ދައުވާތައް އުފުލާފައިވާއިރު މީގެ ދުވަސްކޮޅެއް ކުރިން އޭނާ ވަނީ އިންޑިއާއަށް ފިލައިގެން ވަޑައިގެންފަ އެވެ. އެކަމާ ގުޅިގެން ވެސް އޭނާގެ މައްޗަށް ވަނީ ދައުވާ އުފުލާފަ އެވެ. އޭނާ ރާއްޖެއިން ބޭރަށް ފިއްލަވަން މަސައްކަތް ކުރެއްވީ ވަކި ބަޔަކާ ދެކޮޅަށް ބަޔާން ދޭތީ އިންޒާރުތައް އަންނަ ކަމަށް ވިދާޅުވެ އެވެ.


ލޯބިވެރިޔެއް ތިނޫނީ މަށެއް ނޭދެމޭ 1 – Esfiya\nލޯބިވެރިޔެއް ތިނޫނީ މަށެއް ނޭދެމޭ 1\nރަނާއި ނުލުގެ މާފަތިތަކުން މުޅި ގޮނޑުދަށް ވަނީ ޖަރީ ކުރެވެފިއެވެ. މާހައުލުގައި ރަސްކަން ކުރަމުންދިޔައީ އުއްބައްތިތަކުގެ ރަން އަލިކަމެވެ. ދޮންވެލިގަނޑުގައި ބީހިލާ ލުއި ރާޅުތަކުގެ މިޔުޒިކް ކެނޑިނޭޅި އިވެމުން ދިޔައެވެ. ޕާރޓީ އަށްއައިސް ގޮސްވާ މެހެމާނުންގެ ސަބަބުން މާހައުލުގައި ވީ ހަލަބޮލިކަމެވެ. ކައިވެނިކުރެވިފައި ވާ ދެމަފިރިން ތިބުމަށް ހަމަޖެހިފައިވާ ތަން ވަނީ ރަންކުލައިގެ ބޮކިފަތި ތަކުންޒީނަތްތެރިކުރެވިފައެވެ.\nހުދުކުލައިގެ ވިދާ މިނާތަކައެއް ހަރުކޮށްފައި ހުރި ބޮޑު ވެޑިން ޑެރެސްގައި އަލީޒާ ހީވަނީ ހޫރެއްހެންނެވެ. ސްޓައިލް ކޮށްފައިވާ އަލީޒާގެ ފަން އިސްތށިގަނޑާއި އެދޮން މޫނުގައިވާ ލުއި މޭކަޕްގެ އަސަރުން އެރީތިކަމަށް އިތުރު ފުރިހަމަ ކަމެއްގެނުވައެވެ. އެއްތުން ރަތްފިނިފެންމަލުގެ ގުލްދަސްތާގައި ހިފަހައްޓައިގެން ހުރިއިރު ، އަނެއްއަތުން މެހެމާނުންނާއި ސަލާން ކުރަމުން ދިޔައެވެ.އަލީޒާގެ އުނަގަނޑުގައި އަތްއަޅުވައިލައިގެ ހުރި އޭނާގެ ފިރިމީހާ ރައުލް ހީވަނީ މެގަޒިންއެއްގެ ބޭރުގަނޑުން ފުންމާލައިގެން އައިސް ހުރި މޮޑެލް އެއްހެންނެވެ. ހަންހާރާވެތިކަމާއެކު އަނބިމީހާއަށް ބަލާލި ރައުލްގެ ލޮލުގައި ވަނީ ނިމުމެއްނެތް ލޭފައިގެ އަސަރުތަކެވެ.\nރޭގަނޑުގެ އުޑުގައި ފަރިވެފައި އިން ހަނދު ވެސް ހިނިތުންވެހުރެ މިދެމަފިރިންނަށް މަރުހަބާ ކިޔަމުން ދާފަދައެވެ. ފަލަކުގައިވާ އެތަށް މިލިއަން ތަރިތަކުގެ ދުލުން އޮހެމުންދިޔައީ ތަހާނީގެ ލަވަތަކެވެ.\nޕާރޓީ އަށް އަންނަ އެއްވެސް މެހެމާނަކު ފަށައްސެލި ވެގެން ހުންނާކަށް ނުޖެހެއެވެ.ޕާރޓީގެ ޖޯޝާއި ފޯރި އެހާވެސް ގަދައެވެ. “ބޭބީ ނިކަން މަށާ ދިމާލަށް ބަލައިލައިފައި ހީލަބަލަ.”އޭރު ޕާރޓީ އަށް އައި މެހެމާނުންތަށް އެތަން ދޫކޮށް ދާން ފަށައިފިއެވެ.ރައުލްގެ ޖުމްލަ އަޑުއިވުނު އަލީޒާ ލަދުން އިސްއޮބާލިއިރު އެމޫނަށް ވަނީ ރަތުގެ އެކި ކުލަތަށް ވެރިވެފައެވެ.\n“އުހުމް އުހުމް”ރައުލްގެ ކައިރީގައި އައިސް ހުއްޓިލި ޝަޔާލްގެ ލޮލުގައި ނަށަނަށާ ހުރީ ލާނެތްކަމެވެ. “ހަމަ ރޯމިއޯ އެންޑް ޖޫލިއެޓް ހެން ހީވަނީ.” ޝަޔާލް ގެކޮނޑަށް އަތްވައްޓައިލަމުން ޝާން ބުނެލިއެވެ. “ރޯމިއޯ ޖޫލުއެޓް ލައިލާ މަޖުނޫނު މިހެންގޮސް ނަންހުސްކޮށް ލޯބިވެރިންގެ ނަންކިޔަސް މިދެމީހުންނަކާވާދައެއް ނުކުރެވޭނެ” ދިފްލާ ވެސް އެމީހުންނާއި ބައިވެރިވެލިއެވެ.\n“ދެން ދިފޫ ކިޔާފާނެ ކޮންމެ ފަދަ އެއްޗެކޭ ވެސް.”އެކުވެރިންގެ ދިމާކުރުންތަކުން ލަދުގަންފައި ހުރި އަލީޒާ ބުނެލިއެވެ. “ޒެލް ހީވަނީ ވަރަށް ޓަޔަޑް ވެފަހުރިހެން. މިހާރު ދެން ޕާރޓީ ވެސް ނިމުނީއެއްނު .ހިނގާ އަވަހަށް ތަނެއްގައި އިށިންނަނަން ދާން. މިއޮތް ޚާއްސަ ރޭ ޒެލް ވަރުބަލިވެގެން އަނބުރައި ގެންފިއްޔާ މާ ދެރަވާނެ.” ކަންބޮޑުވެފައި ހުރެ ދިފްލާ ފެށި ވާހަކަ ނިންމާލީ އަނެއްކާ ވެސް އަލީޒާ ގެ މޫނުގައިވި ރަތްކަން އިތުރު ކުރުވަމުންނެވެ.\n” ތެދެއް ބޭބް ޓަޔަޑް ތަ؟” ރައުލް ދެމާނަ އެކުލެވޭ ޖުމްކައެއް ބުނިއިރު އެ ކަނޑެއްފަދަ ފުން ދެލޮލުގައި ވަނީ އަލީޒާ ދެކެވާ މަތިވެރި ލޯތްބެވެ. “އަނެއްކާ މިރޭ ބޭބީ ވަރުބަލިވެގެން ހަލާކުވީމަ ކަމަކު ނުދާނެ. މަންމަމެން ވެއްޖެ ވިއްޔަ މިހާ ބޮޑު ޕާރޓީ އެއްބާއްވަން. ހިނގާ އަވަހަށް ކޮންމެވެސް ތަނެއްގައި އިށިންނަން ދާން.”\nއާލީޒާ ބޯޖަހައިލުމާއެކު ރައުލް އަލީޒާގެ އުނަނގަޑުގައި އަތް އަޅުވައިލައިގެން ގޮސް މޭޒެއްގެ ކައިރީގައި އިށިންދެލިއެވެ. ޔާޝާ އަދި ދިފްލާ އައިސް އަލީޒާ ގެ ކައިރީގައި އިށިންދެލިއެވެ.ޝާން އާއި ޝަޔާލް ވެސް އައިސް އެމޭޒު ދަށުގައި އިށިންދެލިއެވެ. ” ޒެލް އަވަހަށް މިރެޔަށް އެނަރޖީ ސޭވް ކުރަނީ ދޯ.”\nދިފްލާ އަނގަ ގަދަ ކަމުން ދިމާކުރަން އެކިއެއްޗިހި ކިޔަސް ޔާޝާ އިނީ ހިމޭނުންނެވެ. “ވަރށް ތާރސްޓީ .ފެންތަށްޓެއް ދީބަލަ”\nއަލީޒާ ގެ ޖުމްލައިން ޝާން އާއި ޝަޔާލް ގެ މޫނަށް ވެރިވީ ލާނެތް ހިނިތުންވުމެކެވެ. ގަދަކަމުން ހިނިތުންވުން ހިފަހައްޓަން މަސައްކަތްކުރާމީހެއް ފަދައިން ޝަޔާލް ތުންފަތުގައި ދަތް އަޅާލިއެވެ. ޝާން ގެއަނގައިން ލުއި ހުނުމެއްގެ އަޑު ބެރުވިއެވެ.\nލޯބިން ފުރިގެންވާ ނަޒަރަކުން ރައުލް އަލީޒާ އަށް ބަލައިލިއެވެ. އަލީޒާގެ މައްސޫމުކަމުން ރައުލްގެ ހިތް އިތުރަށް ދީވާނާ ވާގޮތްވިއެވެ.\nއަލިޒާގެ ޖުމްލަ އަޑުއިވުމާއެކު ދިފްލާއަށް ބާރަށް ހެވުނީއެވެ. އަދި އެހެންލައިފައި ދިޔަ ވެއިޓަރެއްގެ ކައިރީ ފެންތަށްޓެއް ގެނެސް ދިނުމަށް ދިފްލާ ބުނެލިއެވެ. އިރުކޮޅެއްނުވެ ފެންތަށި ހިފައިގެން ވެއިޓަރ އައުމުން އަލީޒާ ފެނތަށި ނަގައި ކޯވަރެއް ބޯލިއެވެ.\nޝާން އާއި ޝަޔާލް އަދި ދިފްލާ އަލީޒާ އާއި ރައުލް އާއި ދިމާކުރަމުންދިޔައެވެ. އިސްޖަހައިލައިގެން އަލީޒާ ހުރިިއިރު ރައުލްގެ މޫނުން ފެންނަމުންފިޔައީ ހަމަޖެހިލަފައި ހުރިކަމެވެ.އެމީހުން ކިޔަމުން ދިޔަ އެއްޗިހިން ރައުލް އަށް އަސަރެއް ނުކުރާފަދައެވެ.\n” އާދޭ ހުރިހާ ކުދިން ކާން.” އެކުދިންތިބި މޭޒުކައިރިޔަށް ހުއްޓިލަމުން އީމާން ބުނެލިއެވެ. އީމާން ގެ ފަހަތުން ހުރިހާ ކުދިން ކާން ދިޔައިރު އެ ދިގު މޭޒު ކައިރީގައި އާއިލާގެ ހުރިހާ މެމްބަރުން ތިއްބެވެ.\nހުދުކުލައިގެ އޮފު އަރާ މޭޒުމަތި ފަޅުފިލުވައިލައިފައި ވަނީ އެކި ބާވަތްތަކުގެ ކާބޯ ތަކެތިންނެވެ. ފަރާޓާ އާއި ކުކުޅެވެ.މަސްބަތާއި ތަރުކާރީބަތެވެ. ނޫޑުލިހާއި ޕާސްތާ އެވެ. ކޯކާއި ފެންޓާ އެވެ. ޕާނައި ފިހުނު މަހެވެ. ސެލެޑާއި މޭވައެވެ. ޕިރިނީ އާއި ކަސްޓަރޑެވެ. ނަންހުސްކޮށް ހެދިކާތަކެވެ. މޭޒުމަތީގައި އޮތް ބޮޑު އައިސިން ކޭކުން ސުފުރާ އިތުރަށް ފުރިހަމަ ކޮށްދެއެވެ.\nއުފާވެރި މާހައުލެއްގައި ކެއުމުގެ ކަންތަށް ނިމިގެންދިޔަ އެވެ. ދެން އެއަށްފަހު އޮތީ ލަވަކިޔުމުގެ ފޯރިގަދަ ހަރަކާތްތަކެވެ. ދިފްލާ ޔާޝާ އަދި ރިޝްފާ “ކަލާޔާނުލާ” ރައުލް އާއި އަލީޒާ އަށް ޚާއްސަ ކޮށް ކިޔައިދިނެވެ.\n” ލޯބިވެރިޔެއްތިނޫނީ މަށެއް ނޭދެމޭ”\nދިފްލާ ކިޔައިލި އެބައިތު ރައުލް ގެ މޫނަށް ބަލަންހުރެ އަލީޒާ ކިޔައިލިއެވެ. އަލީޒާ ގެ ލަފްޒުތަށް ރައުލްއަށް އަޑު އިވުނީ ހިމޭން މެންދަމެއްގައި ދުރުން އިވިލި ލުއި މިޔުޒިކެއް ފަދައިންނެވެ. އަލީޒާ އާއި ދިމާލަށް އެނބުރިލި ރައުލްގެ މޫނުމަތިގައިވި ހިނތުންވުން އިތުރަށް ފުންވެގެން ދިޔައެވެ.\nދެން ލަވަ ކިޔަން ދިޔައީ ޝާން އަދި ޝަޔާލްއެވެ. ޝާން ނާދޭ މިރޭ ނިންޖެއް އިނގޭ ފެށުމާއެކު ލަދުން އިސްޖަހާލި އަލީޒާގެ ދޮން މޫނު ރަތް ޖަމްބަކަށް ބަދަލުވެގެން ދިޔައެވެ. ބްލަޝަރ އެއްގެ އެހީ އައި ނުލައި އެ ދޮން މޫނު ރަތްވާތަން ފެނުމުން ރައުލްގެ ލޭގެ ހިނގުން އަވަސްވެގެން ދިޔައެވެ. އަލީޒާ އަށް ދިމާލަށް ބަލަހައްޓައިގެން ބަސްހުއްޓިފައި ރައުލް ހުރިއިރު “ނާދޭ މިރޭ ނިންޖެއް އިނގޭ” ގެ ބައިތުތަށް އެނާގެ ހިތާ ކުޅެމުން ދިޔައެވެ.\nލަވަ ނިންމާލުމަށް ފަހު ޝާން އެދުނީ ރައުލް އަލީޒާ އަށް ޚާއްސަ ކޮށްގެން ލަވައެއް ކިޔުމަށެވެ. ޝާން ގެ ދުލުން ބޭރުވި ބަސްތަށް އަޑު އިވުނު އަލީޒާގެ ނަޒަރު ދަތުރު ކޮށްލީ ރައުލްގެ ފިރެހެންވަންތަ މޫނަށެވެ.\nހަމަޖެހިލައިފައި ހުރެ ރައުލް ގޮސް ޝާނު އަތުން މައިކް އަތުލިއެވެ. އަދި އަލީޒާ އާއި ދިމާލަށް ބަލައިލުމަށްފަހު ލަވަ ފެށިއެވެ.\n“މަހި ނޫރެއް ހާ ލޯބިކަމެއް\nކޮހި ނޫރެއްހާ ޗާލު ކަމެއް\nރިހި ކަނދުރާގެ ރީތިކަމެއް\nލޮލުގައި ވާތީ ތޫނުކަމެއް\nތީމަގެ ދުނިޔެ ހެން ހީވެޔޭ\nތީމަގެ ހިތުގެ ދިރުމޭ އިނގޭ\nކުރަން ސިފަ ގަލަމަކަށް ނޭނގޭ\nތީފަރި ލޯބިވާ މަގޭ\nކުރަން ސިފަ މިދުލަކަށް ނޭނގޭ\nތިފަރި ލޯބިވާ މަގޭ\nމަލްމަލްގެ ނަލަކަން ފެންނަނީ\nސުންދުސްގެ ފޭރާން ޖަދުވީ\nމާތަށް ލަދުން ގޮސް މޯޅިވީ\nގާތަށް އުދުހި ދާން ބޭނުމީ\nހިރިލާ އެރާޅުގެ މިޔުޒިކޭ\nބީހޭ މިރޯޅިން ހިތް ތެޅޭ\nނިންޖާ އަރާމޭ ގެއްލެނީ\nވިންދާ ހިތާ އޭ ވަކިވަނި\nތީމަގެ ހިޔަނި ހެން ހިވެއޭ\nލަވައިގެ ކޮންމެ ބައިތެއްވެސް ކިޔަމުން ދިޔައިރު ރައުލްގެ ލޯ ކުރިމަތީގައި ސިފަވަމުން ދިޔައި އޭނާގެ ހިތުގެ މަލިކާ އެވެ. ފަލަކުގައިވާ ޝާއްބަ ހަނދާއި އެތަށް މިލިއަން ތަރިތަކަށް ވުރެ ފުރިހަމަ އޭނާގެ ހިތުގެ ރާނީއެވެ.\nރައުލްގެ ޖާދުވީ އަޑުން ކިޔާލަދިން ލަވަ އަޑު އިވުނު އަލީޒާގެ ގައިން ހީބިހި ނަގައިގެން ދިޔައެވެ. އެލަވައިގެ ކޮންމެ ލަފްޒެއް ހީވަނީ އޭނާ އާއި މުޚާތަބް ކުރާހެންނެވެ.\nލަވަ ކިޔައި ނިންމާލައިފައި ރައުލް އައިސް އަލީޒާގެ ގާތުގައި އިށިންދެލިއެވެ. “އަހަރެން ކީ ލަވަ ކަމުދޭތަ؟” ލަދުގެންފައި އިން އަލީޒާ އިތުރަށް ލަދު ގަންނަވައިލުމުގައި ރާއުލް ކާމިޔާބު ކުރިއެވެ.\n“ދެން ޒެލް ލަވަ އެއް ކިޔާ ދީބަ ދޮންބެއަށް؟”އެވަގުތު ވެސް ދިފްލާ އަށްމަޑަކުން ނުހުރެވުނެވެ. ” ނުކެރޭނެ” އޭރުވެސް އަލީޒާ މަލެއްހެން ލަދުން މޯޅިވަމުން ދިޔައެވެ. އެއަޑު އިވުމާ އެކު އެންމެން ކިޔަން ފެށީ އަލީޒާ ރައުލް އަށް ލަވައެއް ކިޔައިދިނުމަށެވެ. އެންމެން ކިތަންމެ ވަރަކަށް އާދޭސް ކުރި ނަމަވެސް ލަދުން ހުރި އަލީޒާ އެކަމާއި އެއްބަހެއް ނުވިއެވެ.\nމާބޮޑަށް ލަސްވާން ފަށައިފި ކަމަށް ބުނެ އައްފާން، އަސްމާ، ސާދުނާ، ލުޔޫނާ އާއި ސުދާ އަދި މާހިލް ވެސް މިސްރާބު ޖެހީ އެމީހުންނަށް ޚާއްސަ ކުރެވިފައި ވާކޮޓަރިތަކަށް ދިޔުމަށެވެ. ރޭގަނޑުގެ އަރާމް ނިދީގެ ފޮނި މީރުކަން ހާސިލް ކުރުމަށްޓަކައެވެ.\nޒުވާން ކުދިންތަށް ގޮސް ބީޗް ޗެއަރ ތަކުގައި އިށިންދެލިއެވެ. “ވަރަށް ޓަޔަޑް” އަލީޒާ އާއި ދިމާލަށް ބަލަހައްޓައިގެން ހުރި ރައުލްގެ ލޮލާއި ލޯ ސީދާ ކޮށްކަމުން އަލީޒާ ބުނެލިއެވެ. “އަވަހަށް އެނަރޖީ ސޭވް ކުރަން ފަށާ މިރޭ އަދި އޮތީ ކުރިޔަށް.” އަލީޒާ ގެ ކަންފަތް ދަށުގައި އެހެން ބުނެލި ރައުލްގެ ލޮލުގައި ނަށަނަށައި ހުރީ ލާނެތް ކަމެވެ.\nV v v reethi mi vaahakaige ibaaray kurunthah. ❤💓😍\nHeevanee vaahaka varah reethi vaanehen.\nKuriyah huri baithakah inthizaar kuraanan.\nKon irakun next part???\nAvas kolla dhehchey\nWow, varah reethi, hama bunaane ehcheh neyngifa mihury. Very intersting. Varah varah gayaavi. Nimunu iruves neyngunu. Anehbai ah inthixaru kuran\nHaaadha lwbi eyy mi part♥♥\nSifakurumuge baa vrh vxx furihama♥♥\nWaiting for the next part ♥♥♥\nStay safe ♥♥♥\nOow. thnks shaleen.n shaleen ge stry ah reply nukurevenee midhuvaskolhu busy veema.ekm vs gavaaidhun stry kiyan .vrh reethi stry..n next part sunday ga. Any ways stay safe


Kaiveni Kuran Dhanikoh Dhe Loabiverin Maruvehjje - Vaguthu\n7 ގަޑިއިރު ކުރިން ( ޖޫން 11, 2021 )\nމިސްރަށް ނިސްބަތްވާ ދެ ލޯބިވެރިއަކު ކައިވެނި ޕާޓީއަށް ކާރެއްގައި ދަނިކޮށް މަރުވެއްޖެއެވެ.\nމީޑިއާ ރިޕޯޓްތައް ބުނާގޮތުގައި، މިކަން ހިނގާފައި ވަނީ ކައިރޯ ސިޓީގައެވެ. މިކަން ހިނގާފައި ވަނީ އެ ދެ ލޯބިވެރިންނާއި، އަންހެން މީހާގެ ދައްތައާއެކު ކާރުގައި ދަނިކޮށް ކާރު ފުރޮޅާލައިގެން ގޮސް ފެންގަނޑަކަށް ވެއްޓުމުންނެވެ.\nއެ ހާދިސާގައި އެ އަންހެން މީހާގެ ދައްތަވެސް ވަނީ މަރުވެފައެވެ.\nބުރާސްފަތި ދުވަހުގެ ރޭގެ ވަގުތެއްގައި މި ހާދިސާ ހިނގިއިރު، އަންހެން މީހާއާ އޭނާގެ ދައްތަގެ ހަށިގަނޑު މިހާރު ވަނީ ފެނިފައެވެ.ދެ މީހުން ފެނުނު އިރުވެސް އޮތީ މަރުވެފައެވެ. އެހެން ނަމަވެސް ފިރިހެން މީހާގެ ހަށިގަނޑު އަދިވެސް ނުފެންނަ ކަމަށް މީޑިއާ ރިޕޯޓްތައް ބުނެއެވެ.\nމި މައްސަލަ ތަހުގީގު ކުރަމުންދާ ފުލުހުން ބުނެފައިވާގޮތުން، މިކަން ހިނގާފައި ވަނީ ކައިވެންޏާއި ގުޅިގެން ކުރިއަށްގެންދާ ހަރަކާތެއްގެ ތެރެއިންނެވެ. އެހެން ނަމަވެސް މިކަން ހިނގަން މެެދުވެރިވި ސަބަބު އަދި ހާމަކޮށްފައެއް ނުވެއެވެ.\nމިސްރުގައި ކައިވެންޏާއި ގުޅުވައިގެން ސަގާފީ ކަންކަން ކުރުމަކީ އާއްމު ކަމެކެވެ. ހާއްސަކޮށް ކައިވެންޏަށް ކާރާއި އެ ނޫންވެސް އެއްޗެހި ޒީނަތްތެރިކޮށް ހަފްލާ ބާއްވާ ސަރަހައްދަށް އޭގައި ދެ ލޯބިވެރިން އެކުގައި ގެންދެއެވެ.\nމިސްރުން ޣައްޒާއަށް ސިއްހީ އަދި މާލީ އެހީތެރިކަން!\nތި ދެމީހުން އަނެއްކާ ދެޑޯޒް ފުރިހަމަ ކުރިބާއެވެ؟


SunOnline: #VAAHAKA: hyacinth 19\nއައިޝާ ނަސީމް 23 Jun 2022, 08:34\n"ސައުވީސް ގަޑިއިރު ފާއިތުވެގެން ދާ ހިނދު ބޭކާރު ކަންކަމުގައި ވަގުތު ހޭދަކުރުމުގެ ބަދަލުގައި ނަމާދު އަދި ގުރުއާން ކިޔެވުންފަދަ ކަންކަމުގައި އުޅެން އާދަކުރާށެވެ. ނޫނީ އެމީހަކު ދުނިޔެއިން ނުކުމެގެން ދާނީ ހުސް އަތާއެވެ."\n"ހޭއި ކާމް ޑައުން...މަށޭ މިއީ. ކިހިނެއްވެފައި ތިހިރީ؟" މެހެކް ހަޅޭއްލަވައިގެންފާ އޭނަގެ މޫނު ދައްކާލިއެވެ. އަދި އެއަށްވުރެ ތޫލިކޮށް ހަޅޭއްލަވައިގެންފާ ނާކިއާ ވިހޭކަމުގެ މައުލޫމާތު ދިނެވެ. އަދި އެންމެންވީ ހޮސްޕިޓަލުގައިކަމުގައިވެސް ބުނެލިއެވެ. މެހެކްވެސް މިއައީ އަލްވާ ގޮވައިގެން އަލްވާއާއެކު ހޮސްޕިޓަލަށް ދިޔުމަށް އޭނަ ހޯދުމަށެވެ.\n"އެކަމަކު....ނުވަމަސްވީތަ؟ ޕްރެގްކަން ނާކިއާއަށް ރޭކާނުލީ ކީއްވެ؟ ވިސްނާލީމަ މިއެނގެނީ ނާކިއާގެ ބަނޑެއްވެސް އެހާ ބޮޑަށް ނެތްކަން.."\n"ނާކިއާއަށްވެސް ބީރައްޓެހި އިހުސާސް ކުރެވުނު އެކަމަކު ހީކުރެވުނީ ކެންސަރގައި ވާކަންތައްކަމަށޯ. ނާކިއާގެ ބަނޑު ތަންކޮޅެއް ބޮޑު އެކަމަކު އަޅައިނުގަތީ ދޫކޮށް ހެދުން ލާތީ. ނާކިއާ ހީކުރީވެސް ކެންސަރުގެ ސަބަބުން ބަނޑު ނުކުތީކަމަށޯ." އަމީރާގެ ފަރާތުން މެހެކްއަށް އިވުނު ވާހަކަތައް އޭނަ ހިއްސާކުރިއެވެ." ތަންކޮޅެއް އަވަހަށް ނާކިއާ ވިހެއީ. ހަތްމަހުގައި އެހެންވީމަ ނާކިއާގެ ދަރިފުޅު ދުވަސްކޮޅަކަށް ހޮސްޕިޓަލުގައި ބާއްވަން ޖެހިދާނެ."\n"އެކަމަކު އަލްވާ އުޅުނީ ކޮންތާކު؟ މަންމަަ އަލްވާ ނުފެނިގެން ހޯދަން އުޅުނު. އަހަރެން ބުނިން އަލްވާ ގޭގައޭ ވާނީ އާ ވާހަކައަށް ޚިޔާލެއް ހޯދަން، އެހެންވެ މަންމަ ބުނީ ގޮސް އަލްވާ ކުރާކަމެއް ބަލާލާށޯ. ކޮންތަނަކުން ތިއައީ؟"\n"މޭރީގެ ގެއިން..." އަލްވާގެ ޖަވާބުން މެހެކް ބުމަ އަރުވައިލިއެވެ.\n"އަޖައިބެއް. ކޮންއިރަކު އެ ކަމަނާއާއި އެހާ ގުޅުން ބަދަހިވީ؟"\n"އަހަރެން މިބުނާ އެއްޗެއް ގަބޫލުކުރަން މެހެކްއަށްވެސް ދަތިވެދާނެ..."އަލްވާ ބުނިލެއް ސީރިޔަސްކަމުން މެހެކް އަލްވާގެ ބޮލުގައި އަތުން ޖަހައިލީ އަޑެއް ލައްވައިލަމުންނެވެ."ގޯޝް އަލްވާ. އެހެން މީހެއްގެ ދިރިއުޅުމަށް ބޯ ބާނައިގެން އުޅޭ ވާހަކަ ދެން ނުބުނައްޗޭ...."\nއެކުޑަ ކޮޓެޖްތެރޭގައި ހުރި ކައުޗެއްގައި ނަވޫދުއާއި ނަމްރާ އިށީދެލައިގެން ތިބިއިރު ނަވޫދުގެ މޫނުމަތިން ފެންނަނީ ރުޅިވެރިކަމުގެ ކުލަވަރެވެ. ނަމްރާގެ މޫނުމަތިންވެސް ފެނުނީ ސީރިޔަސްކަމެވެ.\n"ޔަގީން އެމީހުން ދެކުނުކަން؟ ނަމްރާ؟" ނަވޫދު ދަތްޕިލާ ޖައްސާ ބާރުކޮށްލައިގެން އިނެވެ."އެ މޮޔަ......"\n"އެކަމަކު މިފަހަރު އެމީހުން އައީ އަހަރެންގެ ފަހަތަކުން ނޫން. އެމީހުން އައީ އެކުއްޖާގެ ފަހަތުން. ސިލްވާގެ ފަހަތުން. ސިލްވާއައީ އެމީހުން ފަހަތުން އަންނާތީ ދުވެފައި...." އެރޭ ކުޑަދޮރުން ފެނުނު މަންޒަރުތައް ނަމްރާ ކިޔައިދިނެވެ.\n"މި ތަނުން އަނެއްކާ އެހެން ތަނަކަށް ދާންވީ.."ނަވޫދު ކައުޗުން ތެދުވުނެވެ."ހަމަ މިހާރު........."\n"ނޫން މަޑުކުރޭ ނަވޫދު." ނަމްރާ އޭނަގެ ބޭބެގެ އަތުގައި ހިފާފައި ހުއްޓުވިއެވެ. އަދި ގަދަޔަށް ބޯ ހޫރުވައިގަތެވެ."ފުދޭވަރަށް ތިކަން ކުރެވިއްޖެ. އެތަން މިތަނަށް ދިޔުން. ތިކަމެއްނުވާނެ. މިފަހަރަކު ތިހެން ނަހަދާނަން. ކޮންމެ ފަހަރަކު އެހެން ތަނަކަށް ބަދަލުވާންވީ ކީއްވެތަ؟ކޮންމެ ފަހަރަކު އެމީހުންނަށް ފިލަން ދުވާންވީ ކިއްވެތަ؟"ނަމްރާ ރުޅިމޫނު ހަދައިލިއެވެ. ތުން އުލެއްފަދައެވެ.\n"އެމީހުން ބޭނުންވަނީ ކޮންކަމެއްތަ؟"ނަވޫދު ގޮށްމުށްކެވިއެވެ.\n"އެމީހުންނަކަށް މިހާރު އަހަރެން ވަކިކުރާކަށް ނޭގޭނެ.އެހެން ވީމަ ރަގަޅުވާނެ ނަވޫދު...އެފަހުން ކިތައް އަހަރު ފާއިތުވެ ދިޔައީ. އެކަމަކު އެހެން ކުދިން ސަލާމަތްކުރަން މަސައްކަތްކުރަން ޖެހޭ.."\n"ބީރައްޓެހިން ސަލާމަތްކުރަންވީ؟އަހަންނަށް ނަމްރާވެސް ސަލާމަތެއް ނުކުރެވުނު..."ނަމްރާގެ ބޭކާރު ދެފަޔަށް ބަލައިލަމުން ނަވޫދް މަޑުމަޑުން ބުނެލިއެވެ.\n"އަހަރެން މިހާރު މިހިރީ މިތާ. ނޫންތަ؟ އަހަރެން ސަލާމަތްވެއްޖައިން. އެކަމަކު އެކުޑަކުދިން. އެކުދިންނަށް އެހީވާނެ އެއްވެސް މީހެއްނެތް. އެއީ އަހަރެންގެ ފަހަތުން އައި މީހުންކަން ޔަގީން. އެހެންވީމަ އެމީހުން ނިންމާލަމާ ހިނގާ.ނަވޫދު. މިފަހަރު އެ ޝައިތާނީ މީހުން ހޯދަމާ ހިނގާ. އަދި....."\n"އެމީހުން މަރަންވީ. އަދި އެމީހުންފަދައިން ގާތިލުންނަށް ވާންވީ. މޮޔަވީތަ ނަމްރާ؟"\n"އެންމެ ރަގަޅު. އެމީހުން ތަނަކަށް ލާ ތަޅުލާފައި ފެނާއި ކާނެ އެއްޗެއް ނުދީ ބައިތިއްބާނީ....."\n"އަދި އެމީހުންނަށް ލަސް އަދި ވޭންދެނިވި މަރެއް ދޭންވީ؟" ނަވޫދު މޫނުހެދިއެވެ."ތި އަނިޔާވެރި ޚިޔާލުތައް ދޫކޮށްބަލަ..."ނަވޫދު ދާން ހިނގައިގަތެވެ. ނަމްރާ ބޫޓު ބާލާފައި ނަވޫދުއާއި ދިމާލަށް ހޫރުވާލައިފިއެވެ."މޮޔަވީ މީހަކީ ތީ. އަމިއްލަ މައްސަލައަކަށް ނުވީތީ ހާދަ އަންކެއަރިން އޭ. މެރީކޮށްގެން މިގޭގައި އަހަރެން އެކަނި ބަހައްޓާފައި އެމީހަކާއިއެއްކޮށް ގޮސްދާނަން؟ އެހެން ތަނަކަށްގޮސް އަހަރެންގެ މަތިން ހަނދާން ނައްތައިލާ..."\nބޫޓުން ކަނދުރާގައި ޖެހި ހިރަފުހުގެ ޕްރިންޓެއް ކަނދުރާއަށް ދޫކޮށްލިއެވެ. ނަވޫދު ފުންނޭވާއެއްލާފައިވެސް އެއްޗެކޭ ނުބުނެ ހިނގައިގަތީ ފްރިޖާއި ދިމާލަށެވެ. އޭނަވަނީ ކޮއްކޮގެ އެ ކުއްލި ރުޅިއާއި ކިތަންމެ ފަހަރު ކުރިމަތިލާ ހޭނިފައެވެ.\n"ކައިފިންތަ؟ ލުއި އެއްޗެއް ކާލަން ބޭނުން؟" ނަވޫދު ކޮނޑުމަތިން ބަލައިލިއިރު ނަމްރާ އޮތީ ކައުޗްގައި އޮށޯވެލައިގެން ނިދާކަމަށް ހެދިގެންނެވެ.\n"ނުކައިއޮތީމަ އެންމެ ދުވަހަކަށްވެސް ދިރި ހުންނާނީ ކިހިނެއް އަދި އެވެސް ބޮޑު ސިންގާ ފިރިހެނުންނާއި ހަގުރާމަކުރަން؟" ނަވޫދުގެ ޖުމްލައާއެކު ނަމްރާ ލޯ ތަންމިނަށް ހުޅުވާލައިފިއެވެ.\n"ވީއިރު ނަވޫދް އެހީވާނަން؟"ނަމްރާ ބޭގަރާރުކަމާއެކު އެހިއެވެ.\n"އެހެންވެ ބޭރަށް ދާން ފެށީ؟ޔަގީނުންވެސް ބާރުހުރި އަދި އެމީހުން ބޭނުންވަނީ ކޮންކަމެއްކަން ނޭގޭ ބަޔަކަށް ފާރަލާން؟"\n"އެ ނުލަފާ މީހުން މަގޭ ހުރިހާ އެއްޗެއް ފޭރިގެންފި. އެމީހުން އިތުރު އެހެން ދަރިންނަށް އަނިޔާދޭތަން ބަލަން މިހެން އިންނާނެކަމަށް ބެޓްވެސް ނުކުރައްޗޭ..."\nނަވޫދުވެސް އޭނަ އެމީހުންނަށް ފާރަލާތާ އެތައް ޒަމާނެއްވިކަން ނަމްރާއަށް ސިއްރުކުރިއެވެ. އޭނަ ބޭނުންނުވަނީ ނަމްރާ މިކަންތައްގަނޑުގެ ތެރެއަށް ވަދެ އަލުން އަނިޔާއެއް ނުވުމެވެ.\nރޯޒްކްލިފް ގަނޑުވަރު އިމާރާތްކުރެވިފައިވަނީ ބޮޑު ބިމެއްގައެވެ. މައި ގެއާއި އެތައް ކިލޯމީޓަރު ދުރުގައި އެންމެ ޒަމާނީ އާޓް ސްޓޫޑިއޯއެއް އިމާރާތްކުރެވިފައިވިއެވެ. ގިނަ ފާރުތައް ބިއްލޫރިން ހަދާފައިވާއިރު ފުރާޅުވަނީ ހުދުކުލައިންނެވެ. އަހަރުތަކެއްކުރިން އެއީ ރީތި ގެއެކެވެ. ސުފިޔާންގެ ކާފަ އެކަހެރިވެގެން އެގޭގައި އުޅުނީ ވާހަކަތައް ލިޔުމުގައެވެ. އޭނަ ދުނިޔެއާއި ވަކިވުމުގެ ކުރިން އެތައް ފޮތްތަކެއް ލިޔުނެވެ. ސުފިޔާން ކުރެހުމަށް ހުރި ލޯތްބާއެކު ޝަހްނާޒުގެ އަގުބޮޑު ފަރުނީޗަރުތަކަށް ޕެއިންޓް ބުރާފާނެތީ އެގެ އާޓް ސްޓޫޑިއޯއަކަށް ހެދީއެވެ.\nހަފްތާގެ ބަންދު ދުވަސްކަމަށްވެފައި ސުފިޔާންގެ އޮފް ދުވަހަށް ވުމުން އޭނަ އުޅުނީ އާޓް ސްޓޫޑިއޯގައެވެ. އޭނަ ހުދާއި ރީދޫ އަދި މުށިކުލަ ގަށައިލިއެވެ. އަދި އެ ކުލަތަކުން މޫނެއްގެ ބައްޓަން ގެނައުމަށް މަސައްކަތްފެށިއެވެ. ކަޅުކުލައިގެ ކަޅިއެއްގެ ވަށައިގެން މުށިކުލައެއް ޖައްސަމުން ދިޔައީ ފިހީގެ މަޑު މަޑު ހަރަކާތުންނެވެ. އެއަށްފަހު ކަޅީގެ މުށިކުލައިގެ ވަށައިގެން މަޑު ނޫކުލައެއް ޖައްސަންފެށިއެވެ. އަދި އޭނަގެ ލޮލަށް މޫނެއް ތަސައްވަރު ވުމާއެކު ލުއި ހިނިތުންވުމެއް ތުންފަތަށް ވެރިވިއެވެ.\nދޮރު ހުޅުވާފައި ލެއްޕުނު އަޑަށް ސުފިޔާންގެ މޫނު އޮއްސުމާއެކު ބުމަ ގޮށްޖެހުނެވެ. އޭނަގެ އާޓް ސްޓޫޑިއޯއަށް ވަނުމުގެ ހުއްދަ އެކަކަށްވެސް ނުދެއެވެ. އެއީ އޭނަގެ އަމިއްލަ ޖާގައެވެ. އޭނަ ހީކުރީ ކޮއްކޮ ސަދަފް އެކަން ރަގަޅަށް ދަންނަކަމުގައެވެ. ސުފިޔާން ފުން ނޭވާއެއް ދޫކޮށްލިއެވެ. އޭނަގެ މަންމަ ގޭގައި ނެތުމުން ކުރިން ނުކުރާ ހުރިހާކަމެއް ހުއްދަވީ ފަދައެވެ.\n"ސޯ މިތާގައި މިއުޅެނީ. އަޅުގަނޑު ހޯދާތާ ކޮންއިރެއް ސޫފީ..." ސަދަފް ވަށައިގެން ހިނގައިލަމުން ތަސްވީރުތައް ދިރާސާކޮށްލިއެވެ. ގިނަ ކުރެހުންތަކަކީ އެބްސްޓެރެކްޓް ކުރެހުންތަކެވެ. ވަކި އެއްޗެއް ނޫނީ ދިރޭ އެއްޗެއްގެ ސޫރައެއް ނެތެވެ.\n"ކީއްކުރަނީ މިތާ. ބޫޓު ބާލާ. މި ކާޕެޓް ކިލާ ކުރަނީނު.." ސުފިޔާން ތިރިކޮށްލި އަތް ބޭއްވީ އުނގުގައެވެ.\n"އޫޕްސް. މައި ބޭޑް." ސަދަފް ދޫލަމަތީގައި ހުރި ކިސަޑުގެ ޕްރިންޓްތަކަށް ކަޅި ހިންގައިލިއެވެ. އޭނަގެ ބޫޓުން އެ ހުދު ދޫލަ އެއްކޮށް ހަޑިކޮށްލައިފިއެވެ.\n"މި އާޓްތައް ދެކެން ޝައުގުވެރިވެގެނެއް ނޫން މިއައީ. އެކަމަކު ބުނާނީ ވަރަށް ކޫލްއޭ....." ސަދަފް އޭނަގެ ބޭބެއަށް ތައުރީފުކޮށްލިއެވެ. ސުފިޔާންގެ ހުނަަރުތަކުގެ ތެރެއަށް އިތުރުވި އެހެން ބޮޅެކެވެ. ސަދަފްގެ އެންމެ ހުނަރެއްވެސް ނެތްއިރުގައެވެ. އޭނަގެ ރީތި ސިފަތަކަކީ އޭނައަށް ލިބިފައިވާ ހަމައެކަނި އެއްޗެވެ. އޭނަގެ ބޭބެ ހުރިހާކަމަކުން ކުރިއަތުލަނީ ކީއްވެހެއްޔެވެ؟ މޮޑެލްކޮށްގެން އެތައް ބައިވަރު ފައިސާތަކެއް ލިބޭއިރު އޭނަ އެކަމަކަށް ޝައުގެއްވެސް ނެތެވެ. އޭނަ ބޭނުމީ ކިޔެވުމަށެވެ. ސުފިޔާން ފަދަ މީހަކަަށް ވުމަށެވެ. އެކަމަކު އެކަމަށް އެއްބަސްވާން ހިތް ނޭދުނަސް އޭނަ ކިޔެވުމަށް ދެރައެވެ. އެއީ އޭނައަށް ބުރަ އުދަގޫކަމެކެވެ. އޭނަ ދުނިޔެއަށް އައީ ބޭބެ ފަދައިން ހުރިހާ އެއްޗެއް ލިބިގެނެއް ނޫނެވެ.\n"ކޯނޗެއް ތި ޕެއިންޓްކުރަނީ؟"ސުފިޔާންގެ ކޮނޑުމަތިން ސަދަފް ބޯދިއްކޮށްލިއެވެ."އެއީ ލޯތަ؟ ކޯނޗެއްގެ ލޮލެއްތަ؟ މަޚުލޫގެއް؟ ވޫލްފެއް؟"\nސުފިޔާން އެނބުރި ސަދަފްއާއި ދިމާލަށް ބަލައިލިއެވެ."މިތަނަށް އައީ ކީއްވެ؟"\n"ރައިޓް.. ތިކަން....ލައިބްރަރީގެ ބުކް ސްޓެޗޫ ހެދި ވަޑިއަކީ ކާކުކަން އެނގޭތަ؟....."\nސުފިޔާން ލޯ ހަނިކޮށްލިއެވެ."ސީރިޔަސްކޮށް ފިރިހެނުންގެ ވާހަކަ އަހަރެން ކައިރިން ތިއަހަނީ؟ އަމިއްލަ ބޭބެ ކައިރީ؟ ހަނދާން ނައްތާލާ ސަދަފް. އަދި ތިކަމާ އުޅޭވަރަށްވުރެ މާ ޅަ..."\n"އައިމް އިން މައި ޓްވެންޓީސް އޯލްރެޑީ.."ސަދަފް ލޮލުތެރޭ ކަޅި ހިންގައިލިއެވެ.\n"މަގޭ ބޭބީ ސިސްޓަރ ވީމަ އަބަދަށްވެސް ޅަ ވާނެ ދޯ.."ސުފިޔާން ފަރުވާކުޑަގޮތަކަށް ކޮނޑު އަރުވައިލިއެވެ.\n"ވީއިރު އޭނައާއި ބެހޭގޮތުން އެއްވެސް މައުލޫމާތެއް އެނގޭތަ؟ އޭނަގެ ނަން ދީފިއްޔާ އޭނަގެ ބެކްގްރައުންޑް ޗެކްކޮށްލެވިދާނެކަން ޔަގީން..." ސަދަފް އަހައިލުމުން ސުފިޔާން ބޯ ހޫރައިލިއެވެ.\n"މީހުންގެ މައުލޫމާތު ހޯދުމަކީ އަހަރެންގެ ކުންފުނިންކުރާ ކަމެއްނޫން.." ސުފިޔާން ނުރުހުމުގެ ނަޒަރަކުން ސަދަފްއަށް ބަލައިލިއެވެ." ފިރިހެނުންނާއި ތިގޮތަށް އަޅައިގެން އުޅުން ހުއްޓާލާ. އެންމެ ފަހަށް ޑޭޓްކުރި ދެމީހުންގެ ތެރެއިން އެކަކު ޖަލުގައި އަނެކަކު ވީ މޮޔައަކަށް. އެސައިލަމްއަކަށް ލާން ޖެހުނީ. އަދިވެސް ފިލާވަޅެއް ނުލިބޭތަ؟ ރޯންގް މެން ހޮވުމުގެ ހެބިޓްއެއް ތިގެންގުޅެނީ.."\n"މިފަހަރު ތަފާތު. އަޅުގަނޑަށް އެކަން އެގޭ."ސަދަފްގެ އަޑުގައި ތޫނުކަމެއް ހުއްޓެވެ." އެހެންނޫނަސް އެ ވަޑިއާއެކު ޑޭޓަކަށް ދާކަށްނޫން އެހީ. ހަމަ ކިއުރިއަސްވީމަ. އެހެން ކަމެއްނެތް. އޭނަގެ ހުރި...މިސްޓީރިޔަސް އޯރާ..."\nސުފިޔާންވެެސް ލޯ އަޅައިލިއެވެ." ސަދަފްއަށް ކިއުޓް ވި ކޮންމެ ޒުވާނެއް ބަޔާންކުރާއިރު އެމީހުން މިސްޓިރިއަސް ގޮތެއް ހުރޭ.."\n"އެނީވޭ ޕާޓްޓައިމް ޑިޓެކްޓިވް ކިނާން ކައިރިން އަހާދީފާނަންތަ؟ އަޅުގަނޑު ބޭނުންވާ ހުރިހާ މައުލޫމާތެއް އޭނައަށް ހޯދޭނެހެން ހީވޭ..."\n"އަހަރެން އާއެކޭ ބުނެފިއްޔާ މިތަނުން ދާނަންތަ؟"ސުފިޔާން ބުމަ އަރުވައިލުމާއެކު ސަދަފްގެ މޫނު ދިއްލުނެވެ. އޭނަ އަވަހަށް ބޯ ޖަހައިލާފާ އަވަސްވެގަތީ ސްޓޫޑިއޯއިން ނުކުތުމަށެވެ. ސުފިޔާން އެނބުރި އޭނަގެ ކުރެހުމުގެ މަސައްކަތަށް ރުޖޫއަވިއެވެ. ކަޅުކުލައިގެ އެންމެ ފަހުު ކުލަތައް ފަވައިލިއިރު އެއީ އިންސާނެއްކަމާއި އެހެން އިތުރު މަޚުލޫގެއް ނޫންކަން ސާފުކޮށް އެނގެއެވެ. ދެކުލަ ހުރި ލޮލުގެ މައްޗަށް ގަތާލާފައިވާ އިސްތަށިކޮޅެއް ވެއްޓިފައި އޮތެވެ. އޭނަ އެ ޕެއިންޓްކޮށްލީ ނިކަން ފުރިހަމައަށެވެ. އޭނަ މޫނުގެ އެހެން ސިފަތައް ނުކުރެހިޔަސް މޫނުގައިވާ ލައްތައް ހަނދާން ނައްތައެއްނުލައެވެ.\nއޭނަ ގޮނޑިއަށް ލެނގިލައިގެން އޭނަގެ ތަސްވީރަށް ބަލަހައްޓައިގެން އިނެވެ. އަށާރަ އަހަރުވެސް ނުފުރޭ އަންހެންކުއްޖަކުގެ ތަސްވީރު އޭނަ ކުރެހީ ކީއްވެހެއްޔެވެ؟ އޭނަގެ ސިކުނޑީގައި އަލްވާ ވަނީ ކީއްވެހެއްޔެވެ؟ އޭނަ އަލްވާގެ ލޮލުގެ ކުރެހުމަށް ބަލަން އިނދެފައި ފުން ނޭވާއެއް ދޫކޮށްލިއެވެ. މިއީ ރަގަޅުކަމެއް ނޫނެވެ. އޭނަ އެކުއްޖާއާއިމެދު ޚިޔާލުކޮށްގެން ނުވާނެއެވެ. އޭނަ އެހެން އިނދެ އެކަމާއި ފިކުރުކުރަމުން ދިޔައިރު އޭނަގެ އަމިއްލަ އިހުސާސްތައް ދެނެގަންނަން ހަދަންވީގޮތަކާއިމެދު ޚިޔާލެއް އައެވެ. އޭނަ އެކުއްޖާއާއެކު ވަގުތު ހޭދަކޮށްފިނަމަ މި އިހުސާސްތަކަށް ނަމެއް ދޭން އެނގިދާނެއެވެ. މިކުއްޖާއަށް އޭނަގެ ހުރި ޝައުގަކީ އެކުވެރިކަން ނޫނީ އެހެން ކަމެއްކަން އޭރުން އެނގޭނެއެވެ.\nސުފިޔާން ގަލަމުން ސިޓީއެއް ލިޔެފައި އޭނަގެ ބަޓްލާއަށް އެންގީ ޕޯސްޓްއޮފީހަށް ގޮސް ރައްދުކޮށްދިނުމަށެވެ.\nއަލްވާއަށް ސުފިޔާންގެ ސިޓީ ލިބުނީ ހޮސްޕިޓަލުގައި ހުރެފައި ގެއަށް ދިޔަތަނާއެވެ. އޭނަ އެތަނަށްގޮސް ނާކިއާގެ ދަރިފުޅު ދެކެލުމުގެ ނަސީބު ހޯދިއެވެ. ނަމަވެސް ދުރުންނެވެ. ބޭބީ އޮތީ އަދިވެސް އެންއައިސީޔޫގައެވެ. އަލްވާއައި ނާކިއާ ދިމާވުމުން ނާކިއާގެ އުފާވެރިކަން ފެނި އަލްވާގެ ލޮލުން އުފާވެރިކަމުގެ ކަރުނަ އައެވެ. އެތައް އިރެއްވާންދެން އަނގަތަޅަން އަލްވާއިނެވެ. ކޮންމެ ދުވަހަކު ނާކިއާއަށް ޒިޔާރަތްކުރާނެކަމަށް އޭނަ ވައުދުވިއެވެ. އަދިވެސް ދަރިފުޅަށް ދޭނެ ނަމެއް ނާކިއާ ނުނިންމައެވެ. ނާކިއާއަށް ދަރިފުޅު ގޮވައިގެން ގެއަށް އާދެވެން އަދި ހަފްތާތަކެއް އެބައޮތެވެ. އެދުވަހަށް އަލްވާއަށް ކެތްކުރެވެނީއެއް ނޫނެވެ.\nގެއަށް އައިތަނާ މެއިލްފޮށީގައި އޮތް ރަތްކުލައިގެ ސިޓީ އުރަ ވަގުތުން އަލްވާގެ ލޮލުގައި އަޅައިގަތެވެ. އަދި ބޭރުގައި އޭނަގެ ނަން ލިޔެވިފައި އޮތުމުން ވަކިން ހައިރާންވިއެވެ. ތެޅިތެޅިވާ ހިތަކާއެކު އޭނަ ކޮޓަރިއަށް ވަނީ ސިޓީގައިވާ އެއްޗެއް ކިޔާހިތުން ކެތްތެރިކަން ކުޑަވެފައި ހުރެއެވެ. ސުފިޔާން އޮތީ އޭނައަށް ހަވީރު ސަޔަށް ދައުވަތު ދީފައެވެ.


SunOnline: Apple ge bodu event mirey, Aa iPhone nufennaane\nއެޕަލްގެ ބޮޑު އިވެންޓް މިރޭ، އާ އައިފޯނު ނުފެންނާނެ\nއަހުމަދު ޖައިޝަން 15 Sep 2020, 10:36\nމިރޭގެ އެޕަލް އިވެންޓުގައި އާ އައިޕެޑް އެއާ އާއި އެޕަލް ވޮޗް ފެނިގެންދާނެ ކަމަށް ބެލެވޭ ---\nއެޕަލް ކުންފުނީގެ އާ ޕްރޮޑަކްޓް ދައްކާލުމަށް ކޮންމެ ސެޕްޓެމްބަރު މަހެއްގައި ބާއްވަމުން އަންނަ ބޮޑު އިވެންޓް މިރޭ ކުރިއަށް ގެންދިޔުމަށް އެކުންފުނީން ތައްޔާރުވެއްޖެ އެވެ.\nކޮވިޑް-19 އާ ގުޅިގެން ޓެކް ކުންްފުނީން ކޮންމެ އަހަރަކު ބާއްވާ ބޮޑެތި އިވެންޓުތައް މިއަހަރު ދަނީ ގިނަ ބައެއް ބައިވެރި ނުކޮށް ވާޗުއަލްކޮށް ކުރިއަށް ގެންދަމުންނެވެ. އެޕަލް އިން ވެސް މިއަހަރުގެ އިވެންޓު ކުރިއަށްދާނީ ވާޗުއަލްކޮށެވެ.\n"ޓައިމް ފްލައިސް"ގެ ނަމުގައި ރާއްޖެ ގަޑިން މިރޭ 22:00 ގައި ބޭއްވުމަށް ހަމަޖެހިފައިވާ އިވެންޓު އެހެން އަހަރުތަކަށްވުރެ ވަރަށްބޮޑުތަން ތަފާތުވާނެއެވެ. އެގޮތުން އެޕަލް އިވެންޓުގެ އެންމެ އިންތިޒާރު ކުރާ ނަމްބަރު އާ އައިފޯނު ދައްކާލުން މިރޭ ކުރިއަށް ނުގެންދާނެ ކަމަށް ދަނީ މައުލޫމާތު ލިބެމުންނެވެ. އެހެންކަމުން އާ ގިނަ ޕްރޮޑަކްޓްތަކެއް އެޕަލް އިން އިއުލާނުކުރި ނަމަވެސް އާ އައިފޯނުތައް މިރޭ ފެނިގެނެއް ނުދާނެ އެވެ.\nއެޕަލް އިން މިއަހަރުގެ ޖުލައި މަހުގައި ބުނިގޮތުގައި އާ އައިފޯނުތައް އާންމުންނަށް ލިބުން "ދުވަސްކޮޅެއް" ލަސްވާނެ އެވެ. އެހެންނަކަމުން މި މަހުގެ ފަހުކޮޅު ނޫނީ އަންނަ މަހުގެ ކުރީކޮޅުގައި އާ އައިފޯނުތައް ފެނުމަކީ އެކަށީގެންވާ ކަމެކެވެ.\nއައިފޯން ނުދެއްކި ނަމަވެސް މިރޭގެ އިވެންޓުގައި ތަފާތު ގިނަ ޕްރޮޑަކްޓްތަކެއް ދައްކާލުމަށް ވަނީ ނިންމާފަ އެވެ. އޭގެތެރޭގައި އައިޕެޑް އެއާ ސީރީޒްގެ ފަހު ޕްރޮޑަކްޓާއި އެޕަލް ކުންފުނީގެ ސްމާޓްވޮޗް ސީރީޒްގެ އެންމެ ފަހުގެ އުފެއްދުން "އެޕަލް ވޮޗް 6" ވެސް މިރޭގެ އިވެންޓުގައި ފެނިގެން ދާނެ ކަމަށް ބުނެ އެވެ.\nމިރޭގެ އިވެންޓުގައި އައިއޯއެސް 14އާ ގުޅޭ އިތުރު އާ މައުލޫމާތު އާންމުކުރުންވެސް އެކަށީގެންވެ އެވެ. އަދި އެކުންފުނީގެ ސަބްސްކްރިޕްޝަން ސާވިސް ކަމަށްވާ "އެޕަލް މިއުޒިކް" އާއި "އެޕަލް ޓީވް ޕްލަސް" ހިމެނޭ ގޮތަށް ދެ ސާވިސް އެއްކޮށް ލިބޭނެ މުޅީން އާ ސާވިސްއެއް ކަމަށްވާ "އެޕަލް ވަން" މިރޭ ލޯންޗުކުރަން އުޅޭ ކަމަށްވެސް ވާހަކަ ދެކެވެ އެވެ.\nޗައިނާގައި ގުރުއާން އެޕެއް ބޭނުންނުކުރެވޭ ގޮތް ހަދައިފި\nއުރީދޫ މޫލީއިން އައިފޯން 13 ޕްރީއޯޑާ ކުރުމުގެ ފުރުސަތު\nދިރާގާއި އުރީދޫއިން އާ އައިފޯން ޕްރީއޯޑާ ކުރުމުގެ ފުރުސަތު


Zlatan madu kuraane kamuge ishaaraatheh Maldini dheefi\nޒްލަޓާން މަޑުކުރާނެ ކަމުގެ އިޝާރާތް މަލްޑިނީ ދީފި\nމިއަހަރު ޖަނަވަރީ މަހު މިލާން އާ ޒަލްޓާން ގުޅުމުން، މަލްޑިނީ (ވ) އާއި ޒަލްޓަން ފޮޓޯއަކަށް ހުއްޓިލައިގެން -- ފައިލް ފޮޓޯ\nއަންނަ ސީޒަނަށް އޭސީ މިލާންގެ ޕްރޮޖެކްޓް އެކުލަވައިލަނީ ފޯވަޑް ޒަލަޓާން އިބްރޮހިމޮވިޗް ހިމަނައިގެން ކަމަށް، އެ ކުލަބުގެ ޑައިރެކްޓާ އަދި ކުލަބުގެ ލެޖެންޑް ޕައޮލޯ މަލްޑިނީ ބުނެފި އެވެ.\nކޮރޯނާ ވައިރަސް އަށް ފަހު ލީގް އަލުން ފަށައި ރޭ ނިމިގެން ދިޔައިރު އެ ދެމެދު ލީގްގައި ކުޅުނު އެއްވެސް މެޗަކުން މިލާން ބަލިވެފަ އެއް ނުވެ އެވެ. މިލާންގެ ކުރީގެ ޑިފެންޑަރު ބުނީ މި ސީޒަންގައި ރަނގަޅު މަސައްކަތްތަކެއް އޭނާގެ ކުލަބުން ކޮށްފި ކަމަށެވެ. އަދި އަންނަ ސީޒަންގައި ވެސް އެކަންކަން ދެމެހެއްޓުމަން މަސައްކަތް ކުރަން ޖެހޭ ކަމަށް ސްކައި ސްޕޯޓްސް އިޓަލިއާ އާ ވާހަކަ ދައްކަމުން މަލްޑިނީ ބުންޏެވެ.\n"ވީމާ އަންނަ ސީޒަންގައި އަހަރެމެން މަސައްކަތް ކުރާނީ މި މަސައްކަތް ދަމަހައްޓަން،" މަލްޑިނީ ބުންޏެވެ. "ޒްލަޓާން އަކީ މި ޕްރޮޖެކްޓްގެ ބައެއް، އޭނާ ޓީމުގައި މަޑު ކުރުވުމަށް ކުރަން ޖެހޭ މަޝްވަރާ ފަސޭހައެއް ނުވާނެ، ނަމަވެސް އަހަރެމެން ވިސްނައިގެން މިތިބީ އޭނާ މި ޓީމުގައި މަޑު ކުރުވަން. އަހަރެމެންގެ އެބަތިބި ވަރަށް ރަނގަޅު ޒުވާން ކުޅުންތެރިން، އިބްރާ އެ ކުޅުންތެރިންނާއެކު ހުރެގެން އަހަރެމެން ބޭނުންވާ ވަރަށް އެ ކުޅުންތެރިން ޑިވެލޮޕް ކުރެވޭނެ."\nޖަނަވަރީގައި މިލާން އާ ގުޅުނު، ޒްލަޓާން އިބްރޮހިމްވިޗް ވަނީ ކުޅުނު 18 މެޗުގައި 10 ލަނޑު ޖާހަފަ އެވެ. ކަލިއަރީ އާ ދެކޮޅަށް ރޭ ކުޅުނު މެޗުގައި އިބްރާ ވަނީ ލަނޑު ކާމިޔާބު ކޮށްފަ އެވެ. އެ ލަނޑާއެކު އޭނާ ވެފައި ވަނީ ސެރީ އޭ ގައި ޑަބަލް އަދަދަކަށް ލަނޑުޖެހި އެންމެ ދުވަސްވީ ކުޅުންތެރިޔާ އެވެ.\nއޭނާ ބުނީ މިލާންގެ ޓާގެޓަށް ވާސިލު ވުމަށްޓަކައި ތަފާތު ވިސްނުން ތަކާއެކު މަސައްކަތް ކުރަން ޖެހޭ ކަމަށެވެ. ނަމަވެސް ތަފާތު ވިސްނުމެއް ހުއްޓަަސް އެއް އަމާޒަކަށް ވާސިލުވުމަށް މަސައްކަތް ކުރަން ޖެހޭނެކަމަށް މަލްޑިނީ ބުންޏެވެ.


"School thah bandhu kurumuge visnumeh neh"\n"ސުކޫލުތައް ބަންދު ކުރުމުގެ ވިސްނުމެއް ނެތް"\nކޮވިޑް-19ގެ ޕޮޒިޓިވް ކޭސްތަކެއް ސުކޫލުތަކުން ފެނުނު ނަމަވެސް ސުކޫލުތައް އަލުން ބަންދު ކުރުމުގެ ވިސްނުމެއް ނެތް ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nގިނަ މަސްތަކަކަށްފަހު ދަރިވަރުން ސުކޫލުތަކަށް ހާޒިރުވެ ކިޔަން ފަށާފައިވަނީ މިދިޔަ ހަފްތާގެ އާދިއްތަ ދުވަހު އެވެ. ސުކޫލުތައް ހުޅުވިތާ ދެތިން ދުވަސް ފަހުން އަމީނިއްޔާ ސުކޫލުގެ ޓީޗަރަކު ވަނީ ކޮވިޑަށް ޕޮޒިޓިވްވެފައެވެ. އެއީ އެ ސުކޫލުގެ ގުރޭޑް ތިނެއްގެ ދަރިވަރުންނަށް ކިޔަވައިދޭ ޓީޗަރެކެވެ. ޕޮޒިޓިވް ކޭސްއާ ގުޅިގެން ޓީޗަރުންތަކެއް ވަނީ ކަރަންޓީން ކޮށްފައެވެ. ނަމަވެސް އެ ޓީޗަރުންނާއި ދަރިވަރުން ކޮންޓެކްޓްވެފައިނުވާ ކަމަށް އެޗްއީއޯސީން ވަނީ ބުނެފައެވެ.\nއޭގެ ފަހުން ބިލަބޮންގް ސްކޫލްގައި ކިޔަވަމުން އަންނަ ހަތަރު ދަރިވަރަކު ވަނީ ޕޮޒިޓިވްވެފައެވެ. ޕޮޒިޓިވްވި އެ ހަތަރު ދަރިވަރުންނަކީ އެއް އާއިލާއަކަށް ނިސްބަތްވާ ކުދިން ކަމަށް ވެއެވެ. އަދި ގާޒީ ސުކޫލުގެ ޓީޗަރަކާއި ޖަމާލުއްދީން ސުކޫލުގެ ދަރިވަރަކު ކޮވިޑް-19 އަށް ޕޮޒިޓިވްވެފައިވެއެވެ. ގާޒީ ސުކޫލުން ޕޮޒިޓިވްވެފައިވަނީ ގުރޭޑް އެކެއްގެ ދަރިވަރުންނަށް ކިޔަވައިދޭ ޓީޗަރެކެވެ. ޕޮޒިޓިވްވި ޓީޗަރާއު 12 މީހަކު ވަނީ ކޮންޓެކްޓްވެފައެެވެ. ޖަމާލުއްދީން ސުކޫލުގެ ގުރޭޑް9ގައި ކިޔަވަމުންދާ ދަރިވަރު ޕޮޒިޓިވްވެގެން ހަތަރު މީހަކު ކަރަންޓީން ކުރިއެވެ.\nސުކޫލުތަކުން ފެނުނު ކޭސްތަކާއި ގުޅިގެން ސުވާލު ކުރުމުން އެޗްއީއޯސީގެ ތަރުޖަމާން ޑރ. ފާތިމަތު ނަޒްލާ ރަފީގު ވިދާޅުވީ ކޮވިޑް ފެތުރިފައިވަނީ ސުކޫލުތެރެއިން ނޫން ކަމަށާ ޕޮޒިޓިވް ކޭސްތަކަކީ ސުކޫލުން ބޭރާ ގުޅުންހުރި ކޭސްތަކެއް ކަމަށެވެ. ސުކޫލުތަކުގެ ޓީޗަރުންނާއި ދަރިވަރުން ޕޮޒިޓިވްވުމަކީ ދަރިވަރުންނާއި ޓީޗަރުން އަދި ބެލެނިވެރިންގެ ކަންބޮޑުވުމެއް ނަމަވެސް ސުކޫލުތަކަކީ ރައްކާތެރި އަދި ބަލި ފެތުރުން ކޮންޓްރޯލް ކުރެވިފައިވާ މާހައުލަކަށް ހެދުމަށް ހާއްސަ ފިޔަވަޅުތަކެއް އަޅާފައިވާ ތަންތަން ކަމަށް ނަޒްލާ ވިދާޅުވިއެވެ.\nނަޒްލާ ވިދާޅުވީ ބަލީގެ އެއްވެސް އަލާމާތެއް ހުރިނަމަ ދަރިވަރު ސުކޫލަށް ނުފޮނުވުމާއި ސުކޫލުގައި ހޭދަކުރާ ވަގުތު މާސްކު އަޅައިގެން އުޅުމާއި އަތް ސާފު ކުރުމާއި ސުކޫލުތައް ޑިސްއިންފެކްޓް ކުރުމަކީ މުހިންމު ކަމެއް ކަމަށެވެ. އެކަން އެގޮތަށް ކުރަމުންދާ ކަމަށްވެސް ވިދާޅުވިއެވެ.\n"ސުކޫލުތަކުންވެސް ގައިޑްލައިންތަކަށް ވަރަށް ރަނގަޅަށް އަމަލު ކުރަމުންދާކަން އަޅުގަނޑުމެން ފާހަގަ ކުރަން،"\nނަޒްލާ ވިދާޅުވީ ބަލިފެތުރުން ކޮންޓްރޯލް ކުރުމަށް ކޮންމެ ފަރުދެއްގެ ޒިންމާއެއްވެސް އެބައޮތް ކަމަށެވެ. އެގޮތުން ސުކޫލު ދަރިވަރުންނާއި ޓީޗަރުންވެސް ބޭރުގައި އުޅޭއިރު އަބަދުވެސް ރައްކާތެރިކަމުގެ ފިޔަވަޅުތައް އަޅާ ގައިދުރުކަން ބެހެއްޓުން މުހިންމު ކަމަަށެވެ. ގުރޫޕް މަސައްކަތް ކުރާ ވަގުތުތަކުގައި އަދި ޓީޗަރުން ސުކޫލުން ބޭރުގައި މަސައްކަތެއްގައި ހަރަކާތްތެރިވާނަމަވެސް ސުކޫލް ގައިޑްލައިން ފޮލޯކުރުމަށް އޭނާ އެދިވަޑައިގެންނެވިއެވެ.\n"ސުކޫލުގެ މާހައުލަކީ އެންމެނަށް ހާއްސަކޮށް ދަރިވަރުންނަށް ރައްކާތެރި މާހައުލަކަށް ހެދުމަށް ހުރިހާ ފަރާތްތަކުގެވެސް ޒިންމާއެއް އެބައޮތް،" ނަޒްލާ ވިދާޅުވިއެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ މިނިސްޓްރީ އޮފް ހެލްތު + ޑރ. އައިޝަތު އަލީ ކޮރޯނާ ވައިރަސް ކޮވިޑް-19 ޑރ. ނަޒްލާ ރަފީގް\nޕްރީ ސުކޫލުތަކާއި ކޮލެޖްތައް ބަންދު ކުރަން އަންގައިފި\nމަޖީދިއްޔާ ސްކޫލުގައި ބިދޭސީއަކު ކަރަންޓީނު ކޮށްފި\nސުކޫލުތަކަށް ވަދެވޭނީ ވެކްސިން ޖަހާފައިވާ މީހުންނަށް


Duty kudavaa listun dhunfathuge baavaithah unikuran islaaheh\nމައްޗަންގޮޅި ދެކުނު ދާއިރާގެ އެމްޑީޕީ މެމްބަރު އަހުމަދު ހައިތަމް މަޖިލީހުގެ ތަޅުމުގައި ވާހަކަ ދައްކަވަނީ. -- ފޮޓޯ: މަޖިލީހުގެ އިދާރާ\nސަރަހައްދީ ބަނދަރުތަކަށް އެތެރެކުރާ މުދަލުގައި ހިމެނޭ އާންމު ގިނަ ބާވަތްތަކުގެ މުދަލުގެ ޑިއުޓީން 50 ޕަސެންޓް ކަނޑާލަން ރައްޔިތުންގެ މަޖިލީހަށް ހުށަހަޅުއްވާފައިވާއިރު، ޑިއުޓީ ކުޑަވާ މުދަލުގެ ލިސްޓުން ދުންފަތުގެ ބާވަތްތައް އުނިކުރަން އިސްލާހެއް ހުށަހަޅައިފި އެވެ.\nހދ. ކުޅުދުއްފުށި ސަރަހައްދީ ބަނދަރާއި ސ. ހިތަދޫ ސަހަރައްދީ ބަނދަރަށް ގެންދާ މުދަލުގައި ހިމެނޭ އާންމު ގިނަ ބާވަތްތަކުގެ މުދަލުގެ ޑިއުޓީން 50 ޕަސެންޓް ކަނޑާލަން ހިތަދޫ މެދު ދާއިރާގެ މެންބަރު އަހުމަދު ރަޝީދު ހުށަހެޅުއްވި އިސްލާހު މަޖިލީހުގެ ކޮމިޓީން ވަނީ ފާސްކޮށްފަ އެވެ.\nއުތުރާއި ދެކުނުގެ ބަނދަރުން ޑިއުޓީ ކަނޑާލާ ތަކެތީގެ ތެރޭގައި ކެއުން ބުއިމަށް ބޭނުން ކުރާ ތައްޔާރީ ތަކެތި ހިމެނެ އެވެ.\nއަދި ދުންފަތާއި ދުންފަތުން ތައްޔާރުކޮށްފައި ހުންނަ ބާވަތްތަކާއި ދުންފަތުގެ ބަދަލުގައި ބޭނުންކުރާ އީ-ސިނގިރޭޓް ފަދަ ބާވަތްތައްވެސް ހިމެނެ އެވެ. އެ ދެ ބަނދަރަށް އެތެރެކުރާ ދުންފަތުގެ ބާވަތްތަކުން 50 ޕަސެންޓު ޑިއުޓީ ކުޑަކުރާއިރު މި ބާވަތްތަކުން މިހާރު 200 ޕަސެންޓު ޑިއުޓީ ނަގަ އެވެ.\nއެއާއެކު ސިއްހީ ދާއިރާގެ ތަޖުރިބާކާރުން އިތުރުން އާއްމުންގެ ގިނަ ބަޔަކު ވެސް ދަނީ ކަންބޮޑުވުން ފާޅުކުރަމުންނެވެ.\nއެ ފާޑުކިއުންތަކާ ގުޅިގެން، މައްޗަންގޮޅި ދެކުނު ދާއިރާގެ އެމްޑީޕީ މެމްބަރު އަހުމަދު ހައިތަމް އިއްޔެ ވަނީ ޑިއުޓީ ކުޑަކުރާ ބާވަތްތަކުގެ ތެރޭގައި ދުންފަތާއި އެނާޖީ ޑްރިންކްގެ އިތުރުން ރަލުގެ ބާވަތްތައް ނުހިމެނުމަށް އިސްލާހެއް ހުށަހަޅުއްވައިފަ އެވެ.\nކޮމިޓީގެ އެ ނިންމުމަށް އިސްލާހު ހުށަހެޅުމުގެ ފުރުސަތު އަންނަ އާދިއްތަ ދުވަހާ ހަމައަށް އޮތީ ހުޅުވާލައިފަ އެވެ. މަޖިލީހުގެ ތަޅުމުން އެ ބިލް ފާސް ކުރާނީ އޭގެ ފަހުންނެވެ.\nއެކަމާ ގުޅުވައިގެން ވިލިމާލެ ދާއިރާގެ އަމިއްލަ މެމްބަރު އަހުމަދު އުޝާމް މިއަދު ކުރެއްވި ޓްވީޓެއްގައި ވިދާޅުވީ މަޖިލީހުގެ ތަޅުމުން ބިލް ފާސް ކުރާއިރު ދުންފަތުގެ ބާވަތްތަކުގެ ޑިއުޓީ ކުޑަ ނުކުރާނެ ކަމަށް ބެލެވޭ ކަމަށެވެ.\nއެމްޑީޕީ ރައްޔިތުންގެ މަޖިލިސް އިމްޕޯޓް އެކްސްޕޯޓް + ދުންފަތުގެ އިސްތިއުމާލް


Club Ah Eheevumah Roma Kulhuntherin4Mahu Musaara Nunagaane - Vaguthu\nކްލަބަށް އެހީވުމަށް ރޯމާ ކުޅުންތެރިން ހަތަރު މަހަށް މުސާރަ ނުނަގާނެ\nއިޓަލީގެ ކްލަބު އޭއެސް ރޯމާގެ ހުރިހާ ކުޅުންތެރިންނާއި ސްޓާފުން ހަތަރު މަހަށް މުސާރަ ނުނަގަން އަމިއްލައަށް ނިންމައިފިއެވެ.\nއިޓަލީގައި ހަލުވިކަމާއެކު ކޮވިޑް 19 ފެތުރި، މުޅި ގައުމު ހުއްޓުމަކަށް އައިސްފައިވާއިރު، ސެރެއާ އޭ މެދުކަނޑާލިތާވެސް ގިނަ ދުވަސްތަކެއް ވެއްޖެއެވެ. ލީގު މެދުކަނޑާލުމާއެކު ކްލަބުތަކަށް މާލީ ދަތިކަން ދިމާވެފައިވުމާއެކު ބައެއް ކްލަބުތަކުން ދަނީ ކުޅުންތެރިންގެ މުސާރަތައް ކުޑަކުރުމަށް މަޝްވަރާ ކުރަމުންނެވެ.\nއެފަދަ މަޝްވަރާތައް ކުރަމުންދާ މި ދަނޑިވަޅުގައި ރޯމާގެ ހުރިހާ ކުޅުންތެރިން ވަނީ އެއްބަސްވުމަކަށް އައިސް، ކުރިއަށް އޮތް ހަތަރުމަހުގެ ކޮންޓްރެކްޓް މުސާރަ ނުނަގަން އެއްބަސްވެފައެވެ. އެހެން ނަމަވެސް، އިޓަލީގެ ވަޒީފާއާއެކު ބެހޭ އުސޫލުގައިވާ ކުޅުންތެރިއެއްގެ ބޭސިކް މުސާރަ އެކްލަބުގެ ކުޅުންތެރިން ނަގާނެއެވެ.\n"އަބަދުވެސް އަހަރެމެން ދައްކަމުންދާ ވާހަކައެއް ރޯމާގެ އެއްބައިވަންތަކަމުގެ ވާހަކައަކީ. މިކަމުގައި އެކުގައި ރޯމާ އޮތްކަން އަންގައިދޭ މުސާރަތައް ކަނޑާލަން އެއްބަސްވެ އަމިއްލައަށް އެކަން ހުށަހެޅުމުން. ޒެކޯއާއި ޕައުލޯ ފޮންސެކާ ފަދަ ކުޅުންތެރިންނަށް ޓީމުގެ ހާލަތު އެނގޭ، އަދި އެކަން ނިންމުމުގައި ހުރިހާ ކުޅުންތެރިންނާއި ސްޓާފުން ދެއްކި ނަމޫނާއަށް ފަށްފަށުން ޝުކުރު އަދާކުރަން،" ކްލަބުގެ ސީއީއޯ ގުއިޑޯ ފިއޭނާގް ބުނެފައިވެއެވެ.\nއިޓަލީގެ ލީގު ފެށޭން ތާރީހެއް އަދި ނޭނގެއެވެ. އެގައުމުގައި މިހާރު ކޮވިޑްގެ ކޭސްތައް މަދުވަމުން ދާ ނަމަވެސް، އަދިވެސް ބަލި ކޮންޓްރޯލް ވާނެ ދުވަހެއް ނޭނގެއެވެ.\nޓީމުގެ ކުޅުންތެރިންގެ ފަރާތުން ބުނެފައި ވަނީ މިއީވެސް މިކަމުގެ މާލީ ދަތިކަމުން އަރައިގަންނަން ފުދޭނެ ވަރެއް ނޫން ކަމަށާއި، މިކަމަކީ މުޅި ފުޓުބޯޅައަށް ކުރިމަތިވާނެ ބޮޑު ގޮންޖެހުމެއްކަން ހުރިހާ ކުޅުންތެރިންނަށްވެސް އެނގޭ ކަމަށެވެ. އަދި ކްލަބުން ބޭނުންވާ ދުވަހެއްގައި ކުޅުމަށް ތައްޔާރަށް ހުރިހާ ކުޅުންތެރިން ތިބި ކަމަށްވެސް ސިޓީގައިވެއެވެ.\nފަހު މެޗުގައި ރޯމާ އަތުން ޔުވެންޓަސް ބަލިވެއްޖެ\nފަހުވަގުތު މިލާނުން ރޯމާ ބަލިކޮށްފި


News - އިންފޮމޭޝަން ކޮމިޝަނަރުގެ އޮފީހުގެ ފަރާތުން ޖުޑީޝަލް ސަރވިސް ކޮމިޝަންގައި މަޢުލޫމާތު ދިނުމުގެ ބައްދަލުވުމެއް ބާއްވައިފި\nއިންފޮމޭޝަން ކޮމިޝަނަރުގެ އޮފީހުގެ ފަރާތުން ޖުޑީޝަލް ސަރވިސް ކޮމިޝަންގައި މަޢުލޫމާތު ދިނުމުގެ ބައްދަލުވުމެއް ބާއްވައިފި\nޤާނޫނު ނަންބަރު: 1/2014 (މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު) އަށް އަހުލުވެރިކުރުމަށްޓަކައި އިންފޮމޭޝަން ކޮމިޝަނަރުގެ އޮފީހުން ކުރިއަށް ގެންދާ ސިލްސިލާ ބައްދަލުވުންތަކުގެ ތެރެއިން، 2020 ވަނަ އަހަރުގެ ފުރަތަމަ ބައްދަލުވުން ޖުޑީޝަލް ސަރވިސް ކޮމިޝަންގައި މިއަދު ބާއްވައިފިއެވެ.\nޖުޑީޝަލް ސަރވިސް ކޮމިޝަންގެ މުވައްޒިފުންނަށް އަމާޒުކޮށްގެން ކުރިއަށް ގެންދެވުނު މި ބައްދަލުވުމުގައި އެ ކޮމިޝަންގެ އެކި ޑިޕާޓްމަންޓުތަކުގެ މުވައްޒިފުން ބައިވެރިވެވަޑައިގެންނެވިއެވެ. މި ބައްދަލުވުމުގައި އިންފޮމޭޝަން ކޮމިޝަނަރުގެ އޮފީހުން ބައިވެރިވެވަޑައިގަތީ ޑިރެކްޓަރ، ޖެނެރަލް އަޙްމަދު ޝިޔާމް އާއި އެޑްމިނިސްޓްރޭޓިވް އޮފިސަރ އަލްއުސްތާޛާ ޢާއިޝަތު މަލްސާ އަޙުސަންއެވެ.\nމި ބައްދަލުވުމުގައި ޤާނޫނުގެ މައިގަނޑު ބައިތަަކާ ގުޅޭ ގޮތުން ޕްރެޒެންޓޭޝަނެއް ހުށަހަޅައިދެވުނެވެ. ުއެއަށް ފަހު ބައްދަލުވުމުގެ ބައިވެރިން ކުރެއްވި ސުވާލުތަކަށް ޑިރެކްޓަރ ޖެނެރަލް އަޙްމަދު ޝިޔާމް ޖަވާބު ދެއްވިއެވެ.


PPM/PNC Fikurah Nudhaanan: Ali Waheed\nޓޫރިޒަމް މިނިސްޓަރު އަލީ ވަހީދު: ފޮޓޯ ވީނިއުސް\n10 މާޗް 20195ކޮމެންޓް\nޕީޕީއެމް-ޕީއެންސީ ފިކުރަކަށް ނުދާނަން: އަލީ ވަހީދު\nއިސްލާހީ މަސައްކަތުގައި އެމްޑީޕީއާއެކު މަސައްކަތްކުރީ ޕާޓީތައް ދޫކޮށް ޕީޕީއެމް-ޕީއެންސީ ފިކުރަށް ނުދާނެކަމަށް ޓޫރިޒަމް މިނިސްޓަރު އަދި ޖުމްހޫރީޕާޓީގެ ރައީސް އަލީ ވިހީދު ވިދާޅުވެއްޖެއެވެ.\nއަލީވަހީދު ކުރެއްވި ޓްވީޓެއްގައި ވިދާޅުވެފައިވަނީ އޭނާ ހުންނެވީ ދިވެހި ގައުމާ ދިވެހި ރައްޔިތުންނާއި ރާއީސުލްޖުމްހޫރިއްޔާ އިބްރާހިމް މުހައްމަދު ސާލިހަށް އިހުލާސްތެރިވުމަށް ﷲ ގަންދީ ހުވާކުރައްވައިގެން ކަމަށެވެ. މިހެންކަމުން އެމްޑީޕީއާއެކު އިސްލާހީ މަސައްކަތުގައި ގުރުބާނީވި ޖޭޕީ/އާދާލަތު ޕާޓީ/ އެމްއާރުއެމް/ މީހުން ދޫކޮށް ޕީޕީއެމް/ޕީއެންސީ ފިކުރާ ނުދާނެކަމަށެވެ.\nMaaiy Allah gandhee huvaakoggen mihuree dhivehi rayyithunnashai dhivehi qaumashai Raeesuljumhooriyyaa @ibusolih ah ikhlaastheri kama eku vafaatheri vumah. MDP aai islaahee massaiykathuga qurubaanvi JP/AP/MRM meehun dhookoh PPM/PNCge fikuraaeku nudhaanan. Sarukaar dhifaau kuraanan pic.twitter.com/lVlSeJwnvZ— Ali Waheed (@ali20waheed) March 10, 2019\nއަލީ ވަހީދު މިޓްވީޓް ކުރައްވާފައިވަނީ ޖުމްހޫރީ ޕާޓީގެ ލީޑަރު ގާސިމް އިބްރާހިމް ފާޅުގައި ސަރުކާރުގެ ބައެއް ސިޔާސަތުތަކަށާއި އެމްޑީޕީގެ އިސްވެރިންނަށް ވަރަށް ބޮޑަށް ފާޑުވިދާޅުވަމުން ގެންދަވާ ދަނޑިވަޅެއްގައެވެ.\nޖޭޕީ އެމްޑީޕީ އެމްއާރުއެމް ޕީޕީއެމް ސަރުކާރު\nތެދެއް ނުދާނެ . މަޤާމާ މުދަލާ އެއީ އެއްޗަކީ\nރިޒޯޓުގެ ހިއްފަސޭހަކަމާއި އަރާމު ފޮނިކަން ލިބުމަށްފަހު ތިޔަހެން ބުނާނެ މަގާމުގެ ދަހިވެތިކަމުގައި. ހިލޭ އަންޑަވޯޓަރ ބަންގަލޯއިން، ބީޗް ބަންގަލޯއިން ނިދަމުން އުޅެމުން، ސްޕާއިން މަސާޖުކުރަމުން، އަންޑަވޯޓަރ ރެސްޓޯރަންޓުން ކައިގެން ބޮއޮގެން އުޅެވެންއޮތްވާ ދޯ؟ އަހަރެންނަށް ގެޓްވޭ، ތިޔަ މަގާމުގައި ހުރިނަމަ އަދި ގާސިމަށް އެއްޗެހި ގޮވާފައި އެމްޑީޕީއަށް ސޮއިވެސްކުރާނަން. އަދި އިބޫ ބުނި ކޮންމެ ކަމެއްކޮށްދޭނަން. އެއީ ފާހަނަ ސާފުކުރަން ޖެހުނު ކަމުގައިވިޔަސް.\nޤާސިމް އެދަނީ ފާޅުގައި ވެރިކަމާއި ޖަދަލުކޮށް ވެރިކަން ބަލިކުރަން ރާވަމުން. ނަމުގަ އެމްޑީޕީއާއި ޢަދާލަތާއި، ކރ. މައުމޫނާއި އިއްތިހާދުވެގެން. އަޑިއަޑިން ކރ. ޔާމީނާއި ދައުލަތުގެ މާލިއްޔަތު ފުޅިއްސާލިމީހުނާއިއެކު. މަޖިލީހުގެ ރައީސަކަށްއިނދެ، ޕާޓީގެ އެތަކެއްމެންބަރުންނެއް ސަރުކާރުގެ މތީމަޤާމުތަކުގައި ބައިތިއްބައިގެން މިހާރުރާވަމުންއެދަނީ ސަރުކާރު ބަލިކޮށް ހުއްޓުވާލަން. މިކަން މިހާރު ހިނގަމުންމިދަނީ ވަރަށްވެސް ފާޅުގައި، މީނަގެދުލުގައި އެއްވެސް އަގެއްނެތް. ރައީސް ޞާލިޙަކީ މިޤައުމު ފާލުންނެއްޓި، ހަލާކުގެތެރެއަށް ވެއްޓެމުންދާތީވެ، އިއްތިހާދުވެގެންތިބި ސިޔާސީ ލީޑަރުންތަކަކާއިއެކުތިބި ދިވެހި ރަޢިއްޔަތުންގެ އެދުމުގެމަތިންނާއި އެދުމާއި އެއްގޮތަށް އެކަން ޤަބޫލުކުރުއްވައި، މަޖިލީސްދޫކޮށް ވެރިކަމަށް ކުރިމަތިލެއްވުމުން ރައްޔިތުންގެ ވޯޓަކުން ހޮވާފަހުންނެވި ވެރިއެއް. އެހެންވީމައި، ރައީސް ޞާލިޙް މިކަމާއިމެދު ގޮތެއް ނިންމަވަންއެބަޖެހޭ. އެއްގޮތަކީ، ޤާސިމަށް އޭނައެއުޅޭގޮތް އަންގައި، ގޮތެއް ޚިޔާރުކުރަން ޖާގަދިނުން. ނޫނީ އެއުޅޭގޮތަކަށް އުޅެންދޫކޮށް އޭނަގެފަޅިން ސަރުކާރާއި މުވައްސަސާތަކަށް ގެނެވިފައިތިބިމީހުން ދުރުކުރުން ނޫނީ އެމީހުންވެސް ޖެހޭނެފަޅިއަކަށްޖެހެން ޖާގަދީ ޤައުމު ހަމަމަގަށް ގެނައުން.\nބަލަ މިނިސްޓަރކަމާހެދި މޮޔަވަނީ ތިޔައީ ލާރި ކޫދު\nކަލޭ ހުރެބަލަ ނުގޮސް ޔަހޫދީ ފިކުރާއެކީ. ތީވެސް ބޮނޑި ބައްލަވައި ގަންނަވާފަ ހުރިމީހެއް ދެންހުރޭ. ތިއެމްޑީޕީ ބައިގަނޑާއެކީ. ގާސިމްއަތުން ލާރިގަނޑު މިހާރު ކެވިއްޖެނު. ކަރާ


ކޮނޑުގައި އެޅިފައިވާ އިޙްސާންތެރިކަމުގެ ދަރަނި ދެނެގަންނަމާތޯ!! – DhiSalafiyyah\nކޮނޑުގައި އެޅިފައިވާ އިޙްސާންތެރިކަމުގެ ދަރަނި ދެނެގަންނަމާތޯ!!\n01/12/2013 އަޚްލާޤް, ދީންއައްޝައިޚު އިބްރާހިމް ރަޝީދު ޙަސަން\nކޮންމެ ޤައުމެއްގައިވެސް އެބަޔަކަށް އިޙްތިރާމުކުރެވޭ ބައެއްވެއެވެ. ކޮންމެ އޮފީހެއްގައިވެސް އެފަރާތަކަށް އިޙްތިރާމް ކުރެވޭ ފަރާތެއްވެއެވެ. ކޮންމެ ޢާއިލާއެއްގައިވެސް އެފަރާތަކަށް އިޙްތިރާމް ކުރެވޭ ފަރާތެއްވެއެވެ. ޝައްކެއްނެތް ގޮތުގައި ޢާއިލާއެއްގައި އެންމެ އިޙްތިރާމް ކުރެވެން ޖެހޭނެ ފަރާތަކީ އެޢާއިލާއެއްގެ މައިންބަފައިން ނުވަތަ މަންމަ އާއި ބައްޕައަށެވެ.މައިންބަފައިންނަށް ހެޔޮކޮށް ހިތުމާއި އެމީހުނަށް ހެޔޮ ބަސް ބުނުމަކީ ދުނިޔެ ދުށް ތަހުޒީބު ކޮންމެ މުޖުތަމައެއްގައިމެ، ކުރިއަރާފައިވާ ކޮންމެ ވެއްޓެއްގައިމެ ވަރަށް ވެސް ބޮޑު އަހައްމިއްޔަތުކަމެއް އެކަމަކަށްޓަކައި ދެވިފައިވާ ކަމެކެވެ. މިގޮތުން އަހުރުމެންގެ މާތް ވެގެންވާ އިސްލާމްދީނުގައި ވަނީ މިކަމަށް ވަރަށްބޮޑު އަހަންމިއްޔަތުކަމެއް ދެއްވާފައެވެ.\nއަޅުގަނޑުމެންގެ މައްޗަށް ބާވާލެއްވުނު ކީރިތި ޤުރުއާނުގައި މައިންބަފައިންނަށް ހެޔޮކޮށް ހިތުމަށް އެތައް ތަނެއްގައި އަންގަވާ ފައިވެއެވެ. މިގޮތުން ފަސް ތަނެއް ގައި މައިން ބަފައިންނަށް ހެޔޮކޮށް ހިތުމަށް އަމުރުކުރައްވާފައިވެއެވެ. އެގޮތުން ﷲ ތަޢާލާ ވަޙީކުރައްވާފައިވެއެވެ.\n(وَوَصَّيْنَا الْإِنْسَانَ بِوَالِدَيْهِ إِحْسَانًا حَمَلَتْهُ أُمُّهُ كُرْهًا وَوَضَعَتْهُ كُرْهًا وَحَمْلُهُ وَفِصَالُهُ ثَلَاثُونَ شَهْرًا…) [سورة الأحقاف 15]\nމާނައީ : “އަދި އިންސާނާ އޭނާގެ މައިންބަފައިންނަށް ހެޔޮކޮށް ހިތުމަށް ތިމަން ﷲ ވަޞިއްޔަތްކުރެއްވީމެވެ. އޭނާގެ މައިމީހާ އުނދަގުލާއި ތުރާލާއެކު އޭނާ މާބަނޑުގައި އުފުލިއެވެ. އަދި އުނދަގުލާއިތުރާލާ އެކުގައި އޭނާ ވިހެއެވެ. އަދި އޭނާއާއިގެން މާބަނޑުވުމާއި ، ކިރުތުނބުން ވީއްލުމުގެ މުއްދަތަކީ ތިރީސްމަސް ދުވަހެވެ.”\nހެޔޮކޮށް ހިތުމުގެ މާނައިގެ ތެރޭ ގައި، ހެޔޮބަސް ބުނުމާއި، އިހްތިރާމް ކުރުމާއި، ލޯތް ބާއި ކުލުނާއި، މަޑުމަޑުމޮޅިކަމާއި އޯގާތެރި ކަމާ އެކު މުޢާމަލާތް ކުރުމާއި، ޒުވާބު ނުކުރުމާއި، ހަރުކަށި ކަމާ ގަދަ ފަދަކަން ނުދެއްކުމާއި، ފައިސާ އިން ހޭދަ ކުރުމާއި، އުފާވާނޭހައި ކަންތައް ކުރުން ހިމެނިގެން ވެއެވެ.\nރަސޫލުﷲ ޞައްލަﷲ ޢަލައިވަސައްލަމްގެ ޙަދީޘްތަކަށް ބަލައިލިނަމަވެސް އެތައް ޙަދީޘްތަކެއް މައިންބަފައިންނަށް ހެޔޮކޮށް ހިތުމަށް އަމުރު ކުރައްވާ އައިސްފައިވެއެވެ.ނަމަވެސް އަޅުގަނޑުމެންގެ މުޖުތަމަޢުއަށް ނަޒަރު ހިންގާލާ އިރު އަޅުގަނޑުމެންނަށް މިފެންނަނީ މައިންބަފައިންނަށް އިޙްތިރާމްނުކުރާ މަންޒަރެވެ. އެބައިމީހުންނަށް ދޭންޖެހޭ ލޯތްބާއި ކުލުނާ އަޅާލުން ނުދޭ ތަނެވެ. މައިންނަކީ ގޭގައި ގެންގުޅޭ މަސައްކަތު މީހުނަށް ވަނީ ވެފައެވެ. އަޅުގަނޑުގެ ވަރަށްގާތް އެކުވެރިއެއް ކިޔައިދެއްވި ވާހަކައެއް މިތާގައި ޒިކުރުކޮށްލުން މުހިންމުކަމުގައި ދެކެމެވެ. އޭނާ އަކީ ގެއެއްގައި މަސައްކަތް ކުރުމަށް ގެންގުޅުނު މީހެކެވެ. އެއްއަހަރެއް ގެ ރޯދަމަހެއް ގައި އެއްރޭ އޭނާ ހާރުކާން ހޭލިއިރުގައި އެގޭގައި އުޅޭ ކުދިންގެ މަންމަ ސިންކުކައިރީގައި ތަށިދޮވެލަ ދޮވެލާ ހުއްޓެވެ. ތިމަން ހާރުކައިނިންމައިގެން ބެލި އިރުވެސް އެމަންމަ ތަށިތައް ދޮވުމުގައި މަޝްޣޫލުވެގެން ހުއްޓެވެ. އޭނާގެ ބޮޑުވެފައި ތިބި އަންހެން ދަރިންނާއި ފިރިހެންދަރިން ތިއްބެވެ. އެމީހުން ތިބީ އަރާމުކޮށް ނިދާފައެވެ. މި މަންމަ އެޙާލުގައި ތަށިތައް ދޮންނަމުންގޮސް ހުއްޓާލީ އެސިންކު ފުރިގެން ގޮސް ފެންތައް ފައިބާން ފެށުމުންނެވެ. އެ ތަށިތައް ދޮންނަތާ އޭރު 45 ވަރަކަށް މިނިޓުވެދާނެ އެވެ.ހެނދުނު އޭނާގެ އަންހެން ދަރިންތައް ތެދުވެ ބަދިގެތެރޭގައި މަންމައަށް ގޯސްކޮށް ކަމެއްކުރެވިގެން އެކަމާ އެ މަންމައަށް ވަރަށް ހަޑި ހުތުރު ބަހުން އެއްޗެހި ގޮވާ ހެދި އެވެ.\nމިއީ މައިންބަފައިންނާއި މެދުގައި ގިނަމީހުންް ކަންތައް ކުރާގޮތެވެ. ޙަޤީގަތުގައި އަރާާމުގައި ނިދާން އޮންނަންވީ މަންމަ ނޫންތޯއެވެ. ނަމަވެސް އެމަންމަ އެތައް މަސައްކަތުން ދަރިން ބަލާ ބޮޑުކޮށް ހަދާ އެކުދިން މީހުނާއި އިންނަންދެން އެންމެހާ ޒިންމާއެއް ނަގައި ބެލެހެއްޓާ ހެދުމުން ، މީހުނާއި އިނުމަށް ފަހުގައިވެސް އެމީހުނަށް ޚިދުމަތްކުރަން ސައުވީސް ގަޑިއިރު ނޯކަރެއްހެން އުޅެން ޖެހެނީ ހަމަ އެމަންމައަށެވެ.\nމައިމީހާ އަކީ ގޭގައި ގެންގުޅޭ ނޯކަރެއްތޯއެވެ؟ ނުވަތަ ޢާއިލާގެ އެންމެ ޤަދަރުވެރި އެންމެ ޝަރަފުވެރި މީހާ ތޯއެވެ؟ ތިބާ ގެ ޢާއިލާ ގައި މައިމީހާގެ ދަރަޖަ އަކީ ކޮބައި ތޯއެވެ.؟ ތިބާގެ މައިމީހާއާއި މެދުގައި ތިބާ ދެކެނީ ކިހިނަކުން ހެއްޔެވެ؟ މިއީ ތިބާގެ އަމިއްލަ ނަފްސާ ކޮށްލަން ރަނގަޅު ސުވާލެކެވެ.\nދަންނާށެވެ! ތިބާގެ މައިމީހާއަށް ހެޔޮކޮށް ނުހިތާނަމަ އެކަމުގެ ބަދަލު ﷲ ތިބާއަށް ދުނިޔެ މަތީގައި ދައްކަވާނެއެވެ. ރަސޫލާ ގެ ޙަދީޡް ފުޅެއް ގައި ވެއެވެ.ރަސޫލުﷲ ޞައްލަﷲ ޢަލައިހިވަސައްލަމްގެ އަރިހަށް މީހަކުއައިސް ސުވާލުކުރިއެވެ. ތިމަންނާ އެންމެ ހެޔޮކޮށް ހިތުމަށް އެންމެ އައުލާވެގެން ވަނީ ކާކަށް ތޯއެެވެ. ޙަދީޘްކުރެއެއްވިއެވެ. ތިބާގެ މަންމައަށެވެ. އެމީހާ ދެންނެވިއެވެ. ދެންކާކަށްތޯއެވެ. ޙަދީޘްކުރެއްވިއެވެ. ތިބާގެ މަންމައަށެވެ. އެމީހާ ދެންނެވިއެވެ. ދެންކާކަށްތޯއެވެ. ޙަދީޘްކުރެއްވިއެވެ. ތިބާގެމަންމައަށެވެ. އެމީހާ ދެންނެވިއެވެ. ދެންކާކަށްތޯއެވެ. ޙަދީޘްކުރެއްވިއެވެ ތިބާގެބައްޕައަށެވެ.\nއަދި ރަސޫލުﷲ ޞައްލަﷲ ޢަލައިހިވަސައްލަމް މައިންބަފައިންނަށް ނުބައިކޮށް ހިތުމަކީ”އަލްކަބާއިރް” ނުވަތަ ބޮޑެތިފާފައިގެ ތެރޭގައި ހިމެނޭ ކަމެއްކަމުގައި ބަޔާންކުރައްވާފައިވެއެވެ. ޙަދީޡް ފުޅެއްގައި ވެއެވެ.\n((ألا أنبئكم بأكبر الكبائر ؟ – ثلاثا – قلنا : بلى يا رسول الله ، قال : الإشراك بالله ، وعقوق الوالدين وكان متكئا فجلس ، وقال : ألا وقول الزور ، وشهادة الزور…)) [رواه البخاري]\nމާނައީ : ތިމަންކަލޭގެފާނު ތިޔަބައިމީހުންނަށް ބޮޑެތިފާފަތައް ބުނެދެމުހެއްޔެވެ؟؟ އެބޭކަލުން ދެންނެވިއެވެ. އާދޭހެވެ. އެކަލޭގެފާނު ޙަދީޘްކުރެއްވިއެވެ. ﷲއަށް ޝިރުކު ކުރުމެވެ. އަދި މައިންބަފައިންނަށް ނުބައިކޮށް ހިތުމެވެ. އަދި ލެނގިވަޑައިގެން އިންތަނުން ތެދުވެވަޑައިގެންފައި ޙަދީޘްކުރެއްވިއެވެ. ދަންނާށެވެ! އަދި ދޮގުބަސް ބުނުމާއި ދޮގުހެކި ދިނުމެވެ.\nމިއަދު އަޅުގަނޑުމެންގެ މުޖުތަމަޢުގައި މައިންބަފައިންނަށް ނުކިޔަމަން ތެރިވުމާއި އެބައިމީހުންނަށް ކުރަންޖެހޭ އިޙްތިރާމު ނުކުރުން ވަނީ އިންތިހާއަށް އިތުރުވެފައެވެ. ދަރިން ބޮޑުވާ ވަރަކަށް މައިން ކުރަން ޖެހޭމަސައްކަތް ތަށް ހައްތަހާވަނީ ގިނައެވެ. ދަރިން އަރާމުގައި ކޮޓަރީގައި ނިދާއިރު މައިމީހާ ބުރަކަށި ޖައްސާލާނެ ތަނެއްވެސް ވަގުތެއްވެސް އެމަންމަ އަކަށް ނުވެއެވެ.\nލޮބުވެތި އަޚުން އަދި އުޚުތުންނޭވެ! ވިސްނާލައްވާށެވެ. ތިބާ އަށް މަންމަ އަށްޓަކައި ތިބާ ކަންތައް ކުރާ ގޮތަކީ ކޮބައި ތޯއެވެ.؟ މަންމަގެ ހައްގު ގައި ކުރެވުނީ ކޮންކަމެއް ތޯއެވެ.؟ އަތުން ހޭދަކުރެވުނީ ކިތައް ރުފިޔާތޯއެވެ؟ މަންމަ އަށް ހެޔޮހިތުން އެއްޗެކޭ ބުނެލީ ކިތައްފަހަރުތޯއެވެ؟ މަންމަގެ ކުރިމަތީގައި ހިނިތުންވެލީ ކިތައްފަހަރު ތޯއެވެ.؟ ދުނިޔޭގެ ވަގުތުކޮޅަކީ ކުޑަ ވަގުތުކޮޅެކެވެ. ވީމާ ހެޔޮޢަމަލުތައް ގިނަކުރެވޭތޯ ބަލާށެވެ. އެންމެ ގިނަ ޘަވާބާއިދަރުމަ ލިބޭ އެއްޢަމަލަކީ މައިންބަފައިންނަށް ހެޔޮކޮށް ހިތާ އިޙްސާންތެރިވުމެވެ.